UUKMA News മൂന്നാം ഏകദിനത്തില് പുതുചരിത്രം രചിച്ച് എം എസ് ധോണി; അത്ഭുതപ്പെട്ട് ക്രിക്കറ്റ് ലോകം ! - UUKMA News മൂന്നാം ഏകദിനത്തില് പുതുചരിത്രം രചിച്ച് എം എസ് ധോണി; അത്ഭുതപ്പെട്ട് ക്രിക്കറ്റ് ലോകം ! - UUKMA News\nപുതിയൊരു റെക്കോര്‍ഡ് നേട്ടത്തിനുടമയായി ഇന്ത്യന് വിക്കറ്റ് കീപ്പര് മഹേന്ദ്ര സിങ് ധോണി. ഇന്‍ഡോറില് ഓസ്‌ട്രേലിയക്കെതിരെ നടന്ന മൂന്നാം ഏകദിനത്തിലാണ് പുതിയ റെക്കോര്‍ഡിട്ടത്. ഇന്ത്യന് ജേഴ്‌സിയില് 100 സ്റ്റംപിങ്ങ് നടത്തുന്ന റെക്കോര്‍ഡാണ് ധോണി സ്വന്തമാക്കിയത്.\nമത്സരത്തിന്റെ നാല്പത്തിമൂന്നാം ഓവറില് യുസ്വേന്ദ്ര ചാഹലിന്റെ ബോളില് ഓസീസ് ബാറ്റ്‌സ്മാന് മാക്‌സ് വെല്ലിനെ പുറത്താക്കിയായിരുന്നു ധോണി 100 സ്റ്റംപിങ്ങുകള് രാജ്യത്തിനു വേണ്ടി നടത്തിയത്. 301 മത്സരങ്ങളില് നിന്നാണ് ധോണിയുടെ ഈ നേട്ടമെന്നതും ശ്രദ്ധേയമാണ്.\nവിക്കര് കീപ്പര് എന്ന നിലയില് മൊത്തം 750 പുറത്താക്കലുകളാണ് ധോണി ഇതുവരെ നടത്തിയിട്ടുള്ളത്. ടെസ്റ്റ് മത്സരങ്ങളില് 294ഉം ഏകദിനത്തില് 389ഉം ട്വന്റി20യില് 67ഉം പുറത്താക്കലുകള് ധോണി നടത്തിയിട്ടുണ്ട്.


Baheer Bashi and family back, latest video went viral ബഷീറിനും മഷൂറയ്ക്കും അരികിലേക്ക് സുഹാനയും മക്കളും! പുതിയ സന്തോഷം പങ്കുവെച്ച് കുടുംബം! വീഡിയോ വൈറല് - Malayalam Filmibeat\nബഷീറിനും മഷൂറയ്ക്കും അരികിലേക്ക് സുഹാനയും മക്കളും! പുതിയ സന്തോഷം പങ്കുവെച്ച് കുടുംബം! വീഡിയോ വൈറല്\n| Updated: Friday, July 24, 2020, 14:24 [IST]\nഏഷ്യാനെറ്റില് സംപ്രേഷണം ചെയ്ത ബിഗ് ബോസ് ആദ്യ സീസണില് ബഷീര് ബഷിയും മത്സരിച്ചിരുന്നു. വെള്ളപ്പാറ്റയെന്നായിരുന്നു താരത്തെ മറ്റുള്ളവര് വിളിച്ചിരുന്നത്. മോഡലിംഗും അഭിനയവും ബിസിനസുമൊക്കെയായി സജീവമായ ബഷീറിനെക്കുറിച്ച് കൂടുതല് മനസ്സിലാക്കിയത് ഈ പരിപാടിയിലേക്ക് എത്തിയതിന് ശേഷമായിരുന്നു. വ്യക്തി ജീവിതത്തിലെ കാര്യങ്ങളെക്കുറിച്ചും താരം തുറന്നുപറഞ്ഞിരുന്നു. രണ്ട് വിവാഹം നടത്തിയതുമായി ബന്ധപ്പെട്ട് പലരും അദ്ദേഹത്തെ വിമര്‍ശിച്ചിരുന്നു.\nസുഹാനയുടെ സമ്മതത്തോടെയാണ് മഷൂറയെ ജീവിതത്തിലേക്ക് ക്ഷണിച്ചത്. എന്‍രെ ഇഷ്ടത്തെക്കുറിച്ച് അറിഞ്ഞ അവളും ഈ തീരുമാനത്തിന് പിന്തുണയേകുകയായിരുന്നു. ഇരുവീടുകളിലായാണ് രണ്ട് ഭാര്യമാരും താമസിക്കുന്നത്. നിലവില് പ്രശ്‌നങ്ങളൊന്നുമില്ലാതെ സന്തുഷ്ടമായ കുടുംബ ജീവിതമാണ് താന് നയിക്കുന്നതെന്നും താരം പറഞ്ഞിരുന്നു. എന്‍രെ കാര്യം ഇങ്ങനെയാണെങ്കിലും എല്ലായിടത്തും ഇതായിരിക്കില്ല അവസ്ഥയെന്നായിരുന്നും ബഷീര് ബഷി പറഞ്ഞിരുന്നു.\nഇസയ്ക്ക് കിട്ടിയ സൗഭാഗ്യങ്ങള് ടഹാന് ലഭിക്കുമോയെന്നറിയില്ല! മക്കളെക്കുറിച്ച് പറഞ്ഞ് ടോവിനോ തോമസ്!\nസുഹാനയെ മോശമാക്കാനാണോ ഈ ചോദ്യങ്ങള്; വീഡിയോയ്ക്കിടെ മഷൂറയോട് ചൂടായി സുഹാന, പ്രാങ്ക് വീഡിയോ വൈറല്\nRead more about: basheer bashi ബഷീര് ബഷി\nBaheer Bashi and family back, latest video went viral


പല്ലി വീണ ഭക്ഷണം കഴിച്ചു; വിവാഹത്തിനെത്തിയ അതിഥികള് കൂട്ടത്തോടെ ആശുപത്രിയില് ചികിത്സയില് - BIGNEWSLIVE | Latest Malayalam News\nവിവാഹ ചടങ്ങിനെത്തിയ 70ഓളം പേരാണ് ആശുപത്രിയില് ചികിത്സ തേടിയത്.\nഡുംക: വിവാഹാഘോഷത്തിനെത്തിയ അതിഥികള് പല്ലി വീണ ഭക്ഷണം കഴിച്ച് ആശുപത്രിയിലായി. വിവാഹ ചടങ്ങിനെത്തിയ 70ഓളം പേരാണ് ആശുപത്രിയില് ചികിത്സ തേടിയത്. ജാര്‍ഖണ്ഡിലെ ചന്ദന് പഹാരി ഗ്രാമത്തിലാണ് സംഭവം.\nകഴിഞ്ഞദിവസം നടന്ന വിവാഹ പാര്‍ട്ടിക്കിടെ പല്ലി വീണ ഭക്ഷണം കഴിച്ചവര് അസ്വസ്ഥത പ്രകടിപ്പിച്ചതോടെയാണ് ഉടന് തന്നെ ജഗ്മുണ്ടി ആശുപത്രിയിലേക്ക് എത്തിച്ചത്. പ്രാഥമിക ശുശ്രൂഷ നല്‍കിയതിനു ശേഷം ഇവരെ സര്‍ദാര് ആശുപത്രിയിലേക്ക് തുടര് ചികിത്സയ്ക്കായി മാറ്റി. പ്രവേശിപ്പിക്കപ്പെട്ട 70ഓളം പേരെ ചികിത്സിക്കുന്നതിനായി ഡോക്ടര്‍മാരുടെ ഏഴോളം സംഘത്തെ നിയോഗിച്ചിരിക്കുകയാണ്. ചികിത്സയിലുള്ള മുഴുവന് പേരും അപകടനില തരണം ചെയ്തതായി പോലീസ് സൂപ്രണ്ട് വൈഎസ് രമേഷ് അറിയിച്ചിട്ടുണ്ട്.\nഅതിഥികളായി എത്തിയവര് ഭക്ഷണം കഴിക്കവെയാണ് വിളമ്പുന്ന ഭക്ഷണത്തില് നിന്നും ചത്ത പല്ലിയെ കണ്ടെത്തിയത്. പല്ലിയെ കണ്ടതോടെ ഭക്ഷണം കഴിച്ചുകൊണ്ടിരുന്നവര് പരിഭ്രാന്തരാവുകയും ഛര്‍ദ്ദിയും മറ്റ് അസ്വസ്ഥതകള് പ്രകടിപ്പിക്കുകയുമായിരുന്നു.\nഅതേസമയം, പല്ലികള്‍ക്ക് വിഷമില്ലെന്നും പല്ലി വീണ ഭക്ഷണം കഴിച്ചവര്‍ക്ക് അസ്വസ്ഥത പ്രകടമായത് മാനസികമായ പ്രതിഫലനം മാത്രമാണെന്നും ആശുപത്രി അധികൃതര് അറിയിച്ചു. ആശുപത്രിയില് പ്രവേശിപ്പിച്ചവര്‍ക്ക് വിശദമായ ബോഡി ചെക്കപ്പ് നടത്തിയെന്നും ആരിലും വിഷാംശം കണ്ടെത്താനായില്ലെന്നും ഡോക്ടര്‍മാര് സ്ഥിരീകരിച്ചിട്ടുണ്ട്.\nTags: foodIndializar infected\nപരസ്യമായി പാര്‍ക്കില് 'കാര്യം സാധിച്ച്' എസ്‌ഐ; ദൃശ്യങ്ങള് പകര്‍ത്തി നാട്ടുകാര്, വീഡിയോ വൈറലായതോടെ നടപടിയും


വിജയ് ബാബു നൽകിയ മുൻകൂർ ജാമ്യ ഹർജിയിൽ ഹൈക്കോടതി വിധി ഇന്ന് » Newsthen\nവിജയ് ബാബു നൽകിയ മുൻകൂർ ജാമ്യ ഹർജിയിൽ ഹൈക്കോടതി വിധി ഇന്ന്\nകൊച്ചി: യുവനടിയെ ബലാത്സംഗം ചെയ്ത കേസിൽ നടനും സംവിധായകനുമായ വിജയ് ബാബു നൽകിയ മുൻകൂർ ജാമ്യ ഹർജിയിൽ ഹൈക്കോടതി ഇന്ന് വിധി പറയും. കോടതി നിർദേശം അനുസരിച്ച് അന്വേഷണവുമായി സഹകരിച്ചെന്നും ഇനി കസ്റ്റഡിയിലെടുത്ത് ചോദ്യം ചെയ്യേണ്ടതില്ലെന്നുമാണ് വിജയ് ബാബു ഹൈക്കോടതിയെ അറിയിച്ചത്. ഉഭയസമ്മതപ്രകാരമാണ് നടിയുമായി ലൈംഗിക ബന്ധത്തിലേർപ്പെട്ടെതെന്നും ബ്ലാക്ക്മെയിലിന്റെ ഭാഗമായുള്ള പരാതിയെന്നാണ് വിജയ് ബാബു കോടതിയെ അറിയിച്ചിട്ടുണ്ട്. വിജയ് ബാബുവിൽ നിന്ന് കടുത്ത പീഡനമാണ് നേരിടേണ്ടിവന്നതെന്നായിരുന്നു നടിയുടെ വാദം. ഇരയുടെ പേര് വെളിപ്പെടുത്തിയ കേസിൽ വിജയ് ബാബു നൽകിയ മുൻകൂർ ജാമ്യ ഹർജി നേരത്തെ തീർപ്പാക്കിയിരുന്നു.\nദുബായിൽ തങ്ങിയ വിജയ് ബാബുവിനെ അറസ്റ്റ് ചെയ്യാൻ കൊച്ചി പൊലീസ് ലുക്ക് ഔട്ട് സർക്കുലർ പുറപ്പെടുവിച്ചിരുന്നു. പിന്നീട് ഇൻ്റർപോൾ വഴിയും വിജയ് ബാബുവിനെ അറസ്റ്റ് ചെയ്യാൻ കൊച്ചി സിറ്റി പൊലീസ് നീക്കം ആരംഭിച്ചു. ഇതോടെ ഒരു ഘട്ടത്തിൽ വിജയ് ബാബു ദുബായിൽ നിന്നും ജോർജിയയിലേക്ക് കടന്നിരുന്നു. കുറ്റവാളികളെ കൈമാറാനുള്ള ഉഭയകക്ഷി കരാറിൽ ഇന്ത്യയും ജോർജിയയും ഒപ്പുവച്ചിട്ടില്ല എന്നു കണ്ടാണ് വിജയ് ബാബു ദുബായ് വിട്ടത്.\nആത്മഹത്യ ചെയ്യാന് മൊബൈല് ടവറിന് മുകളില് കയറി, പക്ഷേ ആരും കണ്ടില്ല, ഒടുവില് വാട്‌സ്ആപ്പ് ഗ്രൂപ്പില് പ്രഖ്യാപനം; ''പൊലീസ് ജീവിക്കാനനുവദിക്കുന്നില്ല, തനിക്കെതിരെ കള്ളക്കേസ് എടുക്കുന്നു...'' സംഭവം ഹിറ്റ്...


പി.ഡി.പി നേതാവ് സുബൈര് സബാഹി അന്തരിച്ചു – Chandrika Daily\nBy chandrika Monday October 16, 2017 21:53 pm\nപി.ഡി.പി നേതാവ് സുബൈര് സബാഹി അന്തരിച്ചു\nകൊച്ചി: പി.ഡി.പി സംസ്ഥാന വൈസ് ചെയര്‍മാന് സുബൈര് സബാഹി (48) അന്തരിച്ചു. ഹൃദയാഘാതത്തെ തുടര്‍ന്ന് രണ്ടു ദിവസമായി കൊച്ചി ആസ്റ്റര് മെഡ്‌സിറ്റിയില് തീവ്രപരിചരണ വിഭാഗത്തില് ചികിത്സയിലായിരുന്നു….\nകൊച്ചി: പി.ഡി.പി സംസ്ഥാന വൈസ് ചെയര്‍മാന് സുബൈര് സബാഹി (48) അന്തരിച്ചു. ഹൃദയാഘാതത്തെ തുടര്‍ന്ന് രണ്ടു ദിവസമായി കൊച്ചി ആസ്റ്റര് മെഡ്‌സിറ്റിയില് തീവ്രപരിചരണ വിഭാഗത്തില് ചികിത്സയിലായിരുന്നു. ഖബറടക്കം ഇന്ന് രാവിലെ 10ന് കോട്ടയം കരിപ്പാടം ജുമാമസ്ജിദ് ഖബറിസ്ഥാനില്. പി.ഡി.പിയുടെ രൂപീകരണ കാലം മുതല് സജീവ രാഷ്ട്രീയ രംഗത്തുണ്ടായിരുന്ന ഇദ്ദേഹം പാര്‍ട്ടിയുടെ സംസ്ഥാന ജനറല് സെക്രട്ടറി സ്ഥാനവും എറണാകുളം ജില്ലാ പ്രസിഡന്റ് സ്ഥാനവും വഹിച്ചിരുന്നു.\nകോട്ടയം വൈക്കം തലയോലപമ്പ് കരിപ്പാടം കണ്ണംതറയില് പരേതനായ മുഹമ്മദാലി മൗലവിയുടെയും ഖദീജയുടേയും മകനാണ്. വര്‍ഷങ്ങളായി ആലുവയിലായിരുന്നു താമസം. ഭാര്യ: ആയിഷ. മക്കള്: സാജിദ, അസ്‌ലം (ശ്രീനാരായണ ലോ കോളജ്, പൂത്തോട്ട). മരുമകന്: ജാബിര്. സഹോദരങ്ങള്: അബ്ദുല് ഷുക്കൂര്, ഷെമീര് ഇസ്‌ലാഹി, ബീമ ബീവി, അബ്ദുല് സത്താര്. നിര്യാണത്തില് പി.ഡി.പി ചെയര്‍മാന് അബ്ദുന്നാസിര് മഅ്ദനി അനുശോചനം രേഖപ്പെടുത്തി. എല്ലാ പ്രതിസന്ധി ഘട്ടത്തിലും തന്നോടൊപ്പം അടിയുറച്ച് നിന്ന വിശ്വസ്തനായ പൊതുപ്രവര്‍ത്തകനായിരുന്നു സുബൈര് സബാഹിയെന്ന് മഅ്ദനി അനുശോചന സന്ദേശത്തില് പറഞ്ഞു.\nCategories: Video Stories Tags: obituary, PDP


പുള്ളുവൻപാട്ട് - വിക്കിപീഡിയ\n(Pulluvan Paattu എന്ന താളിൽ നിന്നും തിരിച്ചുവിട്ടതു പ്രകാരം)\nകൊല്ലം അഷ്ടമുടി ക്ഷേത്രത്തിലെ പുള്ളുവൻ പാട്ട് വായന\nകേരളത്തിന്റെ തനതുപാരമ്പര്യത്തിന്റെ ഭാഗവും പ്രാചീനവുമായ നാടൻപാട്ടുസംസ്കാരത്തിൽ വേറിട്ടുനിൽക്കുന്ന ഒരു സംഗീതശാഖയാണു് പുള്ളുവൻ പാട്ട്. കേരളത്തിലെ ഹൈന്ദവജനതയുടെ അനുഷ്ഠാനങ്ങളുടെ ഭാഗമായ കാവുകളുമായി അഭേദ്യമായ ബന്ധമാണു് പുള്ളുവൻ പാട്ടിനുണ്ടായിരുന്നതു്.\nകാഞ്ഞങ്ങാട് പി. സ്മാരകത്തിൽ അവതരിപ്പിക്കപ്പെട്ട പുള്ളുവൻപാട്ട്\nപുള്ളുവൻപാട്ടിന്റെ ഉൽപ്പത്തി കേരളത്തിന്റെ അജ്ഞേയഭൂതകാലചരിത്രത്തിൽ ആണ്ടുകിടക്കുന്നു. കർണ്ണാടകസംഗീതം, സോപാനസംഗീതം എന്നിവയിൽനിന്നെല്ലാം വിഭിന്നമായ ഒരു ആലാപനരീതിയും താളവുമാണു് പുള്ളുവൻ പാട്ടുകൾക്കുള്ളതു്. അതോടൊപ്പം സവർണ്ണതറവാടുകളിലെ സർപ്പക്കാവുകളും സർപ്പപ്രതിഷ്ഠകളും ഉൾപ്പെടുന്ന ഒരനുഷ്ഠാനകലയും കൂടിയാണതു്. കളമെഴുത്തുപാട്ടിൽ ഭഗവതിയാണെങ്കിൽ പുള്ളുവൻ പാട്ടിൽ നാഗത്താന്മാരാണു് ആരാധനാമൂർത്തികൾ.\nമഹാഭാരതത്തിലെ ഖാണ്ഡവദഹനം എന്ന കഥയിൽ ഖാണ്ഡവവനത്തിൽ പാർത്തിരുന്ന ജരിത, മന്ദപാലൻ എന്നീ പക്ഷികളുടെ വംശത്തിലെ പിന്മുറക്കാരാണു് തങ്ങൾ എന്നു പുള്ളുവർ അവകാശപ്പെടാറുണ്ടു്. ഇക്കഥ സൂചിപ്പിക്കുന്ന പുള്ളുവൻ പാട്ടുകളും അവരുടെ വായ്മൊഴിശേഖരങ്ങളിൽ കാണാം. എഡ്ഗാർ തെഴ്സ്റ്റൺ രചിച്ച ദക്ഷിണേന്ത്യയിലെ ജാതിസമൂഹങ്ങൾ എന്ന ഗ്രന്ഥപരമ്പരയിൽ പുള്ളുവസമുദായത്തെക്കുറിച്ച് വിശദമായി വിവരിച്ചിട്ടുണ്ടു്. \nനാഗങ്ങളുമായി ബന്ധപ്പെട്ട് മഹാഭാരതത്തിലും ഭാഗവതത്തിലും മറ്റു പുരാണങ്ങളിലുമുള്ള കഥകളാണു് മിക്ക പാട്ടുകളിലുമുള്ളതു്. ഗരുഡോൽപ്പത്തി, കാളിയദമനം, വിഷപരീക്ഷ, നാഗോൽസവം, പാലാഴി മഥനം തുടങ്ങിയ ഇത്തരം കഥകളാണു് ഇപ്പോൾ അവശേഷിക്കുന്ന പ്രചാരത്തിലുള്ള പാട്ടുകളിലെ പ്രമേയം. ഇത്തരം പാട്ടുകൾക്കു പുറമേ, ചെറിയ കുട്ടികളുടെ നാവൂറു പാടുക എന്ന ഒരു ചടങ്ങും പുള്ളുവന്മാരുടെ അവകാശമായി കണക്കാക്കപ്പെട്ടിരുന്നു.\nകുട്ടികൾക്കു് മറ്റുള്ളവരിൽ നിന്നും ദൃഷ്ടിദോഷം സംഭവിക്കാതിരിക്കാൻ നാവൂറു പാടിക്കണമെന്നായിരുന്നു അക്കാലത്തെ വിശ്വാസം.\n↑ Title Indian Literature Editor: Nagendra Publisher: Prabhat Prakashan 1988 Length 675 pages\n↑ Martial races of undivided India By Vidya Prakash Tyagi Gyan Publishing House, 2009 - Caste - 309 pages\n↑ Castes and Tribes of Southern India, Volume VI of VII By Edgar Thurston\nWikimedia Commons has media related to Pulluvan Paattu.\n"https://ml.wikipedia.org/w/index.php?title=പുള്ളുവൻപാട്ട്&oldid=2747839" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 21:40, 18 മാർച്ച് 2018.


തിരഞ്ഞെടുത്ത ഹദീസുകൾ/ദിക്റിന്റെ മഹാത്മ്യം - വിക്കിഗ്രന്ഥശാല\nതിരഞ്ഞെടുത്ത ഹദീസുകൾ/ദിക്റിന്റെ മഹാത്മ്യം\nഅബൂഹുറയ്‌റ(റ)യിൽ നിന്ന് നിവേദനം: അല്ലാഹുവിനെ ഞാൻ പ്രകീർത്തിക്കുന്നു.സർവ്വസ്തുതിയും അല്ലാഹുവിനാണ്. അല്ലാഹു അല്ലാതെ മറ്റാരാധ്യനില്ല. അല്ലാഹു ഏറ്റവുംവലിയവനാണ് എന്ന് സ്വയം പറയലാണ് സൂര്യരശ്മി ഏൽക്കുന്ന (ഇഹലോകത്തുള്ള) വയേക്കാൾഎനിക്കേറ്റവും ഇഷ്ടപ്പെട്ടത്. (മുസ്ലിം)\nഅബൂദർറി(റ)ൽ നിന്ന് നിവേദനം: റസൂൽ(സ) എന്നോട് ചോദിച്ചു. അല്ലാഹുവിന് ഏറ്റവുംഇഷ്ടമുള്ള വചനം ഞാൻ നിന്നോട് പറയട്ടെ. നിശ്ചയം അല്ലാഹുവിന്ന് ഏറ്റവും ഇഷ്ടപ്പെട്ടത്സുഭാനല്ലാഹി വബിഹംദിഹി എന്നതാകുന്നു. (അല്ലാഹു പരിശുദ്ധനാകുന്നു. അവനെഞ്ഞാൻസ്തുതിക്കുന്നു.) (മുസ്ലിം)\nസഅ‍്ദി(റ)ൽ നിന്ന് നിവേദനം: ഒരിക്കൽ ഒരു ഗ്രാമീണനായ അറബി നബി(സ)യുടെ അടുക്കൽവന്ന് പറഞ്ഞു: ചില വചനങ്ങൾ എനിക്ക് പഠിപ്പിച്ചുതന്നാലും! അവിടുന്ന് പറഞ്ഞു: അല്ലാഹുവല്ലാതെമറ്റാരാധ്യനില്ല. അവൻ ഏകനാണ്. അവനൊരു കൂട്ടുകാരുമില്ല. അല്ലാഹു ഏറ്റവും വലിയവനാണ്.അല്ലാഹുവിനെ ഞാൻ അതിരറ്റ് സ്തുതിക്കുന്നു. സർവ്വലോകപരിപാലകനായ അല്ലാഹുപരിശുദ്ധനാണ്. പാപത്തിൽ നിന്നുള്ള പി?ാറ്റവും ആരാധനക്കുള്ള ശേഷിയും തന്ത്രജ്ഞനുംപ്രതാപശാലിയുമായ അല്ലാഹുവിങ്കൽ നിന്ന് മാത്രമാണ്. ഇവ എന്റെ നാഥനുള്ളതാണല്ലോഎനിക്കുള്ളതേതാണ്? അദ്ദേഹം ചോദിച്ചു. നബി(സ) പറഞ്ഞു: നീ പറയൂ, അല്ലാഹുവേ! നീ എനിക്ക്പൊറുത്തുതരികയും എന്നെ നീ അനുഗ്രഹിക്കുകയും എനിക്കു നേരായ മാർഗ്ഗം കാണിച്ചുതരികയുംഎനിക്ക് ആഹാരം തരികയും ചെയ്യേണമെ! (മുസ്ലിം)\nസൗബാനി(റ)ൽ നിന്ന് നിവേദനം: റസൂൽ(സ) നമസ്കാരത്തിൽ നിന്ന് വിരമിച്ചാൽ മൂന്ന് പ്രാവശ്യംഇസ്തിഗ്ഫാർ ചെയ്തുകൊണ്ട് പറയുമായിരുന്നു: അല്ലാഹുവേ! നീ സംരക്ഷകനാണ്. നിർഭയത്വംനിന്റെ പക്കലാണ്. പ്രഭാവത്തിന്റെയും മഹനുഭാവത്തിന്റെയും ഉടമയായ നീ വിശുദ്ധനായിരിക്കുന്നു.ഹദീസ് ഉദ്ധാരകരിൽ ഒരാളായ ഔസാഇ ചോദിക്കപ്പെട്ടു: ഇസ്തിഗ്ഫാർ എങ്ങിനെയാണ്? അദ്ദേഹംപറഞ്ഞു: അസ്തഗ്ഫിറുല്ലാ, അസ്തഗ്ഫിറുല്ലാ എന്നു നീ പറയുക. (മുസ്ലിം)\nഅബ്ദുല്ല(റ)വിൽ നിന്ന് നിവേദനം: എല്ലാ നമസ്കാരത്തിന്റെ ശേഷവും സലാം വീട്ടിക്കഴിയുമ്പോൾഅദ്ദേഹം പറയാറുണ്ട്. അല്ലാഹുവല്ലാതെ ആരാധ്യനില്ല; അവൻ ഏകനാണ്; അവനൊരുകൂട്ടുകാരുമില്ല; രാജാധികാരം അവന്നാണ്; സ്തുതികളും അവനത്രേ; എല്ലാറ്റിനും കഴിവുള്ളവനുംഅവനാണ്; പാപത്തിൽ നിന്നും പി?ാറുന്നതും ഇബാദത്തിനുള്ള ശേഷിയുംഅല്ലാഹുവിനെക്കൊണ്ട് മാത്രമാണ്; അല്ലാഹു അല്ലാതെ മറ്റാരാധ്യനില്ല; അവനല്ലാത്ത മറ്റുയാതൊന്നിനെയും നമ്മൾ ആരാധിക്കുന്നില്ല; എല്ലാ അനുഗ്രഹവും ഔദാര്യവും അവന്റേതാണ്;അഴകാർന്ന അഭിന?നം അവനത്രെ! അല്ലാഹു അല്ലാതെ മറ്റാരാധ്യനില്ല. നമ്മൾ അവനിൽനിഷ്കളങ്കമായി വിശ്വസിക്കുന്നു സത്യനിഷേധികൾ വെറുത്താലും ശരി. അബ്ദുല്ല പറഞ്ഞു. എല്ലാനമസ്കാരങ്ങളുടെയും ശേഷം റസൂൽ(സ) ഇപ്രകാരം തഹ്ലീല് ചെയ്തിരുന്നു. (മുസ്ലിം)\nഅബൂഹുറയ്‌റ(റ)യിൽ നിന്ന് നിവേദനം: റസൂൽ(സ) പറഞ്ഞു: വല്ലവനും തന്റെ നമസ്കാരശേഷം33 വീതം തസ്ബീഹും ഹംദും തക്ബീറും ചൊല്ലുകയും 100 പൂർത്തീകരിക്കാൻ ലാ ഇലാഹഇല്ലല്ലാഹു വഹ്ദഹു ലാ ശരീക്ക ലഹു ലഹുൽമുൽക്കു വലഹുൽ ഹംദു വഹുവഅലാ കുല്ലിശൈഇൻ ഖദീർ എന്ന് പറയുകയും ചെയ്യുന്ന പക്ഷം സമുദ്രത്തിലെ നുരകളുടെയത്രപാപങ്ങളുണ്ടെങ്കിലും അവനത് പൊറുക്കപ്പെടും. (മുസ്ലിം)\nകഅ‍്ബി(റ)ൽ നിന്ന് നിവേദനം: നബി(സ) പറഞ്ഞു: ചില വചനങ്ങളുണ്ട്. അവ ഫർളു‍്നമസ്കാരങ്ങൾക്കുശേഷം പതിവായി കൊണ്ടുവരുന്നവന് ഒരിക്കലും പരാജയം നേരിടുകയില്ല.33വീതം തസ്ബീഹും ഹംദും 34 തക്ബീറുമാണവ. (മുസ്ലിം)\nമുആദി(റ)ൽ നിന്ന് നിവേദനം: ഒരിക്കൽ നബി(സ) എന്റെ കൈപിടിച്ച് പറഞ്ഞു: മുആദേ!അല്ലാഹുവാണെ ഞാൻ നിന്നെ സ്നേഹിക്കുന്നു. മുആദേ, ഞാൻ നിന്നെ ഉപദേശിക്കുന്നു; എല്ലാനമസ്കാരങ്ങൾക്കുശേഷവും വിട്ടുകളയാതെ നീ പറയണം. അല്ലാഹുവേ നിന്നെ സ്മരിക്കുന്നതിനുംനിനക്ക് ന? ചെയ്യുന്നതിനും നല്ലവണ്ണം ഇബാദത്ത് ചെയ്യുന്നതിനും എന്നെ നീ സഹായിക്കണം.(അബൂദാവൂട്)\nഅബൂഹുറയ്‌റ(റ)ൽ നിന്ന് നിവേദനം: റസൂൽ(സ) പറഞ്ഞു: നിങ്ങൾ ഓരോരുത്തരുംഅത്തഹിയ്യാത്തോതുമ്പോൾ നാല് കാര്യങ്ങളിൽ നിന്ന് അല്ലാഹുവിനോട് കാവലിനെതേടിക്കൊള്ളണം. അല്ലാഹുവേ! നരകശിക്ഷയിൽ നിന്നും ഖബർ ശിക്ഷയിൽ നിന്നുംജീവിതത്തിലും മരണത്തിലുമുള്ള പരീക്ഷണങ്ങളിൽ നിന്നും ലോകസഞ്ചാരിയായ ദജ്ജാലിന്റെശർറിൽ നിന്നും ഞാൻ നിന്നിലഭയം തേടുന്നു. (മുസ്ലിം)\nഅലി(റ)വിൽ നിന്ന് നിവേദനം: നമസ്കരിക്കുമ്പോൾ അത്തഹിയ്യാത്തിന്റെയും സലാമിന്റെയുംഇടക്ക് അവസാനമായി നബി(സ) ഇപ്രകാരം പറഞ്ഞിരുന്നു: അല്ലാഹുവേ! ഞാൻ മുമ്പ് ചെയ്തതുംഇനി ചെയ്യാനിരിക്കുന്ന കുറ്റവും രഹസ്യവും പരസ്യവുമായി ചെയ്ത കുറ്റവും അമിതമായി ചെയ്തകുറ്റവും എന്നെക്കാൾ കൂടുതൽ നിനക്ക് അറിയാവുന്ന കുറ്റവും എനിക്കു നീ പൊറുത്തു തരേണമേ.അർഹരെ നീയാണ് മുന്തിക്കുന്നവൻ; അനർഹരെ പൈന്തിക്കുന്നതും നീയാണ്; നീയല്ലാതെമറ്റാരാധ്യനില്ല. (മുസ്ലിം)\nആയിശ(റ)യിൽ നിന്ന് നിവേദനം: റുകൂഇലും സുജൂടിലും നബി(സ) പറയാറുണ്ട്. ജിബ്രീലി (അ)ന്റെയും മറ്റു മലക്കുകളുടെയും റബ്ബ് പരിശുദ്ധനാകുന്നു. (മുസ്ലിം)\nഇബ്നു അബ്ബാസി(റ)ൽ നിന്ന് നിവേദനം: റസൂൽ(സ) പറഞ്ഞു: റുകൂഇൽ നിങ്ങൾ അല്ലാഹുവിനെപ്രകീർത്തിക്കുകയും സുജൂടിൽ നിങ്ങൾ കഴിയുന്നത്ര പ്രാർത്ഥിക്കുകയും വേണം. തദ്വാരാനിങ്ങൾക്കുത്തരം കിട്ടാൻ അർഹതയുണ്ട്. (മുസ്ലിം)\nഅബൂഹുറയ്‌റ(റ)യിൽ നിന്ന് നിവേദനം: റസൂൽ(സ) പറഞ്ഞു: ദാസൻ തന്റെ റബ്ബുമായി ഏറ്റവുംകൂടുതൽ അടുക്കുന്ന സമയം അവൻ സാജിദാകുമ്പോഴാണ്. തദവസരം നിങ്ങൾ ധാരാളമായിപ്രാർത്ഥിക്കുക. (മുസ്ലിം)\nഅബൂഹുറയ്‌റ(റ)യിൽ നിന്ന് നിവേദനം: റസൂൽ(സ) സുജൂടിൽ പറയുമായിരുന്നു. അല്ലാഹുവേ!എന്റെ രഹസ്യമായതും പരസ്യമായതും ആദ്യത്തേതും അവസാനത്തേതും ചെറുതും വലുതുമായഎല്ലാപാപങ്ങളും നീ പൊറുത്തു തരേണമെ! (മുസ്ലിം)\nസഅ‍്ദി(റ)ൽ നിന്ന് നിവേദനം: ഞങ്ങളൊരിക്കൽ റസൂൽ(സ)യുടെ സന്നിധിയിലിരുന്നപ്പോൾഅവിടുന്ന് ചോദിച്ചു. നിങ്ങളോരോരുത്തരും ദിവസം പ്രതി ആയിരം ന? ചെയ്യാൻപ്രാപ്തിയില്ലാത്തവരാകുമോ? ഒരാൾ ചോദിച്ചു. ആയിരം ന? എങ്ങിനെ ചെയ്തുതീർക്കും.അവിടുന്ന് പറഞ്ഞു: നൂറ് പ്രാവശ്യം അവൻ തസ്ബീഹ് ചെയ്തുകൊള്ളട്ടെ. എങ്കിൽ ആയിരംന?കൾ അവന് എഴുതപ്പെടുകയോ ആയിരം പാപങ്ങൾ അവനിൽ നിന്ന് നീക്കം ചെയ്യപ്പെടുകയോചെയ്യും. (മുസ്ലിം)\nഉമ്മുൽ മുഅ‍്മിനീൻ ജൂവൈരിയ്യ(റ)യിൽ നിന്ന് നിവേദനം: ഒരു പ്രഭാതത്തിൽ സുഭിനമസ്കാരാനന്തരം അവരുടെ അടുത്തുനിന്ന് നബി(സ) പുറപ്പെട്ടു. ളുഹാ സമയത്തിന് ശേഷംനബി(സ) തിരിച്ചുവന്നപ്പോഴും ജൂവൈരിയ്യ(റ) അവിടെ (നമസ്കരിച്ച സ്ഥലത്ത്) തന്നെഇരിക്കുകയായിരുന്നു. അവിടുന്ന് പറഞ്ഞു: ഞാൻ വിട്ടുപിരിയുമ്പോഴുള്ള അവസ്ഥയിൽതന്നെയാണല്ലോ നീ. അതെ! എന്നവർ പറഞ്ഞപ്പോൾ റസൂൽ(സ) പറയുകയുണ്ടായി.നിനക്കുശേഷം ഞാൻ മൂന്ന്പ്രാവശ്യം നാലു വാക്കുകൾ പറഞ്ഞു: അതും ഇന്നേ ദിവസം നീപറഞ്ഞതും തൂക്കിനോക്കുന്നപക്ഷം അത് മുൻതൂക്കമായിത്തീരും. അല്ലാഹുവിനെകീർത്തിക്കുന്നതോടൊപ്പം അവന്റെ പരിശുദ്ധിയെ ഞാൻ വാഴ്ത്തുന്നു. അവന്റെ സൃഷ്ടികളുടെഎണ്ണത്തോളവും അവന്റെ തൃപ്തിയുള്ളവയുടെ എണ്ണത്തോളവും, അവന്റെ അർശിന്റേതൂക്കത്തോളവും അവന്റെ വചനങ്ങളെഴുതുന്ന മഷിയുടെയത്രയും എന്നത്രെ ആ വാക്കുകൾ.(മുസ്ലിം)\nഅബൂഹുറയ്‌റ(റ)യിൽ നിന്ന് നിവേദനം: റസൂൽ(സ) അരുൾ ചെയ്തു: മുഫർരിദൂൻമുൻകടന്നുകഴിഞ്ഞു. പ്രവാചകരേ! മുഫർരിദൂൻ ആരാണ് എന്നു സഹാബാക്കൾ ആരാഞ്ഞപ്പോൾഅവിടുന്ന് പറഞ്ഞു: അല്ലാഹുവിനെ ധാരാളം സ്മരിക്കുന്ന പുരുഷ?ാരും സ്ത്രീകളുമാണവർ.(മുസ്ലിം)\nജാബിറി(റ)ൽ നിന്ന് നിവേദനം: നബി(സ) പറഞ്ഞു: സുഭാനല്ലാഹി വബിഹംദിഹി എന്ന്‌വല്ലവനും പറഞ്ഞാൽ സ്വർഗ്ഗത്തിൽ ഒരു ഈത്തപ്പന അവന്ന് വേണ്ടി നട്ടുപിടിപ്പിക്കപ്പെടും.(തിർമിദി)\nജാബിറി(റ)ൽ നിന്ന് നിവേദനം: റസൂൽ(സ) പറയുന്നത് ഞാൻ കേട്ടു. ലാഇലാഹ ഇല്ലല്ലാഎന്നതാണ് ദിക്‌റിൽവെച്ച് ഏറ്റവും ഉത്തമം. (തിർമിദി)\nഅബ്ദുല്ല(റ)യിൽ നിന്ന് നിവേദനം: ഒരാൾ പറഞ്ഞു: പ്രവാചകരേ! ഇസ്ലാമിക നടപടികൾ എന്നെഅതിജീവിച്ചിരിക്കുന്നു. (അത് ധാരാളമായതുകൊണ്ട് അതെടുത്തുപോരാൻ ഞാൻഅശക്തനായിരിക്കുന്നു.) അതുകൊണ്ട് (നിഷ്പ്രയാസം) എടുത്തുപോരാൻ കഴിയുന്നത്‌അവിടുന്നെനിക്ക് പറഞ്ഞുതരണം. അവിടുന്ന് പറഞ്ഞു: അല്ലാഹുവിന്റെ ദിക്‌റ് കൊണ്ട് നിന്റെ നാവ്പച്ചയായിക്കൊള്ളട്ടെ. (തിർമിദി)\nഇബ്നു മസ്‌ഊടി(റ)ൽ നിന്ന് നിവേദനം: റസൂൽ(സ) അരുളി: ഇസ്‌റാഅ‍് രാത്രിയിൽ (ബൈത്തുൽമഅ‍്മൂറിന്റെ അടുത്തുവെച്ച്) ഇബ്രാഹിം നബി (അ) യെ ഞാൻ കണ്ടുമുട്ടിയപ്പോൾ അവിടുന്ന്പറഞ്ഞു: മുഹമ്മദേ, നിന്റെ അനുയായികളോട് എന്റെ സലാം പറയുക. സ്വർഗ്ഗം സുഗന്ധമുള്ളതുംശുദ്ധവെള്ളമുള്ളതും വിശാലതയുള്ളതുമായ സ്ഥലം ആകുന്നു. അതിലെ കൃഷി സുഭാനല്ലാവൽഹംദുലില്ലാ വലാ ഇലാഹ ഇല്ലല്ലാ വല്ലാഹു അക്ബർ എന്നുമാകുന്നു. (തിർമിദി)\nഅബുദ്ദർദാഅ‍്(റ)വിൽ നിന്ന് നിവേദനം: റസൂൽ(സ) ചോദിച്ചു: രാജാധിരാജനായ അല്ലാഹുവിങ്കൽപരിശുദ്ധവും ഉത്തമവും നിങ്ങളുടെ പദവികളുയർത്തുന്നതും സ്വർണ്ണവും വെള്ളിയും ധർമ്മംചെയ്യുന്നതിനേക്കാൾ ഉത്തമവും രണാങ്കണത്തിൽവെച്ച് ശത്രുക്കളുമായി പോരാടി ശത്രുക്കളുടെപിരടി വെട്ടി വീഴ്ത്തുന്നതിനേക്കാളും ഉത്തമവുമായ അമലുകൾ ഞാൻ നിങ്ങൾക്ക്പറഞ്ഞുതരട്ടെയോ? സഹാബാക്കൾ പറഞ്ഞു: അതെ അവിടുന്ന് പറഞ്ഞു: അത് അല്ലാഹുവിന് ദിക്ര്ചൊല്ലലാകുന്നു. (തിർമിദി)\nസഅ‍്ദി(റ)ൽ നിന്ന് നിവേദനം: റസൂൽ(സ) ഒന്നിച്ച് അദ്ദേഹം ഒരു സ്ത്രീയുടെ അടുത്ത്കടന്നുചെന്നു. തദവസരം അവളുടെ മുമ്പിൽ ഈന്തപ്പഴത്തിന്റെ കുരുവോ കല്ലിൻ കഷ്ണമോഉണ്ടായിരുന്നു. അവളതുകൊണ്ട് എണ്ണംപിടിച്ച് തസ്ബീഹ് ചൊല്ലുകയായിരുന്നു. നബി(സ)അവരോട് ചോദിച്ചു: നിനക്ക് ഇതിനേക്കാൾ എളുപ്പവും ശ്രേഷ്ഠവുമായത് ഞാൻപറഞ്ഞുതരട്ടെയോ? ആകാശത്തിൽ അല്ലാഹു സൃഷ്ടിച്ചതിന്റെ എണ്ണം കണ്ടും ഭൂമിയിൽ അല്ലാഹുസൃഷ്ടിച്ചതിന്റെ എണ്ണം കണ്ടും അവകൾക്കിടയിലുള്ളതിന്റെ എണ്ണം കണ്ടും അവൻസൃഷ്ടിക്കാൻ പോകുന്നതിന്റെ എണ്ണം കണ്ടും അല്ലാഹുവിനെ ഞാൻ കീർത്തനം ചെയ്യുന്നു.അപ്രകാരം തന്നെ അല്ലാഹു വലിയവനാണെന്ന് ഞാൻ ഏറ്റുപറയുന്നു. അത്രയെണ്ണം കണ്ട് ഞാൻഅല്ലാഹുവിനെ സ്തുതിക്കുന്നു. അല്ലാഹുവല്ലാതെ മറ്റാരാധ്യനില്ലെന്ന് ഞാൻ ഏറ്റുപറയുന്നു.അത്രയെണ്ണംകണ്ട് പാപത്തിൽ നിന്ന് പി?ാറാനും ഇബാദത്തിനുള്ള ശേഷിയുംഅല്ലാഹുവിനെകൊണ്ടുമാത്രമാകുന്നു എന്നും ഞാൻ ഏറ്റുപറയുന്നു എന്നതാകുന്നു അത്.(തിർമിദി)\nആയിശ(റ)യിൽ നിന്ന് നിവേദനം: റസൂൽ(സ) എല്ലാ സ?അഭങ്ങളിലുംഅല്ലാഹുവിനെസ്മരിച്ചിരുന്നു. (മുസ്ലിം)\nഅബൂസഈദി(റ)ൽ നിന്ന് നിവേദനം: ഒരിക്കൽ മുആവിയ(റ) പള്ളിയിലെ സദസ്സിൽ ചെന്ന് നിങ്ങൾഎന്താണ് ഇവിടെ ഇരിക്കുന്നതെന്ന് ചോദിച്ചു. അവർ പറഞ്ഞു. അല്ലാഹുവിനെസ്മരിച്ചുകൊണ്ടാണ് ഞങ്ങൾ ഇരിക്കുന്നത്. മുആവിയ(റ) ചോദിച്ചു: അല്ലാഹുവാണ്,അക്കാര്യത്തിന് മാത്രമാണോ നിങ്ങളിവിടെ ഇരുന്നത്? അതിനുവേണ്ടി മാത്രമാണ് ഞങ്ങൾ ഇവിടെഇരുന്നത്. മുആവിയ(റ) പറഞ്ഞു: നിങ്ങൾക്ക് തെറ്റിദ്ധാരണയുള്ളതുകൊണ്ടല്ല ഞാൻ സത്യംചെയ്യുന്നത്. എന്റെ പദവിയിലുള്ള ആരും എന്നേക്കാൾ കുറഞ്ഞ ഹദീസ് ഉച്ചരിച്ചിട്ടില്ല. (ഞാൻഅത്രയും സൂക്ഷ്മതയാണ് അക്കാര്യത്തിൽ കൈക്കൊണ്ടിട്ടുള്ളത്.) ഒരിക്കൽ അസ്വ്ഹാബികളുടെഒരു സദസ്സിൽ റസൂൽ(സ) പുറപ്പെട്ടു ചെന്നു കൊണ്ട് ചോദിച്ചു: നിങ്ങൾ എന്തുകൊണ്ടാൺഇവിടെ ഇരിക്കുന്നത്? ഇസ്ലാമിലേക്ക് മാർഗ്ഗദർശനം ചെയ്യുകയും അതുകൊണ്ട് നമ്മെഅനുഗ്രഹിക്കുകയും ചെയ്തതിന്റെ പേരിൽ അല്ലാഹുവിനെ സ്മരിച്ചുകൊണ്ടാണ് ഞങ്ങൾ ഇവിടെഇരിക്കുന്നതെന്ന് അവർ മറുപടി പറഞ്ഞു. നബി(സ) ചോദിച്ചു: അല്ലാഹുവാണെ, അതിനുവേണ്ടിമാത്രമാണോ നിങ്ങൾ ഇവിടെ ഇരിക്കുന്നത്? നിങ്ങൾ തെറ്റിദ്ധരിക്കുന്നത് കൊണ്ടല്ല ഞാൻ സത്യംചെയ്യുന്നത്. അല്ലാഹു നിങ്ങളെപ്പറ്റി മലക്കുകളോട് അഭിമാനപൂർവ്വം സംസാരിക്കുന്നുണ്ടെൻഞ്ഞിബ്രീൽ (അ) എന്നോട് പറഞ്ഞു. (മുസ്ലിം)\nഅബുഹുറയ്‌റ(റ)യിൽ നിന്ന് നിവേദനം: പുലർച്ചയിലും സന്ധ്യാസമയത്തും സുഭാനല്ലാഹിവബിഹംദിഹീ എന്ന് നൂറുപ്രാവശ്യം വല്ലവനും ചൊല്ലിയാൽ അതുപോലെയോ അതിൽ കൂടുതലോചൊല്ലിയവനല്ലാതെ ഒരാൾക്കും അന്ത്യദിനത്തിൽ അവൻ കൊണ്ടുവന്നതിനേക്കാൾ ശ്രേഷ്ഠമായത്കൊണ്ടുവരാൻ സാധിക്കുകയില്ല. (മുസ്ലിം)\nഅബൂഹുറയ്‌റ(റ)യിൽ നിന്ന് നിവേദനം: നബി(സ)യുടെ അടുക്കൽ ഒരാൾ വന്ന് പറഞ്ഞു:പ്രവാചകരേ! കഴിഞ്ഞ രാത്രി എന്നെ ഒരു തേൾ കുത്തിയതിനാൽ എനിക്ക് കഠിനമായ വേദനഅനുഭവപ്പെടുന്നു. അവിടുന്ന് പറഞ്ഞു: സന്ധ്യാസമയത്ത് അഊടു ബികളിമത്തില്ലാഹിത്താമ്മാത്തിമിൻ ശർറി മാ ഖലഖ് (പരിപൂർണ്ണമായ വചനങ്ങളുടെ പേരിൽ അല്ലാഹു സൃഷ്ടിച്ചിട്ടുള്ളവയുടെഉപദ്രവത്തിൽ നിന്ന് ഞാൻ അഭയം തേടുന്നു.) എന്നു നീ ചൊല്ലിയിട്ടുണ്ടെങ്കിൽ നിനക്ക് യാതൊരുഉപദ്രവവുമേൽക്കുകയില്ല. (മുസ്ലിം)\nഅബൂഹുറയ്‌റ(റ)യിൽ നിന്ന് നിവേദനം: നേരം പുലർന്നാൽ നബി(സ) ഇപ്രകാരം പറയാറുണ്ട്;അല്ലാഹുവേ! നീ നിമിത്തമാണ് ഞങ്ങൾക്ക് ഈ പ്രഭാതവും സായാഹ്നവുമുണ്ടായത്. നിന്റെപേരിലാണ് ഞങ്ങൾ ജീവിക്കുന്നതും മരിക്കുന്നതും; നിന്റെയടുത്തേക്ക് തന്നെയാണ് ഞങ്ങൾഉയർത്തെഴുന്നേറ്റ് വരുന്നതും. സന്ധ്യാവേളകളിലും അവിടുന്ന് ഇപ്രകാരം പറഞ്ഞിരുന്നു:അല്ലാഹുവേ! നിന്റെ കഴിവുകൊണ്ടാണ് ഞങ്ങൾക്ക് സന്ധ്യയുണ്ടാകുന്നതും നിന്നെക്കൊണ്ടാൺഞ്ഞങ്ങൾ ജനിക്കുന്നതും. ഞങ്ങൾ ഉയർത്തെഴുന്നേൽക്കുന്നതും നിങ്കലേക്കാണ്. (അബൂദാവൂട്,തിർമിദി)അബൂഹുറയ്‌റ(റ)യിൽ നിന്ന് നിവേദനം: അബൂബക്കർ(റ) പറഞ്ഞു. പ്രവാചകരേ! രാവിലേയുംവൈകുന്നേരവും ഞാൻ ചൊല്ലേണ്ടതായ ചില വചനങ്ങൾ അവിടുന്ന് നിർദ്ദേശിച്ചാലും!പ്രവാചകൻ(സ) പറഞ്ഞു: നീ പറഞ്ഞുകൊൾക: ആകാശഭൂമികളുടെ സ്രഷ്ടാവും ദൃശ്യവുംഅദൃശ്യവും അറിയുന്നവനും എല്ലാ വസ്തുക്കളുടേയും സംരക്ഷകനും ഉടമസ്ഥനുമായഅല്ലാഹുവേ! നീയല്ലാതെ മറ്റാരാധ്യനില്ലെന്ന് ഞാൻ സാക്ഷ്യം വഹിക്കുന്നു. എന്റെ ദേഹേച്ഛകളിൽനിന്നും എന്റെ ശിർക്കിൽ നിന്നും ഞാൻ നിന്നോട് രക്ഷ തേടുന്നു. എന്നിട്ടവിടുന്ന് പറഞ്ഞു:രാവിലേയും വൈകുന്നേരവും ഉറക്കറയിൽ ചെന്നാലും നീ ഇത് പറയണം. (അബൂദാവൂട്, തിർമിദി)ഇബ്നുമസ്‌ഊടി(റ)ൽ നിന്ന് നിവേദനം: വൈകുന്നേരം നബി(സ) പറയാറുണ്ട്. ഞങ്ങൾക്കുംസന്ധ്യയായി. ഈ സന്ധ്യാസമയത്തെ അധികാരങ്ങളെല്ലാം അല്ലാഹുവിന്റേതാണ്. സർവ്വസ്തുതിയുംഅല്ലാഹുവിന്നാണ്. അല്ലാഹുവല്ലാതെ മറ്റാരാധ്യനില്ല. അവനൊരു കൂട്ടുകാരുമില്ല. റിപ്പോർട്ടർപറയുന്നു: അവനാണ് അധികാരവും അവന്നാണ് സർവ്വസ്തുതിയും എന്നും കൂടി അക്കൂട്ടത്തിൽഅവിടുന്ന് പറഞ്ഞതായി ഞാൻ ഓർക്കുന്നു. അവൻ എല്ലാറ്റിനും കഴിവുള്ളവനാണ്. എന്റെ നാഥാ!ഈ രാത്രിയിലുള്ളതിന്റെ ന?യും അതിന്റെ ശേഷമുള്ളതിന്റെ ന?യും നിന്നോട് ഞാൻഅപേക്ഷിക്കുന്നു. ഈ രാത്രിയുടെ തി?യിൽ നിന്നും അതിന്റെ ശേഷമുള്ളതിന്റെ തി?യിൽ നിന്നുംനിന്നോട് ഞാൻ രക്ഷതേടുന്നു. നാഥാ! ഉദാസീനതയിൽ നിന്നും ഉപദ്രവകരമായ വാർദ്ധക്യത്തിൽ\nനിന്നും നിന്നോട് ഞാൻ രക്ഷ തേടുന്നു. അപ്രകാരം തന്നെ നരകശിക്ഷയിൽ നിന്നും ഖബർശിക്ഷയിൽ നിന്നും ഞാൻ നിന്നോട് രക്ഷതേടുന്നു. നേരം പുലർന്നാൽ ഞങ്ങൾക്ക്പ്രഭാതമുണ്ടായിരിക്കുന്നു. ഈ പ്രഭാതത്തിലെ അധികാരങ്ങളെല്ലാം അല്ലാഹുവിന്റേതാണ് എന്നആമുഖത്തോടെ മുൻ വചനങ്ങൾ ആവർത്തിക്കുമായിരുന്നു. (മുസ്ലിം)\nഅബ്ദുല്ലയിൽ നിന്ന് നിവേദനം: നബി(സ) എന്നോട് പറഞ്ഞു: രാവിലേയും വൈകുന്നേരവുംഇഖ്ലാസും മുഅവിടതൈനിയും മൂന്ന് വീതം ഓതൂ! എല്ലാ കാര്യങ്ങൾക്കും നിനക്ക് മതിയായിതീരും. (അബൂദാവൂട്, തിർമിദി)ഉസ്മാൻ(റ)വിൽ നിന്ന് നിവേദനം: റസൂൽ(സ) പറഞ്ഞു: ഓരോ ദിവസവും രാവിലേയുംവൈകുന്നേരവും ബിസ്മില്ലാഹില്ലദീ ലാ യളൂർറു മഅസ്മിഹി ശൈഉൻ ഫിൽ അർളിവലാഫിസ്സമാഇ വഹുവസ്സമീഉൽ അലീം. എന്ന് മൂന്ന് പ്രാവശ്യം വല്ലവനും പറഞ്ഞാൽ അവനെയാതൊന്നും ഉപദ്രവിക്കുകയില്ല. (അബൂദാവൂട്, തിർമിദി)\n"https://ml.wikisource.org/w/index.php?title=തിരഞ്ഞെടുത്ത_ഹദീസുകൾ/ദിക്റിന്റെ_മഹാത്മ്യം&oldid=36603" എന്ന താളിൽനിന്ന് ശേഖരിച്ചത്


മട്ടാഞ്ചേരി മദ്യദുരന്തം: പ്രതികള്‍ക്ക് കഠിനതടവ് | Five sentenced to5yrs RI in illicit liquor sale case - Malayalam Oneindia\n23 min ago നളിനിക്ക് നേരിട്ട് കോടതിയില് എത്താം, വാദിക്കാം... ഹൈക്കോടതി അനുമതി നല്‍കി\n23 min ago മുനമ്പം മനുഷ്യക്കടത്ത്; ഇന്റർപോൾ ബ്ലൂ കോർണർ നോട്ടീസ് പുറപ്പെടുവിച്ചു\nമട്ടാഞ്ചേരി മദ്യദുരന്തം: പ്രതികള്‍ക്ക് കഠിനതടവ്\nPublished: July 23 2001, 23:53 [IST]\nകൊച്ചി: മട്ടാഞ്ചേരി മദ്യദുരന്ത കേസില് ഒരു സ്ത്രീയുള്‍പ്പെടെ അഞ്ച് പേരെ 10 വര്‍ഷത്തെ കഠിനതടവിന് ശിക്ഷിച്ചു. 74കാരിയായ മറ്റൊരു സ്ത്രീയെ ഏഴ് വര്‍ഷത്തെ കഠിനതടവിനും ശിക്ഷിച്ചിട്ടുണ്ട്. ജൂലായ് 23 തിങ്കളാഴ്ച എറണാകുളം ഒന്നാം ക്ലാസ് അഡീഷണല് സെഷന്‍സ് ജഡ്ജി എ. ഹരിപ്രസാദാണ് വിധിന്യായം വായിച്ചത്.\nഒന്നാം പ്രതി ജീന, രണ്ടാം പ്രതി ജീനയുടെ അമ്മ കാര്‍മിലി, ഏഴാം പ്രതി റാഫേല്, 12-ാം പ്രതി അക്കു എന്ന ആന്റണി, 13-ാം പ്രതി തുര്‍ക്കി ഹനീഫ, 16-ാം പ്രതി കൊച്ചുകുറുപ്പ് എന്ന ബാലന് എന്നിവരെയാണ് കേസില് കുറ്റക്കാരെന്ന് കണ്ടെത്തി കോടതി ശിക്ഷിച്ചത്. കാര്‍മിലിയുടെ പ്രായാധിക്യം കണക്കിലെടുത്താണ് ശിക്ഷയില് ഇളവ് നല്‍കിയത്.\nമദ്യദുരന്തത്തിലെ കുറ്റവാളികള്‍ക്കെതിരെയുള്ള ശിക്ഷാവിധി കേള്‍ക്കാന് കോടതി പരിസരത്ത് വന് പുരുഷാരം തന്നെ തടിച്ചുകൂടിയിരുന്നു.\nമട്ടാഞ്ചേരിയില് 1995 ഒക്ടോബര് 20ന് നടന്ന മദ്യദുരന്തത്തില് 14 പേര് മരിച്ചിരുന്നു. 24 പേര്‍ക്ക് കാഴ്ച ശക്തി നഷ്ടപ്പെട്ടു. ചാരായത്തില് മീഥൈല് ആല്‍ക്കഹോള് ചേര്‍ത്ത് ജീനയും അമ്മ കാര്‍മിലിയും വ്യാജച്ചാരായം വിറ്റു എന്നാണ് കേസ്.\nകേസില് 16 പേരെയാണ് പ്രതികളാക്കിയിരുന്നത്. ശിക്ഷിക്കപ്പെട്ട ആറു പേരും പ്രതികളാണെന്ന് ജൂലായ് 19ന് കോടതി കണ്ടെത്തിയിരുന്നു. ചാരായഷാപ്പിലെ നാല് ജോലിക്കാര് പിന്നീട് മരിച്ചു. നാലു പേരെ വെറുതെ വിട്ടു. മൂന്നും നാലും പ്രതികളെ ഇനിയും കണ്ടെത്താനുണ്ട്.


തുഷാറിന് വ്യക്തിപരമായി ഒന്നും ചെയ്തിട്ടില്ല; ഗോകുലം ഗോപാലന്റെ മകന്റെ കാര്യത്തില് മുഖ്യമന്ത്രിക്ക് മൗനം – The Editor\nതിരുവനന്തപുരം: തുഷാര് വെള്ളപ്പാള്ളിക്ക് വേണ്ടി വ്യക്തിപരമായി ഒന്നും ചെയ്തിട്ടില്ലെന്ന് മുഖ്യമന്ത്രി. തുഷാര് ആരാണ് എന്താണ് എന്ന് എല്ലാവര്‍ക്കും അറിയാം. തുഷാറിന് സര്‍ക്കാര് നല്‍കിയെ സഹായത്തെ മറ്റൊര്‍ഥത്തില് കാണേണ്ടത്തില്ല. വിദേശരാജ്യങ്ങളില് കേസില് പെടുവന്നവര്‍ക്ക് സര്‍ക്കാര് സഹായം ലഭ്യമാക്കാറുണ്ട്. അത്തരത്തിലുള്ള സഹായം മാത്രമാണ് തുഷാറിനും നല്‍കിയതെന്നും മുഖ്യമന്ത്രി പറഞ്ഞു. എന്നാല് ഗോകുലം ഗോപാലന്റെ മകന് സര്‍ക്കാര് സഹായം ലഭ്യമാക്കമോയെന്ന മാധ്യമപ്രവര്‍ത്തകരുടെ ചോദ്യത്തില് മുഖ്യമന്ത്രി ഒഴിഞ്ഞു മാറി.\nതുഷാറിന്റെ ആരോഗ്യസ്ഥിതിയില് ആശങ്കയുണ്ടെന്നും അതുകൊണ്ട് അദ്ദേഹത്തിന് വേണ്ട സഹായം നല്‍കണമെന്നുമാണ് സംസ്ഥാന സര്‍ക്കാര് കേന്ദ്ര സര്‍ക്കാരിനോട് ആവശ്യപ്പെട്ടിട്ടുള്ളു. അല്ലാതെ മറ്റൊരു സഹായവും സര്‍ക്കാര് നല്‍കിയിട്ടില്ല. വിദേശരാജ്യങ്ങളില് ഇത്തരത്തില് കേസില് പെടുന്നവരെ നിയമപരമായി സഹായിക്കാന് വിവിധ രാജ്യങ്ങളില് നിയമസഹായ സെല് ആരംഭിക്കുന്നത് സര്‍ക്കാരിന്റെ പരിഗണനയിലാണെന്നും മുഖ്യമന്ത്രി പറഞ്ഞു.\nBlogs, Breaking news, Featured news, Kerala, Latest News, NewsTushar has done nothing personal Pinarayi Vijayan


ഇന്ന് ശിവരാത്രി; ഭക്തി സാന്ദ്രമായി ആലുവ മണപ്പുറം | PravasiExpress\nHome Good Reads ഇന്ന് ശിവരാത്രി; ഭക്തി സാന്ദ്രമായി ആലുവ മണപ്പുറം\nഅമ്പലങ്ങളും പരിസരങ്ങളുമെല്ലാം നമഃശിവായ മന്ത്രത്തിൽ മുഴുകിക്കഴിഞ്ഞു. ശിവക്ഷേത്രങ്ങളില് വിശേഷാല് പരിപാടികൾക്കും പ്രത്യേകപൂജകൾക്കും ഒരുക്കമായി.\nലോകരക്ഷയ്ക്കു കാളകൂട വിഷം വിഴുങ്ങിയ ഭഗവാൻ പരമശിവനെ രക്ഷിക്കാൻ പാർവതി ദേവിയും ശിവഗണങ്ങളും രാത്രി ഉറക്കമൊഴിഞ്ഞതിന്റെ ഓർമയുണർത്തുന്നതാണ് മഹാശിവരാത്രി.\nസർവ്വ പാപ മുക്തിക്കുവേണ്ടിയും, ശിവപ്രീതിക്കും വേണ്ടിയാണ് ശിവരാത്രി വ്രതം എടുക്കുന്നതിന്റെ മറ്റൊരു വിശ്വാസം. തിങ്കളാഴ്ച പുലര്‍ച്ചെ ആരംഭിച്ച ചടങ്ങുകള് അര്‍ധരാത്രിവരെ നീളും. കൂവളത്തിന്റെ ഇലകള് ശിവന് അര്‍പ്പിക്കുന്നതും ഉപവാസമനുഷ്ഠിക്കുന്നതും രാത്രി ഉറക്കമിളയ്ക്കുന്നതുമാണ് പ്രധാന ചടങ്ങുകള്.\nപ്രളയത്തിന് ശേഷമുള്ള ആദ്യ ശിവരാത്രി മഹോത്സവത്തിനായി ആലുവ മണപ്പുറം ഒരുങ്ങി കഴിഞ്ഞു. പത്ത് ലക്ഷത്തോളം ആളുകള് എത്തുമെന്നാണ് തിരുവിതാംകൂര് ദേവസ്വം ബോര്‍ഡിന്റെ കണക്ക്. ഭക്തര്‍ക്കായുള്ള എല്ലാ സൗകര്യങ്ങളെല്ലാം അധികൃതര് ഒരുക്കിയിട്ടുണ്ട്.\nപിതൃതര്‍പ്പണത്തിനുള്ള ഒരുക്കങ്ങളും പൂര്‍ത്തിയായിട്ടുണ്ട്. 178 ബലിത്തറകളാണ് ഇത്തവണ മണപ്പുറത്ത് ഉള്ളത്. നാളെ രാത്രി 12 മണി മുതല് ചൊവ്വാഴ്ച പകല് 12 മണി വരെയാണ് ബലിതര്‍പ്പണം ചടങ്ങുകള് നടക്കുക.\nPrevious articleക്രിക്കറ്റ് താരം രവീന്ദ്ര ജഡേജയുടെ ഭാര്യ ബിജെപിയില് ചേര്‍ന്നു\nNext articleചരിത്രത്തില് ആദ്യമായി സര്‍വകലാശാല കലോത്സവത്തില് മാറ്റുരച്ച് ട്രാന്‍സ് ജെന്‍ഡര് വിഭാഗം


ഇ.വി.എം പുകഴ്ത്തലുമായി സംഘപരിവാര് അനുകൂല ന്യൂസ് പോര്‍ട്ടല്; ഷെയര് ചെയ്ത് സാക്ഷാല് തെരഞ്ഞെടുപ്പ് കമ്മീഷന് ! വിവാദമായതോടെ പോസ്റ്റ് മുക്കി – Jaihind TV\nഇ.വി.എം പുകഴ്ത്തലുമായി സംഘപരിവാര് അനുകൂല ന്യൂസ് പോര്‍ട്ടല്; ഷെയര് ചെയ്ത് സാക്ഷാല് തെരഞ്ഞെടുപ്പ് കമ്മീഷന് ! വിവാദമായതോടെ പോസ്റ്റ് മുക്കി\nതെരഞ്ഞെടുപ്പ് ഫലം വരാന് മണിക്കൂറുകള് ശേഷിക്കേ ഇ.വി.എമ്മിന്‍റെ ഗുണഗണങ്ങള് വാഴ്ത്തിപ്പാടി സംഘപരിവാര് അനുകൂല ന്യൂസ് പോര്‍ട്ടല്. ലേഖനം ഷെയര് ചെയ്തതാകട്ടെ സാക്ഷാല് തെരഞ്ഞെടുപ്പ് കമ്മീഷന്. ! വിവാദമായതിന് പിന്നാലെ പോസ്റ്റ് പിന്‍വലിച്ചു. തെരഞ്ഞെടുപ്പ് കമ്മീഷന്‍റെ ട്വിറ്റര് അക്കൌണ്ടിലൂടെയാണ് വാര്‍ത്തയുടെ ലിങ്ക് ഷെയര് ചെയ്തത്. ഓപ്ഇന്ത്യ ഡോട്ട് കോം എന്ന പോര്‍ട്ടലിലെ ലേഖനമാണ് തെരഞ്ഞെടുപ്പ് കമ്മീഷന് പങ്കുവെച്ചത്.\nതെരഞ്ഞെടുപ്പ് കമ്മീഷന് കേന്ദ്ര സർക്കാരിന്‍റെയും ബി.ജെ.പിയുടെയും ബി ടീമാകുന്നുവെന്ന വിമര്‍ശനങ്ങള്‍ക്കിടെയാണ് പുതിയ വിവാദം. വോട്ടിംഗ് മെഷീനുകള് സുരക്ഷിതമെന്ന് കാട്ടി സംഘപരിവാര് അനുകൂല ന്യൂസ് പോര്‍ട്ടലായ ഓപ് ഇന്ത്യ ഡോട്ട് കോമില് വന്ന ലേഖനമാണ് തെരഞ്ഞെടുപ്പ് കമ്മീഷന് ഷെയര് ചെയ്തത്. സംഭവം വിവാദമായതിന് പിന്നാലെ പോസ്റ്റ് പിന്‍വലിച്ചു.\nപ്രതിപക്ഷത്തിന്‍റെ ആവശ്യങ്ങളോടും പരാതികളോടും മുഖംതിരിക്കുന്ന തെരഞ്ഞെടുപ്പ് കമ്മീഷന്‍റെ നിലപാടുകള്‍ക്കെതിരെ വ്യാപക പ്രതിഷേധമാണ് ഉയരുന്നത്. മോദിക്കും ബി.ജെ.പി നേതാക്കള്‍ക്കും ഒരു ന്യായവും സാധാരണക്കാര്‍ക്ക് മറ്റൊരു നീതിയുമാണ് തെരഞ്ഞെടുപ്പ് കമ്മീഷന് നല്‍കുന്നതെന്ന് കോണ്‍ഗ്രസ് ആരോപിച്ചു. നേരത്തെ വോട്ടിംഗ് യന്ത്രങ്ങള് എണ്ണുന്നതിനുമുമ്പ് വിവിപാറ്റുകള് എണ്ണണമെന്ന പ്രതിപക്ഷത്തിന്‍റെ ആവശ്യം തെരഞ്ഞെടുപ്പ് കമ്മീഷന് തള്ളിയിരുന്നു.\nവോട്ടിംഗ് മെഷീനുകളില് തിരിമറി നടന്ന സംഭവങ്ങള് ഉദാഹരണസഹിതം ചൂണ്ടിക്കാട്ടിയിട്ടും തെരഞ്ഞെടുപ്പ് കമ്മീഷന് യാതൊരു നടപടിയും സ്വീകരിക്കാന് തയാറായില്ല. വോട്ടിംഗ് മെഷീന് സുരക്ഷിതമെന്ന കണ്ണടച്ചുള്ള മറുപടിയാണ് കമ്മീഷന് നല്‍കുന്നത്. അതിന് പിന്നാലെയാണിപ്പോള് സംഘപരിവാര് അനുഭാവ ന്യൂസ് പോര്‍ട്ടലിലെ ഇ.വി.എമ്മിനെക്കുറിച്ചുള്ള ലേഖനം ഷെയര് ചെയ്ത് കമ്മീഷന് ‘മാതൃക’യായിരിക്കുന്നത്. പക്ഷപാതപരമായ നിലപാടാണ് തെരഞ്ഞെടുപ്പ് കമ്മീഷന് സ്വീകരിക്കുന്നതെന്ന വ്യാപക പരാതിയാണ് ഉയരുന്നത്. ഓരോ ദിവസം കഴിയുന്തോറും വിശ്വാസ്യത നഷ്ടമാകുന്ന നടപടികളാണ് കമ്മീഷന്‍റെ ഭാഗത്ത് നിന്നുണ്ടാകുന്നത്.\nഅതേസമയം വോട്ടിംഗ് മെഷീനില് അട്ടിമറി നടക്കില്ലെന്ന വാദം പൊളിച്ച് അമേരിക്കന് സൈബര് വിദഗ്ധന് സൈദ് ഷൂജ നേരത്തെ രംഗത്തെത്തിയിരുന്നു. 2014 ലോക്‌സഭാ തെരഞ്ഞെടുപ്പിൽ ഇലക്ട്രോണിക് വോട്ടിംഗ് മെഷീനിൽ വൻ അട്ടിമറി നത്തിയാണ് മോദി സര്‍ക്കാര് അധികാരത്തിലെത്തിയതെന്ന ഷൂജയുടെ വെളിപ്പെടുത്തൽ വലിയ ചര്‍ച്ചകള്‍ക്ക് വഴിവെച്ചിരുന്നു.


വീട്ടിലേക്കുള്ള വഴി - Kairos\nHome / Cover Story / വീട്ടിലേക്കുള്ള വഴി\nഒരു ശ്മശാനം ഉണ്ടായിരുന്നു. രാത്രിയില് അധികമാരും തനിച്ച് ആ വഴിയൊന്നും യാത്ര ചെയ്യാന് ധൈര്യം കാണിക്കാറുമില്ല. എന്നിട്ടും ഒരു കൊച്ചു പെണ്‍കുട്ടി അതിലെ തനിയെ ഒരു കൂസലും കൂടാതെ ഇടയ്ക്കിടെ പോകുന്ന കണ്ടിട്ടാണ് ആ വൃദ്ധന് ചോദിച്ചത് ”പേടിയില്ലേ കുഞ്ഞേ, തനിച്ചിങ്ങനെ ഇരുട്ടു വീണ ആ വിജനതയിലൂടെപോകാന്…”പുഞ്ചിരിച്ചു കൊണ്ട് അവള് പറഞ്ഞു: ”നോക്കൂ… ഈ സിമിത്തേരിക്കപ്പുറത്താണ് എന്റെ വീട്. നോക്കൂ… ആ കാണുന്ന ഇത്തിരി വെട്ടത്തിലേക്ക്, റാന്തല് വിളക്കുമായി ഞാന് വരുന്നതും നോക്കി കാത്തു നില്‍ക്കുകയാണ് എന്റെ പിതാവ്, പിന്നെ ഞാനെന്തിന് ഭയപ്പെടണം…”\nവഴിയില് കൂരിരുള് പരക്കുമ്പോഴും, ഏവരും ഭയക്കുന്ന ആ ശ്മശാനത്തിനു കുറുകെ കടക്കാന് അവള്‍ക്ക് ഭയമില്ലായിരുന്നു. കാരണം പടിവാതിലില് കാവലായി, തന്നെ കാത്തു നില്‍ക്കുന്ന ഒരാളുണ്ട്, തന്റെ സ്‌നേഹം നിറഞ്ഞ പിതാവ്. എന്തിനാണ് ആ\nനസറായനായ ചെറുപ്പക്കാരന് ”എന്റെ പിതാവിന്റെ ഭവനത്തില് അനേകം വാസസ്ഥലങ്ങളുണ്ട്. ഇല്ലായിരുന്നെങ്കില് നിങ്ങള്‍ക്കു സ്ഥലമൊരുക്കാന് പോകുന്നുവെന്നു ഞാന് നിങ്ങളോടു പറയുമായിരുന്നോ? ഞാന് പോയി നിങ്ങള്‍ക്കു സ്ഥലം ഒരുക്കിക്കഴിയുമ്പോള് ഞാന് ആയിരിക്കുന്നിടത്തുനിങ്ങളും ആയിരിക്കേണ്ടതിനു ഞാന് വീണ്ടും വന്ന് നിങ്ങളെയും കൂട്ടിക്കൊണ്ടുപോകും” (യോഹ 14:23), ഇങ്ങനെയൊക്കെ പറഞ്ഞു വച്ചത്.\nസങ്കീര്‍ത്തനങ്ങളില് ദാവീദിങ്ങനെ ഏറ്റു പറയുന്നുണ്ട് ”ഞാന് അങ്ങേയ്ക്ക് അല്‍പനേരത്തേക്കുമാത്രമുള്ള അതിഥിയാണ്; എന്റെ പിതാക്കന്മാരെപ്പോലെ\nഞാനും ഒരു പരദേശിയാണ്” (സങ്കീ 39:12). ഒരു പക്ഷേ, മനുഷ്യന് ദൈവത്തിന്റെ അതിഥിയാണ് എന്ന് ലോകത്തെ പഠിപ്പിക്കുന്ന ഏക ഗ്രന്ഥം വി. ബൈബിളാകും. ശരിയാണ്, ദൈവം എത്ര നല്ല ആതിഥേയനാണ്, പ്രപഞ്ചത്തെ നല്ലവണ്ണം ഒരുക്കിയിട്ടാണ് അവിടന്ന് മനുഷ്യനെ ജീവനിലേക്ക് വിളിച്ചുണര്‍ത്തുന്നത്, ഓര്‍മയില്ലേ ഉത്പത്തി\nപുസ്തകത്തിലെ ആദ്യ അധ്യായങ്ങള്. ഓരോരുത്തരും അവസാനം കൊടുക്കേണ്ടി വരുന്ന കണക്ക് ഈ അതിഥിമന്ദിരത്തിലെ അവനവന്റെ വാസകാലത്തെ സംബന്ധിച്ചാണ്. മോശയോട് ചവിട്ടി നില്‍ക്കുന്നിടം പരിശുദ്ധമാണ് പാദരക്ഷ അഴിച്ചു മാറ്റുക എന്നായിരുന്നു നിര്‍ദേശമെങ്കില്, (പുറ 3) മറിയത്തോട് ഗുരുപാദങ്ങളില് ധ്യാനലീനമായിരിക്കാനും, (ലൂക്കാ 10:42) പത്രോസിനോട് വള്ളവും വലയും സ്വന്തമായി കണക്കാക്കാതെ (മര്‍ക്കോ 1:17) അനുഗമിക്കാനുമായിരുന്നു നിര്‍ദേശങ്ങള്. അല്‍പകാലത്തെ ആതിഥ്യത്തിനു ശേഷം മടങ്ങണം എല്ലാവരും. അതിഥിമന്ദിരങ്ങള് സ്ഥിരവാസത്തിനു യോഗ്യമല്ലല്ലോ. നിത്യവാസത്തിനു പിതാവിന്റെ ഭവനത്തില് കൂടുതല് മെച്ചപ്പെട്ട വാസസ്ഥലങ്ങള് ഒരുക്കുമെന്നതാണ് വാഗ്ദാനം.\nഇനി ചില മനുഷ്യര് ഈ ലോകത്തോടു വിട പറയുന്ന രംഗം വെറുതെ നിരീക്ഷിക്കുമ്പോള് ചില തിരിച്ചറിവുകള് നമുക്ക് ലഭിച്ചേക്കാം. ഈയടുത്ത് സംഭവിച്ച രണ്ടു പ്രശസ്തവ്യക്തികളുടെ വേര്‍പാടുകള് ധ്യാനിക്കാം. ഒരാള് പ്രശസ്തയായിരുന്ന അഭിനേത്രി, ലേഡി സൂപ്പര് സ്റ്റാറെന്നറിയപ്പെടുന്ന അവരുടെ മരണം ആരാധകവൃന്ദത്തെ ദു:ഖത്തിലാഴ്ത്തി. മരണത്തെ ചുറ്റിപ്പറ്റി പിന്നീട് ഒരുപാട് ദുരൂഹതകള് മാധ്യമങ്ങളില് നിറഞ്ഞു നിന്നു. മോര്‍ച്ചറിയില് ചില ദിവസങ്ങള് അവരുടെ മൃതദേഹം സൂക്ഷിക്കപ്പെട്ടു, ഒരു പ്രശസ്ത മലയാള പത്രം എഴുതിയത് ഇങ്ങനെയായിരുന്നു. ”ആരവങ്ങളില്ല…, ആരാധകരില്ല…, ആടയാഭരണങ്ങളില്ല… ശീതീകരിച്ച ശവമഞ്ചത്തില് അനാഥയായി കഴിഞ്ഞ രണ്ടു ദിവസങ്ങളില് തീര്‍ത്തും തനിച്ച് ലേഡി സൂപ്പര് സ്റ്റാര്” പ്രശസ്തിയും, സൗന്ദര്യവുമൊന്നും ശാശ്വതമല്ല, ആത്മാവ് ശരീരത്തില് നിന്നു വേര്‍പിരിഞ്ഞാല് മനുഷ്യന് വെറും ജഡം മാത്രം.\nമറ്റൊരു വേര്‍പാട് ആ ദിവസങ്ങളില് ഹൃദയത്തെസ്പര്‍ശിച്ചു. പ്രശസ്ത സുവിശേഷകന് ബില്ലിഗ്രഹാമിന്റെ നൂറാം വയസ്സിലെ വേര്‍പാട്. 180 രാജ്യങ്ങള് സന്ദര്‍ശിച്ച് 200 മില്ല്യന് ജനങ്ങളോട് സുവിശേഷം അറിയിച്ച വ്യക്തി എന്നാണ് അറിയപ്പെടുന്നത്. ഒരുപാട് അമേരിക്കന് പ്രസിഡന്റുമാരുടെ സുഹൃത്തും വഴികാട്ടിയുമായ ഒരാളായിരുന്നു ബില്ലിഗ്രഹാം. ഒരുപക്ഷേ, ഇത്രയധികം മനുഷ്യരോട് സുവിശേഷം പ്രസംഗിക്കാന് മറ്റൊരു വ്യക്തിക്ക് ഗ്രഹാമിനെപ്പോലെ സാധിക്കുമോ എന്നതും സംശയമാണ്. ബില്ലി ഗ്രഹാമിന്റെ മകന് ഫ്രാങ്ക്‌ളിന് ഗ്രഹാമിനോട് പിതാവിനെ അനുസ്മരിക്കാന് ഒരു ടി.വി ചാനല് ആവശ്യപ്പെട്ടു അദ്ദേഹം പങ്കുവച്ചത് ദു:ഖത്തിന്റെ വാക്കുകളായിരുന്നില്ല. പ്രത്യാശയുടേയും, വിശ്വാസത്തിന്റേയും ഏറ്റുപറച്ചില്! ”ഞങ്ങള് ദൈവത്തിന് നന്ദി പറഞ്ഞ് കര്‍ത്താവില് ആനന്ദിക്കുന്നു. കാരണം എന്റെ പിതാവിന്റെ ഭൂമിയിലെ കഷ്ടതകള് അവസാനിച്ചു. അദ്ദേഹം തന്റെ ജീവിതകാലം മുഴുവനും മനുഷ്യരോട് സ്വര്‍ഗത്തെക്കുറിച്ച് പറഞ്ഞു കൊണ്ടേയിരുന്നു. അനേക പുസ്തകങ്ങള് സ്വര്‍ഗത്തെ കുറിച്ച് എഴുതി, അനേകരെ സ്വര്‍ഗീയ പാതയിലൂടെ നയിച്ചു, ഇപ്പോള് ഞങ്ങള്‍ക്കുറപ്പാണ് അദ്ദേഹം സ്വര്‍ഗത്തില് ആനന്ദം ”.\nഎവിടെയോ വായിച്ചിട്ടുണ്ട് പ്രശസ്ത വിപ്ലവകാരിയും, നിരീശ്വര ചിന്തകനുമായ ഒരാളുടെ മരണ നേരത്ത് അയാളെ പരിചരിച്ചിരുന്ന നഴ്‌സ് പിന്നീട് പറഞ്ഞുവത്രേ: ”യൂറോപ്പിലുള്ള മുഴുവന് സമ്പത്ത് തരാമെന്ന് പറഞ്ഞാലും ഇനിയും ഇത്തരമൊരാളെ പരിചരിക്കാന് ഞാന് തയ്യാറാവില്ല” അത്രയ്ക്ക് ഭീകരവും, ദൈന്യത നിറഞ്ഞതുമായിരുന്നു ആ മനുഷ്യന്റെ അന്ത്യനിമിഷങ്ങള്.\nഇനി മറ്റൊരാളുടെ മരണസമയം നിറഞ്ഞ സ്വാതന്ത്ര്യത്തോടെ അയാള് ശാന്തമായി പറയുന്നു: ”സോദരി മരണമേ സ്വാഗതം”. പേര് അസ്സീസിയിലെ വി. ഫ്രാന്‍സിസ്. ഈയടുത്ത് വിരമിച്ച പോപ്പ് ബനഡിക്റ്റ് പതിനാറാമന്റെ മെലിഞ്ഞു ദുര്‍ബലമായ ഒരു ചിത്രവും ഒപ്പം ”ഞാനെന്റെ പിതാവിന്റെ വീട്ടിലേക്ക് മടങ്ങാന് തയ്യാറെടുക്കുകയാണ്”എന്ന മട്ടിലുള്ള ഒരു പ്രസ്താവനയും കാണാനിടയായി. ഉള്ളില് മരണത്തിനപ്പുറത്തേക്കുള്ള വെളിച്ചം കിട്ടിയ ഒരാള്‍ക്ക് മാത്രം പറയാന് കഴിയുന്ന വാക്കുകളാണിവ.\nനോബല് സമ്മാനം നേടിയ വിശ്രുത കവി ടാഗോറിന്റെ ഗീതാഞ്ജലിയുടെ അവസാന അധ്യായങ്ങള് മുഴുവനും പ്രത്യാശയോടെ യാത്രയ്‌ക്കൊരുങ്ങുന്ന ഒരാളുടെ യാത്രാമൊഴികളാണ്. ചില വരികള് എത്രയോ ആഴമുള്ള മൃത്യു ധ്യാനഗീതങ്ങളാണ് ”പിരിയുന്ന ഈ വേളയില് സ്‌നേഹിതരേ, എനിക്ക് ഭാവുകം നേരുക. ആകാശം ഉദയകാന്തിയില് കുളിച്ചു നില്‍ക്കുന്നു. പാതയിതാ മനോജ്ഞമായി മുന്നില് നീളുന്നു”. മറ്റൊന്ന് നോക്കൂ… ”എന്റെ ജന്മമാകെ അങ്ങേയ്ക്കുള്ള ഒരൊറ്റ പ്രണാമത്തില് അതിന്റെ നിത്യഗേഹം തേടി യാത്രയാകട്ടെ…” പ്രത്യാശനിറഞ്ഞ വിടവാങ്ങലാണിത്.\nഎല്ലാ വിശ്വാസ സംഹിതകളും മരണത്തിനു മുമ്പില് എല്ലാം അവസാനിപ്പിച്ച് നിസ്സഹായമായി നില്‍ക്കുമ്പോള്, അതിനപ്പുറത്തെ ലോകത്തിന്റെ രഹസ്യമുദ്രയും പേറി, തന്നില് വിശ്വസിക്കുന്നവന് മരിച്ചാലും ജീവിക്കും എന്ന വാഗ്ദാനവുമായി മരിച്ചുയിര്‍ത്ത മിശിഹാ അനന്യനാവുന്നു. ചില മരണങ്ങള് അവസാനമല്ല, പലരുടെയും ഉയിര്‍പ്പിന് കാരണമാണത്. മരണമേ നിന്റെ ദംശനമെവിടെ എന്ന് വി.പൗലോസ് സധൈര്യം ചോദ്യമുയര്‍ത്തുന്നത് മരണത്തിനപ്പുറത്തേക്ക് ഒരു കിളിവാതില് തുറന്ന് ഒരു റാന്തല് വിളക്കുമായി തന്നെ കാത്ത് നില്‍ക്കുന്ന ഒരാളുടെ മുഖദര്‍ശനം ദമാസ്‌ക്കസിലേക്കുള്ള വഴിയില് ലഭിച്ചപ്പോഴാണ്. ചേര്‍ത്ത് വായിക്കാം ഈ തിരുവചനം. ”ഈ ജീവിതത്തിനുവേണ്ടി മാത്രം ക്രിസ്തുവില് പ്രത്യാശ വച്ചിട്ടുള്ളവരാണെങ്കില് നമ്മള് എല്ലാ മനുഷ്യരെയുംകാള് നിര്‍ഭാഗ്യരാണ്” (1 കോറി 15:19).\nബൈബിളിനു ശേഷം ഇന്നലെകളില് വിശ്വാസികള് ചേര്‍ത്തു പിടിച്ച ക്രിസ്താനുകരണ പുസ്തകം ഓര്‍മപ്പെടുത്തുന്നു: ”മരണം ഭയങ്കരമാണെങ്കില് ദീര്‍ഘായുസ്സ് അതിലേറെ വിപത്ക്കരമാണ്. ദീര്‍ഘായുസ്സ് എല്ലായ്‌പ്പോഴും ജീവിതത്തെ നന്നാക്കുന്നില്ല; പലപ്പോഴും പാപം വര്‍ധിപ്പിക്കുന്നതേയുള്ളൂ. മരണത്തില് നിനക്കുണ്ടാകണമെന്ന് നീ ആഗ്രഹിക്കുന്ന വിശുദ്ധിയില് എല്ലാ ദിവസവും നീ ജീവിക്കുക (ക്രിസ്താനു കരണം ഒന്നാം പുസ്തകം).\nഒരുക്കമുള്ള ഒരു ഹൃദയത്തോടെ ജീവിക്കണം എന്നു ചുരുക്കം. വീട്ടിലേക്കുള്ള വഴിയിലാണ് നാമോരോരുത്തരും. ധ്യാനിക്കണം,കാത്തുനില്‍ക്കുന്ന പിതാവിനെയും ആ കരങ്ങളിലെ ഇത്തിരിവെട്ടത്തെയും.


സിപിഎം അക്രമം വിഭാഗീയത മറയ്ക്കാന്: എന്.ഹരി :: Janmabhumi Daily\nTuesday5December 2017 10:25 pm IST\nകോട്ടയം: സമ്മേളനങ്ങളിലെ വിഭാഗീയത മറയ്ക്കാന് ജില്ലയില് സിപിഎം ആസൂത്രിതമായി അക്രമം അഴിച്ച് വിടുകയാണെന്ന് ബിജെപി ജില്ലാ പ്രസിഡന്റ് എന്.ഹരി. ബ്രാഞ്ച് തലം മുതല് വിഭാഗീയത നിലനില്‍ക്കുകയാണ്. ലോക്കല് സമ്മേ ളനങ്ങള് പലതും സംഘര്‍ഷത്തെ തുടര്‍ന്ന് പിരിച്ചുവിട്ടു. പാലായില് ഏരിയ സമ്മേ ളനം നടക്കുന്ന സമയത്താണ് ആക്രമണം അഴിച്ചുവിട്ടത്. ചങ്ങനാശ്ശേരിയിലും ഇതി ന്റെ ആവര്‍ത്തനമാണ് നടന്നതെന്ന് അദ്ദേഹം പറഞ്ഞു.\nരണ്ടു ദിവസമായി ചങ്ങനാശ്ശേരിയില് ആക്രമണം നടക്കുകയാണ്. വീടുകള് ആക്രമിക്കപ്പെട്ടിട്ടുണ്ട്. പോലീസ് ഒത്താശയോടെയാണ് ഈ സംഭവങ്ങള് നടക്കുന്നത്. പാലായില് ബിജെപി, ആര്‍എസ്എസ് പ്രവര്‍ത്തകരുടെ വീടുകളില് പോലീസ് തേര്‍വാഴ്ച നടത്തി സ്ത്രീകളെയും കുട്ടികളെയും ഭീഷണിപ്പെടുത്തി. നിരപരാധികളായ പ്രവര്‍ത്തകര് റിമാന്‍ഡിലായി. എന്നാല് സിപിഎമ്മുകാരായ പ്രതികളെ പിടിക്കാന് പോലീസ് തയ്യാറല്ല. അവര്‍ക്ക് മുന്‍കൂര് ജാമ്യം ലഭിക്കാനുള്ള ഒത്താശ പോലീസ് ചെയ്ത് കൊടുക്കുകയാണ്.\nചങ്ങനാശ്ശേരിയില് സിപിഎം ഏകപക്ഷീയമായിട്ടാണ് അക്രമം നടത്തുന്നത്. നിരവധി പ്രവര്‍ത്തകര് ആശുപത്രിയിലായിട്ടും പോലീസ് ഒരു നടപടിയും സ്വീകരിച്ചില്ല. സിപിഎം പ്രവര്‍ത്തകര് അഴിഞ്ഞാടുമ്പോള് ബിജെപി, ആര്‍എസ്എസ് ജില്ലാ നേതാക്കളുടെ വീടുകളില് കയറിയിറങ്ങി പോലീസ് ഭീഷണി പ്പെടുത്തുകയായിരുന്നു. ഇത് ഗുരുതരമായ പ്രത്യാഘാതം സൃഷ്ടിക്കും.\nപോലീസിനെ ഉപയോഗിച്ചുള്ള ഇത്തരം നീക്കങ്ങള് സ്വന്തം അണികളില് നിന്ന് വിഭാഗീയത മറച്ച് വയ്ക്കാനുള്ള ശ്രമമാണെന്ന് അദ്ദേഹം കുറ്റപ്പെടുത്തി.


ചൂടൻ ഗ്ലാമറസ് രംഗങ്ങളുമായി മാളവികയുടെ കിടിലൻ പ്രകടനം; ദാ ഗാനം കാണാം|\nBy Movie Seeks on June 15, 2018 Movie Songs, News, Tollywood, Video Gallery\nമോഡലായ മാളവിക ശര്‍മ ആദ്യമായി നായികയായെത്തുന്ന രവി തേജ നായകനാകുന്ന നെലാ ടിക്കറ്റ് എന്ന ചിത്രത്തിലെ ‘നെലാ ടിക്കറ്റ്’ എന്ന വിഡിയോ ഗാനം പുറത്തിറങ്ങി. ചിത്രത്തിലെ ഗാനം ശ്രദ്ധിക്കപ്പെടുന്നതു മാളവിക ശര്‍മയുടെ ഗ്ലാമര് പ്രദര്‍ശനത്തിലൂടെയാണ്. നായകനായ രവി തേജയ്‌ക്കൊപ്പം അതീവ ഗ്ലാമറസ് വേഷമണിഞ്ഞാണ് മാളവികയുടെ പ്രകടനം.\nശക്തികാന്ത് കാര്‍ത്തിക്ക് ഈണം കൊടുത്തിരിക്കുന്ന ഗാനത്തിന്റെ വരികള് രചിച്ചിരിക്കുന്നത് രാമജോഗയ്യ ശാസ്ത്രിയാണ്. സിംഹയും മധുപ്രിയയും ചേര്‍ന്നാണ് ഗാനം ആലപിച്ചിരിക്കുന്നത്. ചിത്രത്തിന്റെ ഓഡിയോ ലോഞ്ചില് മാളവിക ഗ്ലാമറസ് വേഷത്തില്‍ചുവടു വച്ചത് വലിയ വാര്‍ത്തയും വിവാദവുമായിരുന്നു. ചിത്രത്തിന് തീയറ്ററുകളില് പക്ഷേ പ്രതീക്ഷിച്ച വിജയം നേടാനായിട്ടില്ല.\nPrevious Articleആ വൈറലായ ഫേസ്ബുക് ലേഖനം എന്റെ ജീവിതം; ജയറാം പറയുന്നു\nNext Article കെവിന്റെ ഗതി തനിക്കും; അന്യമതക്കാരിയായ യുവതിയെ വിളിച്ചിറക്കിയ യുവാവിനെതിരെ പെണ്‍വീട്ടുകാര്


ഓണത്തിന് മടങ്ങിയെത്തും മലയാളത്തനിമ | How To Style Your Kasavu Saree This Onam - Malayalam BoldSky\n24 hrs ago ഇന്ന് അതീവ ശ്രദ്ധ വേണം ഈ രാശിക്കാർക്ക്\n| Updated: Wednesday, August 28, 2019, 13:37 [IST]\nഓണം എന്ന് പറയുമ്പോള് തന്നെ പലരുടേും മനസ്സിലേക്ക് ഓടി വരുന്നത് ഓണക്കോടിയും പൂക്കളവും സദ്യയും തന്നെയാണ്. എന്നാല് പലപ്പോഴും ഇത്തരം ആഘോഷങ്ങള്‍ക്ക് പൊന്‍തിളക്കം നല്‍കുന്നത് പുതു വസ്ത്രങ്ങള് തന്നെയാണ്. പണ്ടു കാലത്ത് ഓണത്തിന് കോടിയുടുക്കുമ്പോള് അത് ഒരു വര്‍ഷത്തേക്കുള്ള വസ്ത്രമായാണ് കണക്കാക്കിയിരുന്നത്.\nഎന്നാല് ഇന്നത്തെ കാലത്ത് മാസത്തില് പുതിയ വസ്ത്രം എടുക്കുന്നവരാമ് നമ്മളില് പലരും. എന്നാല് കാലം എത്രയൊക്കെ മാറിയാലും ഓണത്തിന് കസവുമുണ്ട് എന്നത് പലര്‍ക്കും നിര്‍ബന്ധമാണ്. സ്ത്രീകള് സെറ്റ് സാരി ഉടുക്കുന്നതും മുണ്ടും നേരിയതും ഉടുക്കുന്നതും എല്ലാം ഓണത്തിന് അവരുടെ ഐശ്വര്യത്തെ ഒന്നു കൂടി വര്‍ദ്ധിപ്പിക്കും എന്ന കാര്യത്തില് സംശയം വേണ്ട.\nവിഷു വും ഓണവും ചിങ്ങപ്പുലരിയും എല്ലാം സെറ്റ് സാരികളുടേയും കൂടി പ്രതാപ കാലമാണ്. എത്ര അവഗണിച്ചാലും ആ ദിവസങ്ങളില് സെറ്റ് സാരി ഉടുക്കണമെന്ന് നിര്‍ബന്ധം പിടിക്കുന്നവരാണ് നമ്മളില് പലരും.\nവിവിധ ഡിസൈനുകളിലുള്ള സെറ്റ് സാരികള്‍ക്ക് ഇന്നത്തെ കാലത്ത് പ്രിയമേറെയാണെങ്കിലും അല്‍പം കൂടി പ്രിയം വീതിയുള്ള കസവുള്ള സെറ്റ് സാരിക്ക് തന്നെയാണ്.\nമ്യൂറല് പെയിന്റിംഗിന്റെ സാരികള്‍ക്കുള്ള പ്രൗഡി അതൊന്ന് വേറെ തന്നെയാണ്. സ്വര്‍ണ നൂലിഴകള്‍ക്ക് പോലും ആഡംബരത്വം തോന്നിക്കും ഈ വര്‍ക്ക്.\nസാധാരണ സാരി ബോര്‍ഡറോട് കൂടിയ കേരള സാരിക്കാണ് ഓണക്കാലത്ത് പ്രിയം കൂടുതല്. ഇന്നത്തെ കാലത്ത് കടുത്ത നിറങ്ങളോട് കൂടിയ കരകളാണ് ചെറുപ്പക്കാരെ ആകര്‍ഷിക്കുന്നത്.\nകേരള സാരിക്ക് എന്നും ശ്രദ്ധിക്കേണ്ടതും ആകര്‍ഷിക്കപ്പെടുന്നതും മുന്താണി തന്നെയാണ്. ഇതിലെ കസവ് ടച്ച് തന്നെയാണ് സാരിയുടെ മാറ്റ് കൂട്ടുന്നതില് മുന്നില് നില്‍ക്കുന്നത്.\nനിങ്ങള്‍ക്കിഷ്ടമുള്ള ഡിസൈന് സാരിയില് വരച്ച് ചേര്‍ക്കാം. എന്നാല് ഇത് അറിയാവുന്നവരെക്കൊണ്ട് ചെയ്യിപ്പിക്കുന്നതാണ് ഏറ്റവും ഉത്തമം. ഇതിനനുസരിച്ചുള്ള കമ്മലും മാലയും ആദ്യമേ വാങ്ങിച്ച് സെറ്റ് ചെയ്യണം.\nസാരിയുടെ ബോര്‍ഡറില് കഥകളെഴുതാം അതും നിങ്ങള്‍ക്ക് ഇഷ്ടമുള്ള രീതിയില്. രാമായണത്തിന്റെ ചിത്രങ്ങളും മറ്റും വരച്ച് ചേര്‍ക്കാവുന്നതും ആണ്.\nകേരള സാരിക്ക് പുറമേ\nകേരള സാരിക്ക് പുറമേ പരമ്പരാഗത ശൈലിയിലുള്ള കാഞ്ചീപുരം സാരിക്കും ആരാധകര് ഒട്ടും കുറവല്ല. പട്ടിന്റെ പ്രൗഡി തന്നെയാണ് ഇവിടെ എടുത്ത് കാണിക്കുന്നത്.\nലെഹംഗക്കും ആവശ്യക്കാര് കൂടുതല്\nഓണം എന്നും പുതുമയെ ആണ് നമുക്ക് കൊണ്ട് തരുന്നത്. വ്യത്യസ്ത നിറത്തിലുള്ള വിവിധ ഡിസൈനുകളോട് കൂടിയ ലെഹംഗകള്‍ക്ക് ആവശ്യക്കാര് ഓണ വിപണിയിലും കൂടുതലാണ്.\nപണ്ട് കാലത്ത് പട്ടുപാവാടയില്ലാതെ ഓണക്കോടി ഉണ്ടാവില്ല. എന്നാല് ഇന്നത്തെ കാലത്ത് പട്ടുപാവാടയില് ചെറിയ ചില മാറ്റങ്ങള് വരുത്തി വീണ്ടും വിപണിയില് എത്തിയിട്ടുണ്ട് ഈ ഓണക്കോടി.\nRead more about: onam onam fashion ഓണം ഓണം ഫാഷന് ഫാഷന്\nHow To Style Your Kasavu Saree This Onam\nThis Onam, we bring youabunch of interesting style tips to own the Kasavu saree look.


Deepika.com Career News :ഡിസൈന് പഠനം.......\nകരകൗശല മേഖലയിൽ നൂതന ചിന്തകൾക്കു വഴിമരുന്നിടുന്നതിനും സർഗാത്മക രൂപകൽപ്പനയിലേക്കു നയിക്കുന്നതിനും ജയ്പുരിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് ക്രാഫ്റ്റ്സ് ആൻഡ് ഡിസൈൻ (ഐഐസിഡി). പൊതു -സ്വകാര്യ പങ്കാളിത്തത്തോടെ മികച്ച രീതിയിൽ പ്രവർത്തിക്കുന്ന ഐഐസിഡി രാജസ്ഥാൻ ഗവണ്‍മെന്‍റിന്‍റെയും അംബുജ എഡ്യൂക്കേഷണൽ ഇൻസ്റ്റിറ്റ്യൂട്ടിന്‍റെയും സംയുക്ത സംരംഭമാണ്.\nഇന്ത്യയിൽ മികച്ച ഡിസൈൻ കോഴ്സുകളാണ് ഇവിടുത്തെ പ്രത്യേകത. വ്യത്യസ്ത തലങ്ങളിലുള്ള ബിരുദ, ബിരുദാനന്തര ബിരുദ കോഴ്സുകളും ഇന്‍റഗ്രേറ്റഡ് കോഴ്സുകളുമാണു ഇൻസ്റ്റിറ്റ്യൂട്ടിന്‍റെ പ്രത്യേകത. മരം, ലോഹങ്ങൾ, കല്ല് പോലെ കട്ടിയുള്ള വസ്തുക്കളിലും തുണി, തുകൽ, പേപ്പർ, പ്രകൃതിദത്ത നാരുകൾ എന്നിവ ഉൾപ്പെടുന്ന മൃദുവായ വസ്തുക്കളിലും മണ്‍പാത്രങ്ങൾ, സ്റ്റേണ്‍വേർ, ടെറാക്കോട്ട, പോർസ്ലൈൻ തുടങ്ങിയ വസ്തുക്കളിലും കരവിരുതു തീർക്കാനുള്ള അവസരമാണ് ഇവിടെ ലഭിക്കുന്നത്.\nകൂടാതെ ബിരുദതലത്തിൽ ഇന്‍റഗ്രേറ്റഡ് ബാച്ചിലേഴ്സ് പ്രോഗ്രാമിന്‍റെ ഒരു വർഷത്തെ ഫൗണ്ടേഷൻ പ്രോഗ്രാം ഉൾപ്പെടെ നാലു വർഷമാണ് കോഴ്സ്. സോഫ്റ്റ് മെറ്റീരിയൽ ഡിസൈൻ, ഹാർഡ് മെറ്റീരിയൽ ഡിസൈൻ, ഫയേർഡ് മെറ്റീരിയൽ ഡിസൈൻ, ഫാഷൻ ഡിസൈൻ എന്നിവയാണു സ്പെഷലൈസേഷനുകൾ. 120 സീറ്റ്. പ്ലസ്ടു പാസായവർക്കും അവസാന വർഷ വിദ്യാർഥികൾക്കും അപേക്ഷിക്കാം.\nഇന്‍റഗ്രേറ്റഡ് മാസ്റ്റേഴ്സ് പ്രോഗ്രാം ഫൗണ്ടേഷൻ പ്രോഗ്രാം ഉൾപ്പെടെ അഞ്ചു വർഷത്തെ കോഴ്സാണ്. പ്ലസ്ടു പാസായവർക്കും അവസാന വർഷ വിദ്യാർഥികൾക്കും അപേക്ഷിക്കാം. 25 സീറ്റ്. ഡിസൈൻ, ആർക്കിടെക്ചർ എന്നിവയിൽ ബിരുദമുള്ളവർക്ക് അപേക്ഷിക്കാവുന്ന മാസ്റ്റേഴ്സ് പ്രോഗ്രാം രണ്ടു വർഷം കാലാവധിയുള്ളതാണ്. 75 സീറ്റ്. ബിരുദ കോഴ്സുകൾക്ക് സെമസ്റ്ററിൽ ഒരു ലക്ഷമാണു ട്യൂഷൻ ഫീസ്. ഏപ്രിൽ 14ന് രാജ്യവ്യാപകമായി നടത്തുന്ന പ്രവേശന പരീക്ഷയുടെ അടിസ്ഥാനത്തിലാണ് അഡ്മിഷൻ.


‘പത്ത് ബി.ജെ.പി എം.എൽ.എമാർ കോൺഗ്രസിലേക്ക് എത്തും’ : കർണാടക ബി.ജെ.പിക്ക് കോൺഗ്രസിന്‍റെ ഷോക്ക് ട്രീറ്റ്‌മെന്‍റ് – Jaihind TV\n‘പത്ത് ബി.ജെ.പി എം.എൽ.എമാർ കോൺഗ്രസിലേക്ക് എത്തും’ : കർണാടക ബി.ജെ.പിക്ക് കോൺഗ്രസിന്‍റെ ഷോക്ക് ട്രീറ്റ്‌മെന്‍റ്\nകർണാടകത്തിൽ എന്തുവിലകൊടുത്തും ഭരണം പിടിക്കാൻ ചരടുവലി നടത്തുന്ന ബി.ജെ.പി ക്യാമ്പിനെ ഞെട്ടിച്ച് കോൺഗ്രസിന്‍റെ നീക്കം. ഓപ്പറേഷൻ താമര സജീവമാക്കി ഭരണം പിടിക്കുമെന്ന് പറഞ്ഞ ബി.ജെ.പി കർണാടക അധ്യക്ഷൻ ബി.എസ് യെദ്യൂരപ്പയുടെ നീക്കങ്ങളെ പ്രതിരോധത്തിലാക്കി കോൺഗ്രസ് രംഗത്തെത്തി. 10 ബി.ജെ.പി എം.എൽ.എമാർ കോൺഗ്രസ് പ്രവേശനത്തിനായി തങ്ങളെ സമീപിച്ചു എന്ന് കോൺഗ്രസ് നേതാവും മന്ത്രിയുമായ സമീർ അഹമ്മദ് ഖാൻ വെളിപ്പെടുത്തി. ഇതോടെ ബി.ജെ.പി ക്യാമ്പ് പ്രതിരോധത്തിലായി.\nസഖ്യസർക്കാർ അധികാരത്തിൽ വന്ന അന്നുമുതൽ സർക്കാരിനെ താഴെയിറക്കാൻ ബി.ജെ.പി ശ്രമം നടത്തുന്നുണ്ട്. അത് പുതിയ കാര്യമല്ല. ഞങ്ങളുടെ എം.എൽ.എമാരെക്കുറിച്ച് ഒരു ബി.ജെ.പി നേതാവ് സംസാരിച്ചിരുന്നു. എന്നാൽ ഇന്ന് ബി.ജെ.പിയുടെ 10 എം.എൽ.എമാർ ഞങ്ങളുമായി ബന്ധപ്പെട്ടുകൊണ്ടിരിക്കുകയാണ്. യെദ്യൂരപ്പയുടേത് വെറും പകൽക്കിനാവ് മാത്രമാണെന്നും സമീർ അഹമ്മദ് ഖാൻ പറഞ്ഞു.\n224 അംഗ നിയമസഭയിൽ ഭൂരിപക്ഷം നേടാൻ 113 പേരുടെ പിന്തുണയാണ് വേണ്ടത്. കോൺഗ്രസിന് 77 എം.എൽ.എമാരും ജനതാദൾ എസിന് 37 എം.എൽ.എമാരുമാണുള്ളത്. ഒരു ബി.എസ്.പി എം.എൽ.എയും കോൺഗ്രസ്-ജെ.ഡി.എസ് സഖ്യത്തെ പിന്തുണയ്ക്കുന്നുണ്ട്. രണ്ട് സ്വതന്ത്രർ ഉൾപ്പെടെ ബി.ജെ.പിക്ക് 104 എം.എൽ.എമാരുടെ പിന്തുണയാണുള്ളത്. രണ്ട് മണ്ഡലങ്ങളിൽ മെയ് 19ന് ഉപതെരഞ്ഞെടുപ്പ് നടക്കുന്നുണ്ട്. നിലവിൽ കോൺഗ്രസിന്‍റെ സിറ്റിംഗ് സീറ്റുകളായ ഇവിടങ്ങളിലെ തെരഞ്ഞെടുപ്പ് ഫലവും കർണാടകത്തിലെ രാഷ്ട്രീയ നീക്കങ്ങളിൽ സ്വാധീനം ചെലുത്തും. സർക്കാർ വീഴുമെന്ന് പറയുന്നവരുടെ വായടപ്പിക്കുന്ന തെരഞ്ഞെടുപ്പ് ഫലമാകും വരാനിരിക്കുന്നതെന്ന് കർണാടക കോൺഗ്രസ് അധ്യക്ഷൻ ദിനേഷ് ഗുണ്ടു റാവുവും വ്യക്തമാക്കി.\nഓപ്പറേഷൻ താമര വീണ്ടും സജീവമാക്കുമെന്നും കോൺഗ്രസ് എം.എൽ.എമാരെ ബി.ജെ.പി ക്യാമ്പിലെത്തിക്കുമെന്നുമുള്ള ബി.ജെ.പി കർണാടക അധ്യക്ഷൻ ബി.എസ് യെദ്യൂരപ്പയുടെ നീക്കത്തിനുള്ള മറുപടിയായാണ് കോൺഗ്രസ് വെളിപ്പെടുത്തൽ നടത്തിയത്. ഇതോടെ ബി.ജെ.പി പ്രതിരോധത്തിലായി. മെയ് 23ന് ശേഷം സംസ്ഥാനത്ത് പല അട്ടിമറികളും നടക്കുമെന്ന് യെദ്യൂരപ്പ പറഞ്ഞിരുന്നു. എന്നാൽ കോൺഗ്രസിന്‍റെ വെളിപ്പെടുത്തലോടെ ആ പത്ത് പേർ ആരെന്ന ആശങ്കയിലാണ് നിലവിൽ ബി.ജെ.പി ക്യാമ്പ്.


സ്വര്‍ണക്കടത്ത് കേസില് ആരോപണവിധേയനായെന്ന് ചെന്നിത്തല ആരോപിച്ച രണ്ടാമത്തെ മന്ത്രിഇ.പി.ജയരാജന് ? | മറുപുറം കേരള\nസ്വര്‍ണക്കടത്ത് കേസില് ആരോപണവിധേയനായെന്ന് ചെന്നിത്തല ആരോപിച്ച രണ്ടാമത്തെ മന്ത്രി\nSeptember 16, 2020 September 16, 2020 Web DeskLeaveaComment on സ്വര്‍ണക്കടത്ത് കേസില് ആരോപണവിധേയനായെന്ന് ചെന്നിത്തല ആരോപിച്ച രണ്ടാമത്തെ മന്ത്രി\nമലപ്പുറം: സ്വര്‍ണക്കടത്ത് കേസില് ആരോപണവിധേയനായ രണ്ടാമതൊരു മന്ത്രികൂടിയൂണ്ടെന്ന് പ്രതിപക്ഷം നേതാവ് രമേശ് ചെന്നിത്തല ഉദ്ദേശിച്ചത് ഇ.പി.ജയരാജനെയെന്ന് സൂചന. സ്വര്‍ണ്ണക്കടത്ത് കേസുമായി ബന്ധപ്പെട്ട് സംസ്ഥാനത്തെ ഒരു മന്ത്രിയുടെ പേരു കൂടി പുറത്ത് വരുന്നുണ്ടെന്നും ആരോപണവിധേയനായ രണ്ടാമത്തെ മന്ത്രിയെ തനിക്ക് അറിയാമെന്നുമാണ് ചെന്നിത്തല ആരോപണം ഉന്നയിച്ചത്. സംസ്ഥാനത്തെ മന്ത്രി ആരാണെന്ന് തനിക്കറിയാമെങ്കിലും ഇപ്പോള് പുറത്ത് പറയുന്നില്ല. ആ മന്ത്രിയാരെന്ന് സര്‍ക്കാര് തന്നെ വ്യക്തമാക്കണമെന്നുമാണ് ചെന്നിത്തല ആവശ്യപ്പെട്ടത്. അതേ സമയം ചെന്നിത്തലയുടെ ആരോപണ സൂചനകള് നീളുന്നത് ഇ.പി.ജയരാജനെ തന്നെയാണെന്ന സൂചനകളാണ് പുറത്തുവരുന്നത്.\nമുഖ്യമന്ത്രി പിണറായി വിജയന് പറഞ്ഞ പോലെ സ്വര്‍ണക്കടത്ത് കേസിലെ അന്വേഷണം പുരോഗമിക്കുമ്പോള് സിപിഎം സംസ്ഥാന സെക്രട്ടറി കോടിയേരി ബാലകൃഷ്ണന്റേയും മന്ത്രിമാരായ ഇ.പി.ജയരാജന്റേയും കെ.ടി.ജലീലിന്റേയും നെഞ്ചിടിപ്പ് കൂടിയിട്ടുണ്ടെന്നും കഴിഞ്ഞ ദിവസം പ്രതിപക്ഷ നേതാവ് രമേശ് ചെന്നിത്തല ആരോപിച്ചിരുന്നു. ഇക്കാര്യംകൂടി കൂട്ടിവായിക്കുമ്പോള് ആരോപണം ഇ.പി.ജയരാജനിലേക്കാണെന്നാണ് സൂചനകള്. കേന്ദ്ര ഏജന്‍സികളെ വിളിച്ച് കൊണ്ടുവന്നത് മുഖ്യമന്ത്രിയാണ്. ഇപ്പോള് പാര്‍ട്ടി സെക്രട്ടറിയുടെ മകനേയും മന്ത്രിയേയും ചോദ്യം ചെയ്തപ്പോള് ഇ.ഡിക്ക് രാഷ്ട്രീയമുണ്ടെന്ന് പറയുന്നു. മന്ത്രി പുത്രനിലേക്ക് അന്വേഷണം എത്തിയപ്പോഴും ഇ.ഡി രാഷ്ട്രീയം കളിക്കുകയാണെന്ന് പറയുന്നു.\n‘കേന്ദ്ര ഏജന്‍സികളുടെ അന്വേഷണം നല്ല നിലയിലാണ് നടക്കുന്നതെന്നായിരുന്നു മുഖ്യമന്ത്രി ഇതുവരെ പറഞ്ഞിരുന്നത്. അന്വേഷണം മുറുകുമ്പോള് ചിലരുടെയൊക്കെ നെഞ്ചിടിപ്പ് കൂടുമെന്നും പറഞ്ഞിരുന്നു. ഇപ്പോള് കോടിയേരി ബാലകൃഷ്ണനും കെ.ടി.ജലീലിനും ഇ.പി.ജയരാജനുമാണ് നെഞ്ചിടിപ്പ് വര്‍ധിച്ചത്’ പ്രതിപക്ഷ നേതാവ് പറഞ്ഞു. എന്തിനാണ് ക്വാറന്റീനില് കഴിയുന്ന ഇ.പി.ജയരാജന്റെ ഭാര്യ ബാങ്കില് പോയി ലോക്കര് പരിശോധിച്ചത്. എന്ത് അത്യാവശ്യമായിരുന്നു ഉണ്ടായിരുന്നതെന്ന് ഇ.പി.ജയരാജന് പറയണം. മകന് സ്വപ്ന സുരേഷുമായി എന്ത് ബന്ധമാണ് ഉള്ളതെന്നും ഭാര്യ ലോക്കറില് നിന്ന് എന്താണ് കൊണ്ടുവന്നതെന്നും ജയരാജന് പറയണം. ഇതൊക്കെ പുറത്ത് വരുമ്പോള് മുഖ്യമന്ത്രി അസ്വസ്ഥത പെടുകയാണ്. അഴിമതിയും സ്വജനപക്ഷപാതവും നടത്തുന്ന ആളുകള്‍ക്ക് കുടപിടിച്ചിട്ട് അത് പുറത്ത് കൊണ്ടുവരുന്ന മാധ്യമങ്ങള്‍ക്ക് നേരെ ആക്രോശിച്ചിട്ട് കാര്യമില്ല. ഈ സര്‍ക്കാരിനെ ജനങ്ങള് വെറുക്കുന്നുവെന്നും ചെന്നിത്തല പറഞ്ഞു.\nയുഎഇ കൗണ്‍സിലേറ്റിലെ ഉദ്യോഗസ്ഥര് 10 വര്‍ഷം തിന്നാല് തീരാത്ത ഈന്തപ്പഴമാണ് മൂന്നര വര്‍ഷത്തിനുള്ളില് അവിടേക്കെന്ന് പറഞ്ഞ് ഇറക്കുമതി ചെയ്തത്.\nഈന്തപ്പഴം തന്നെയാണോ അവിടേക്ക് വന്നതെന്നതില് സംശയമുണ്ട്. ഈന്തപ്പഴത്തിന്റെ മറവില് എന്താണ് കൊണ്ടുവന്നതെന്ന് വ്യക്തമാകണം. ഡിപ്ലോമാറ്റിക് ചാനലില് ഈന്തപ്പഴ കച്ചവടമാണോ നടക്കുന്നത്. ഈന്തപ്പഴത്തിന്റെ പേരില് വലിയ തോതിലുള്ള സ്വര്‍ണ്ണ കള്ളക്കടത്ത് നടന്നിരിക്കുന്നു. സംസ്ഥാന സര്‍ക്കാരിന്റെ പ്രോട്ടോക്കോള് ഓഫീസര് അറിയാതെ ഇതൊന്നും കൊണ്ടുവരാന് പറ്റില്ല. ഇവിടെ എംബസി ഇല്ലാത്തതിനാല് ഇക്കാര്യങ്ങളെല്ലാം പരിശോധിക്കേണ്ടത് പ്രോട്ടോക്കോള് ഓഫീസറാണ്. സ്വര്‍ണക്കടത്തില് പ്രോട്ടോക്കോള് ഓഫീസറുടെ പങ്ക് എന്താണെന്ന് വളരെ ഗൗരവപൂര്‍വ്വം അന്വേഷിക്കേണ്ടതാണെന്നും പ്രതിപക്ഷ നേതാവ് കൂട്ടിച്ചേര്‍ത്തു.\nബാങ്കിലെ ലോക്കര് തുറന്നുതമായി ബന്ധപ്പെട്ട് വ്യാജ ആരോപണങ്ങള് ഉന്നയിച്ചുവെന്നാരോപിച്ച് പ്രതിപക്ഷ നേതാവ് രമേശ് ചെന്നിത്തലയ്ക്ക് മന്ത്രി ഇ.പി.ജയരാജന്റെ ഭാര്യ പി.കെ ഇന്ദിര വക്കീല് നോട്ടീസ് അയച്ചിരുന്നു.2ദിവസത്തിനകം വാര്‍ത്താസമ്മേളനം നടത്തി ആരോപണങ്ങള് തിരുത്തണമെന്നും അല്ലാത്തപക്ഷം 50 ലക്ഷം രൂപ നഷ്ടപരിഹാരം ആവശ്യപ്പെട്ട് നിയമ നടപടികള് സ്വീകരിക്കുമെന്നുമാണ് നോട്ടിസില് പറഞ്ഞിരിക്കുന്നത്.\nFebruary 9, 2021 February 9, 2021 Web Desk


സയ്യിദ് മുഷ്താഖ് അലി ട്രോഫിക്കുള്ള തമിഴ്‌നാട് ടീമിനെ വിജയ് ശങ്കര് നയിക്കും - Express Kerala\nSports October 19, 2021 | Published by : Express Kerala Network\nസയ്യിദ് മുഷ്താഖ് അലി ട്രോഫിക്കുള്ള തമിഴ്‌നാട് ടീമിനെ സണ്‍റൈസേഴ്‌സ് ഹൈദരാബാദ് ഓള്‍റൗണ്ടര് വിജയ് ശങ്കര് നയിക്കും. നേരത്തെ ക്യാപ്റ്റനായി തീരുമാനിച്ചിരുന്ന കൊല്‍ക്കത്ത നൈറ്റ് റൈഡേഴ്‌സ് വിക്കറ്റ് കീപ്പര് ബാറ്റര് ദിനേഷ് കാര്‍ത്തികിനു പരുക്കേറ്റതിനാലാണ് തീരുമാനം.\nകാര്‍ത്തികിനു പകരം ആദിത്യ ഗണേഷിനെ ടീമില് ഉള്‍പ്പെടുത്തിയിട്ടുണ്ട്. നിലവിലെ ചാമ്പ്യന്മാരാണ് തമിഴ്‌നാട്. വിക്കറ്റ് കീപ്പര് ബാറ്റര് നാരായണ് ജഗദീശന് ടീമിന്റെ വൈസ് ക്യാപ്റ്റനാണ്. പരുക്കേറ്റ് ഐപിഎല് രണ്ടാം പാദത്തില് നിന്ന് പുറത്തായിരുന്ന വാഷിംഗ്ടണ് സുന്ദറിനെ ടീമില് ഉള്‍പ്പെടുത്തിയിരുന്നെങ്കിലും താരം കളിക്കില്ലെന്നാണ് പുതിയ റിപ്പോര്‍ട്ട്.\nകൊവിഡ് ബാധയെ തുടര്‍ന്ന് ഐപിഎല് രണ്ടാം പാദം നഷ്ടമായ ടി നടരാജന്, പഞ്ചാബ് കിംഗ്‌സ് താരം ഷാരൂഖ് ഖാന്, കൊല്‍ക്കത്ത നൈറ്റ് റൈഡേഴ്‌സിന്റെ മലയാളി താരം സന്ദീപ് വാര്യര് എന്നിവരും ടീമിലുണ്ട്. നവംബര് നാലിനാണ് സയ്യിദ് മുഷ്താഖ് അലി ട്രോഫി ആരംഭിക്കുക\nfor the Syed Mushtaq Ali\nഒബേദ് മക്കോയ്ക്ക് പരുക്ക്; ജേസന് ഹോള്‍ഡര് വെസ്റ്റ് ഇന്‍ഡീസ് ടീമില്


കാർഷിക ബില്ലിനെ എതിർക്കുന്നവർ തീവ്രവാദികളാണെന്ന് കങ്കണ റണാവത്ത്\nകർഷകർ ഭയപ്പെടേണ്ടെന്നും ഒരു തരത്തിലും ബില്ല് അവരെ ഹാനികരമായി ബാധിക്കില്ലെന്നും ബില്ല് പാസാക്കിയതിന് ശേഷം വിവിധ ഭാഷകളിലായി പ്രധാനമന്ത്രി നരേന്ദ്ര മോദി ട്വീറ്റിലൂടെ സൂചിപ്പിച്ചു\n21 Sep, 2020 at 01:10 PM\nകാർഷിക ബില്ലിനെ എതിർക്കുന്നവർ തീവ്രവാദികളാണെന്ന് നടി കങ്കണ റണാവത്ത്. ട്വിറ്ററിലൂടെയാണ് വിവാദ പരാമർശവുമായി കങ്കണ രംഗത്തെത്തിയത്. സി.എ.എക്കെതിരെ സമരം ചെയ്ത തീവ്രവാദികളെപ്പോലെയാണ് കാർഷിക ബില്ലിനെ എതിർക്കുന്നവർ എന്ന് കങ്കണ കുറിചു. കങ്കണയുടെ പരാമർശനത്തിനെതിരെ കടുത്ത വിമർശനമാണ് സോഷ്യല് മീഡിയയില് ഉയരുന്നത്.\nകാർഷിക ബില്ലിനെക്കുറിച്ചോര്‍ത്ത് കർഷകർ ഭയപ്പെടേണ്ടെന്നും ഒരു തരത്തിലും ബില്ല് അവരെ ഹാനികരമായി ബാധിക്കില്ലെന്നും ബില്ല് പാസാക്കിയതിന് ശേഷം വിവിധ ഭാഷകളിലായി പ്രധാനമന്ത്രി നരേന്ദ്ര മോദി ട്വീറ്റിലൂടെ സൂചിപ്പിച്ചു. ഈ ട്വീറ്റ് റീട്വീറ്റ് ചെയ്തായിരുന്നു കങ്കണയുടെ പരാമർശം. ‘ഉറങ്ങുന്നവരെ ഉണർത്താം. പക്ഷേ, ഉറക്കം നടിക്കുന്നവരെ എങ്ങനെയാണ് ഉണർത്തുക? ഒരു പൗരനും പൗരത്വം നഷ്ടമായില്ലെങ്കിലും പൗരത്വ ബില്ലിനെതിരെ പ്രതിഷേധിച്ച തീവ്രവാദികളാണ് ഇതിനും പിന്നിൽ’- കങ്കണ കുറിച്ചു.\nവ്യാപക പ്രതിഷേധത്തിനിടെയാണ് കാര്‍ഷിക പരിഷ്കരണ ബില്ല് രാജ്യസഭ പാസാക്കിയത്. ബില്ല് രാജ്യസഭയില് പാസ്സാക്കുന്നതിനിടെ നടുത്തളത്തിലിറങ്ങിയ പ്രതിപക്ഷ എംപിമാരെ സസ്പെന്‍ഡ് ചെയ്തു. എളമരം കരീം, കെ കെ രാഗേഷ് എന്നിവരടക്കം 8 എംപിമാരെയാണ് ഒരാഴ്ച്ചത്തേക്ക് സസ്പെന്‍ഡ് ചെയ്തത്. ഡെപ്യൂട്ടി ചെയര്‍മാനെതിരെ പ്രതിപക്ഷം അവിശ്വാസ പ്രമേയത്തിന് നല്‍കിയ നോട്ടീസ് സഭ തളളി.\nകളമശേരി മെഡി. കോളജിലെ നഴ്‍സിംഗ് ഓഫീസറുടെ ശബ്ധ സന്ദേശം വ്യാജമല്ല: വീഴ്ച ചൂണ്ടിക്കാട്ടി വനിത ഡോക്ടറും


അതിഥി തൊഴിലാളികളെ എല്ലാം തിരിച്ചയ്ക്കുമോ? നിലപാട് വ്യക്തമാക്കി മുഖ്യമന്ത്രി | cm pinarayi vijayan about migrant workers return\nഅതിഥി തൊഴിലാളികളെ എല്ലാം തിരിച്ചയ്ക്കുമോ? നിലപാട് വ്യക്തമാക്കി മുഖ്യമന്ത്രി\nThiruvananthapuram, First Published 4, May 2020, 5:27 PM\nനാട്ടില് പോകാന് അത്യാവശ്യവും താത്പര്യം പ്രകടിപ്പിക്കുന്നവരുമുണ്ട്. അത്തരത്തിലുള്ളവര്‍ക്ക് മാത്രമാണ് യാത്രാസൗകര്യം ഒരുക്കുന്നത്. ഈ സാഹചര്യത്തില് അവരെല്ലാം ഇവിടെ നിന്ന് പോകേണ്ടവരാണെന്ന സമീപനം നമുക്കില്ല.\nതിരുവനന്തപുരം: സംസ്ഥാനത്തുള്ള അതിഥി തൊഴിലാളികളെ എല്ലാവരെയും തിരിച്ചയ്ക്കുക എന്നത് സര്‍ക്കാരിന്‍റെ നയമല്ലെന്ന് മുഖ്യമന്ത്രി പിണറായി വിജയന്. നാട്ടില് പോകാന് അത്യാവശ്യവും താത്പര്യം പ്രകടിപ്പിക്കുന്നവരുമുണ്ട്. അത്തരത്തിലുള്ളവര്‍ക്ക് മാത്രമാണ് യാത്രാസൗകര്യം ഒരുക്കുന്നത്. ഈ സാഹചര്യത്തില് അവരെല്ലാം ഇവിടെ നിന്ന് പോകേണ്ടവരാണെന്ന സമീപനം നമുക്കില്ല.\nഅവരുടെ ആഗ്രഹത്തിന് അനുസരിച്ച് യാത്രാസൗകര്യം ഒരുക്കുക മാത്രമാണ് ചെയ്യുന്നതെന്ന് പിണറായി വിജയന് വ്യക്തമാക്കി. അതേസമയം, തുടർച്ചയായി രണ്ടാം ദിവസവും കേരളത്തിൽ പുതിയ കൊവിഡ് കേസുകളില്ലെന്നും മുഖ്യമന്ത്രി അറിയിച്ചു. കൊവിഡ് ചികിത്സയിലുള്ള 61 പേർക്ക് രോഗം ഭേദമായി. ഇതോടെ ഇനി 34 പേർ മാത്രമാണ് കേരളത്തിൽ ഇനി ചികിത്സയിൽ ബാക്കിയുള്ളൂ.\nഇതുവരെ 499 പേർക്ക് സംസ്ഥാനത്ത് രോഗം സ്ഥിരീകരിച്ചു. 95 പേരായിരുന്നു ചികിത്സയിൽ. 61 പേർ ഇന്ന് നെഗറ്റീവായതോടെ ആശുപത്രി വിടും. അതോടെ ആശുപത്രിയിൽ തുടരുന്നവരുടെ എണ്ണം 34 ആയി മാറും. 21724 പേരാണ് ഇപ്പോൾ നിരീക്ഷണത്തിലുള്ളത്. 21352 പേർ വീടുകളിലും 372 പേർ ആശുപത്രികളിലുമാണ്. ഇതുവരെ 33010 സാമ്പിളുകൾ പരിശോധനക്ക് അയച്ചു. 32315 എണ്ണം രോഗബാധയില്ലെന്ന് ഉറപ്പാക്കി.\nമുൻഗണനാ ഗ്രൂപ്പിൽ നിന്ന് 2431 സാമ്പിളുകൾ ശേഖരിച്ചു. 1846 എണ്ണം നെഗറ്റീവാണ്. സംസ്ഥാനത്ത് 84 ഹോട്ട്സ്പോട്ടുകളുണ്ട്. പുതുതായി കൂട്ടിച്ചേർക്കലുകൾ ഉണ്ടായില്ല. 1249 ടെസ്റ്റുകൾ ഇന്ന് നടന്നു. കേരളത്തിൽ രോഗവ്യാപനം പിടിച്ചുനിർത്താനാവുന്നത് എല്ലാവരെയും ആശ്വസിപ്പിക്കുന്നുവെന്നും മുഖ്യമന്ത്രി പറഞ്ഞു.\nLast Updated 4, May 2020, 5:27 PM


കയ്യിലൊരു തിരക്കഥയുണ്ടോ; കഥ കേള്‍ക്കാന് ആമിര് ഖാന് തയ്യാറാണ്, ഇഷ്ടപ്പെട്ടാല് നിര്‍മിക്കാനും | Cinema | Deshabhimani | Wednesday Oct 18, 2017\nകയ്യിലൊരു തിരക്കഥയുണ്ടോ; കഥ കേള്‍ക്കാന് ആമിര് ഖാന് തയ്യാറാണ്, ഇഷ്ടപ്പെട്ടാല് നിര്‍മിക്കാനും\nമുംബൈ > കയ്യിലൊരു തിരക്കഥ വെച്ച് അവസരം കാത്തിരിക്കുന്നൊരു സിമിമോ മോഹിയാണോ നിങ്ങള് ? എങ്കില് നിങ്ങള്‍ക്കിതാ ഒരു സുവര്‍ണാവസരം. തിരക്കഥ കയ്യിലുണ്ടെങ്കില് ബോളിവുഡ് സൂപ്പര് സ്റ്റാര് ആമിര് ഖാന് നിങ്ങളുടെ കഥകേള്‍ക്കാന് തയ്യാറാണ്. എന്നുമാത്രമല്ല തിരക്കഥ ഇഷ്ടപ്പെട്ടാല് സമ്മാനമായി കൈ നിറയെ പണവും തരും. അതോടൊപ്പം സിനിമ നിര്‍മിക്കാന് പൂര്‍ണ പിന്തുണയും നല്‍കും. രാജ്യമൊട്ടാകെയുള്ള ആളുകളില് നിന്നും തിരക്കഥകള് ക്ഷണിച്ചിരിക്കുകയാണ് ആമിര് ഖാന്.\nസിനിസ്ഥാന് എന്ന സ്ഥാപനമാണ് ഇത്തരത്തിലൊരു തിരക്കഥാ മത്സരം സംഘടിപ്പിക്കുന്നത്. ആമിര്‍ഖാനൊടോപ്പം രാജ്കുമാര് ഹിറാനി, ജൂഹി ചതുര്‍വേദി, അര്‍ജുന് രാജബലി എന്നിവര് ചേര്‍ന്ന ജൂറിയാണ് മികച്ച തിരക്കഥകള് തെരഞ്ഞെടുക്കുക.\nമികച്ച അഞ്ച് തിരക്കഥകള്‍ക്കാണ് പ്രതിഫലം നല്‍കുക. എറ്റവും മികച്ച തിരക്കഥയ്ക്ക് 25 ലക്ഷം. രണ്ടാമതെത്തുന്ന ആള്‍ക്ക് 10 ലക്ഷം. മൂന്നും നാലും അഞ്ചും സ്ഥാനത്തിന് ഏഴ് ലക്ഷം, നാല് ലക്ഷം, മൂന്ന് ലക്ഷം എന്നിങ്ങനെയാണ് സമ്മാനം. സിനിസ്ഥാന് എന്ന സ്ഥാപനമാണ് തുക സ്‌പോണ്‍സര് ചെയ്യുന്നത്. ഈ അഞ്ച് തിരക്കഥകളും സിനിമയാക്കാന് വേണ്ട സഹായങ്ങളും ആമിര് ഖാന് ചെയ്യും.\nആമിര് ഖാന്, ജൂഹി ചതുര്‍വേദി, രാജ്കുമാര് ഹിറാനി\nസിനിമാ മേഖലയുമായി ബന്ധമില്ലാത്ത നല്ല എഴുത്തുകാര് നമ്മുടെ രാജ്യത്ത് ഒരുപാടുണ്ട്. അവര്‍ക്കുള്ള മികച്ച അവസരമാണിതെന്ന് ആമിര് പറഞ്ഞു. അടുത്ത വര്‍ഷം ജനുവരി പതിനഞ്ചുവരെ തിരക്കഥകള് അയക്കാം. മാസങ്ങള്‍ക്കകം മികച്ച തിരക്കഥകള് തിരഞ്ഞെടുത്ത് പ്രഖ്യാപനം നടത്തുമെന്ന് ജൂറി ചെയര്‍മാന് രാജ് കുമാര് ഹിറാനി വ്യക്തമാക്കി. നല്ല തിരക്കഥകള് മാത്രം കണ്ടെത്തി അഭിനയിക്കുന്നതാണ് ആമിറിന്റെ വിജയരഹസ്യം. തിരക്കഥകള് തെരഞ്ഞെടുക്കുന്നതിന് വേണ്ടി ആമിര്‍ഖാന് പ്രത്യേക ടീം ഉണ്ടെന്ന് പറയപ്പെടുന്നുണ്ട്.\nപൊലീസുകാരൻ ഒരുക്കിയ മക്കാന


ഫ്ലോറിഡയിൽ വാഹനാപകടം: ഒരു കുടുംബത്തിലെ3പേർ മരണപ്പെട്ടു. -\nഫ്ലോറിഡയിൽ വാഹനാപകടം: ഒരു കുടുംബത്തിലെ3പേർ മരണപ്പെട്ടു.\nഡാളസ്: സെപ്റ്റംബർ3ചൊവ്വാഴ്ച വൈകിട്ട്6മണിക്കുശേഷം ഫ്ലോറിഡ കോറൽ സ്പ്രിംഗ്സ് ദേശീയപാതയിൽ ഉണ്ടായ വാഹനാപകടത്തിൽ കോതമംഗലം സ്വദേശികളായ മൂന്നുപേർ മരണപ്പെട്ടു. കോതമംഗലം മാതിരപ്പള്ളി കാക്കത്തോട്ടത്തിൽ എം.എ. കോളേജ് റിട്ടയേർഡ് പ്രൊഫസർ എം.പി.മത്തായി( Zoology Dept. head) യുടെ മകൻ ബോബി മാത്യു (46), സഹധർമ്മിണി ഡോളി (42), മകൻ സ്റ്റീവ് (14) എന്നിവരാണു മരിച്ചത്. അപകടകാരണം വ്യക്തമല്ലയെങ്കിലും, ഇവർ സഞ്ചരിച്ചിരുന്ന കാർ ദേശീയപാതയിൽ വെച്ച് നിയന്ത്രണം വിട്ട് തടാകത്തിലേക്ക് മറിഞ്ഞാണു മരണം സംഭവിച്ചതെന്നു പോലീസ് വൃത്തങ്ങൾ അറിയിച്ചു.\nഫ്ലോറിഡ മയാമി ഹോളിവുഡ് സയോൺ അസംബ്ലീസ് ഓഫ് ഗോഡ് സഭാ വിശ്വാസികളായിരുന്നു കുടുംബം. ഡാളസ് ഹാർവെസ്റ്റ് ചർച്ച് ഓഫ് ഗോഡ് മുൻ ശുശ്രൂഷകൻ ഡോ. ജേക്കബ്ബ് ജോർജ്ജിന്റെ ഭാര്യാ സഹോദരനാണു മരണമടഞ്ഞ ബോബി.ദമ്പതികൾക്ക് മറ്റ് ഒരു മകൻ കൂടിയുണ്ട്. സംസ്കാരം പിന്നീട്.\nസഹോദരങ്ങൾ: ബാബു ( ചിക്കാഗോ), ബീബ ജേക്കബ്ബ് ( ഡാളസ്).\nവാർത്ത : സാം മാത്യു പൗവർ വിഷൻ യൂ സ് എ


ലിംഗമാറ്റ ശസ്ത്രക്രിയ കഴിഞ്ഞവർക്ക് പ്രതിമാസം 3000 രൂപ നൽകും: മന്ത്രി കെകെ ശൈലജ | Kairali News | kairalinewsonline.com\nലിംഗമാറ്റ ശസ്ത്രക്രിയ കഴിഞ്ഞവർക്ക് പ്രതിമാസം 3000 രൂപ വീതം നൽകാനുള്ള പദ്ധതി സർക്കാർ ആവിഷ്കരിച്ച് നടപ്പിലാക്കുമെന്ന് ആരോഗ്യമന്ത്രി കെ.കെ ശൈലജ.\nസാമൂഹ്യനീതി വകുപ്പ് മഴവില്ല് പദ്ധതിയിലൂടെ നടപ്പാക്കുന്ന ട്രാൻസ് വിമൺ കെയർ ആൻഡ് ഷോർട്ട് സ്റ്റേ ഹോം ‘സ്നേഹക്കൂടിന്റെ’ ഉദ്ഘാടനം നിർവഹിക്കുകയായിരുന്നു മന്ത്രി.\nശസ്ത്രക്രിയയ്ക്കുശേഷം ആവശ്യമായ കാലയളവ് വരെ തുക നൽകാനാണ് ആസൂത്രണം ചെയ്തത്. ശസ്ത്രക്രിയ ചെയ്യുന്നതിനായി രണ്ട് ലക്ഷം രൂപ നൽകാനുള്ള പദ്ധതിയും തുടങ്ങി. ശസ്ത്രക്രിയ കഴിഞ്ഞ് വരുന്നവർക്ക് തുക അനുവദിച്ചു കൊണ്ടിരിക്കുകയാണ്.\nട്രാൻസ്ജെൻഡേഴ്സിന് കോട്ടയം, തിരുവനന്തപുരം മെഡിക്കൽ കോളേജുകളിൽ ക്ലിനിക്കുകൾ ആരംഭിച്ചു. അടുത്ത ഘട്ടത്തിൽ സർജറിയും ആരംഭിക്കാൻ സാധിക്കുമെന്ന് മന്ത്രി പറഞ്ഞു. ട്രാൻസ്ജെൻഡേഴ്സ് എന്നത് ഒരു യാഥാർത്ഥ്യമാണ്.\nഎന്നാൽ പലപ്പോഴും സമൂഹം അത് അംഗീകരിക്കുന്നില്ല. സ്ത്രീയും പുരുഷനും എന്ന പോലെ ഇവരെയും അംഗീകരിക്കാൻ കഴിയണം.\nട്രാൻസ്ജെൻഡേഴ്സ് വിഭാഗത്തിന് വിദ്യാഭ്യാസരംഗത്ത് ഉയർന്നുവരാനും വിവിധ മേഖലകളിൽ കഴിവ് തെളിയിക്കാനും സാധിക്കും. ട്രാൻസ്ജെൻഡർ കമ്മ്യൂണിറ്റിക്കിടയിൽ നിലനിൽക്കുന്ന ആരോഗ്യ പ്രശ്നങ്ങൾ പരിഹരിക്കുന്നതിന് സർക്കാർ നടപടികൾ സ്വീകരിച്ചിട്ടുണ്ട്.\nനല്ല ആരോഗ്യമുള്ള, മനസ്സാന്നിധ്യമുള്ള പൊതുസമൂഹത്തിന്റെ ഭാഗമാണ് തങ്ങളും എന്ന് തലയുയർത്തി പിടിച്ചു നടക്കുന്നവരായി ട്രാൻസ്ജെൻഡർ കമ്യൂണിറ്റിയെ മാറ്റുക എന്നതാണ് കേരളത്തിന്റെ ലക്ഷ്യം. തെരുവുകളിൽ അല്ല മറിച്ച് വീടുകളിലാണ് ഇവർ വളരേണ്ടതെന്നും മന്ത്രി പറഞ്ഞു.\nട്രാൻസ്ജെൻഡേഴ്സിന് വേണ്ടി ആവിഷ്കരിച്ച മഴവില്ല് പദ്ധതിയുടെ ഭാഗമായി നിരവധി കാര്യങ്ങൾ നടപ്പിലാക്കി വരികയാണെന്നും മന്ത്രി പറഞ്ഞു.\nലിംഗമാറ്റ ശസ്ത്രക്രിയ നടത്തിയ ട്രാൻസ്ജെൻഡർ വ്യക്തികൾക്കും അടിയന്തര സാഹചര്യങ്ങളിൽ പെട്ടുപോകുന്ന ട്രാൻസ്ജെൻഡർ വ്യക്തികൾക്കും ഈ ഹ്രസ്വകാല താമസസൗകര്യം ഗുണം ചെയ്യും.\nപുനർജനി കൾച്ചറൽ സൊസൈറ്റിക്കാണ് നടത്തിപ്പ് ചുമതല. കോവൂർ ഇരിങ്ങാടൻ പള്ളിയിലാണ് സ്നേഹക്കൂട് പ്രവർത്തിക്കുന്നത്.\nകോവൂർ ഇരിങ്ങാടൻ പള്ളിയിൽ നടന്ന ചടങ്ങിൽ എ പ്രദീപ് കുമാർ എംഎൽഎ അധ്യക്ഷത വഹിച്ചു. ജില്ലാ പഞ്ചായത്ത് പ്രസിഡന്റ് ബാബു പറശ്ശേരി മുഖ്യാതിഥിയും ജില്ലാ കലക്ടർ സാംബശിവറാവു വിശിഷ്ടാതിഥിയുമായി.\nTags: financial aidKerala Governmentkk shylaja teacherLdf GovernmentLGBT Community


അക്ഷയ പദ്ധതി മലപ്പുറത്ത് തുടങ്ങും | Kerala to create Indias largest ITES services - Malayalam Oneindia\nഅക്ഷയ പദ്ധതി മലപ്പുറത്ത് തുടങ്ങും\nദില്ലി: കേരള ഐടി മിഷന്റെ നേതൃത്വത്തില് നടക്കുന്ന അക്ഷയപദ്ധതി മലപ്പുറത്ത് ജനവരിയില് തുടങ്ങും. ഡിസംബര് 22 ഞായറാഴ്ച ഐടി സെക്രട്ടറി അരുണ സുന്ദരരാജന് അറിയിച്ചതാണ് ഇക്കാര്യം.\nസംസ്ഥാനത്ത് 9,000 വിവിദോദ്ദേശ്യ ജനകീയ വിവരകേന്ദ്രങ്ങള് സ്ഥാപിക്കുന്ന പദ്ധതിയാണ് അക്ഷയ. സര്‍ക്കാരിന്റെ ഇ-ഭരണം, ഇ-കൊമേഴ്സ്, വിവരവിനിമയം എന്നീ മേഖലകളില് ജനങ്ങളെ സഹായിക്കുകയാണ് അക്ഷയ വിവരവിനിമയ കേന്ദ്രങ്ങളുടെ ലക്ഷ്യം.\n2004 മെയോടെ അക്ഷയ കേന്ദ്രങ്ങള് എല്ലായിടത്തും സ്ഥാപിക്കും. ഇതോടെ സംസ്ഥാനത്ത് രണ്ടു കിലോമീറ്ററിനകത്ത് ഒരു അക്ഷയ കേന്ദ്രമുണ്ടാകും. ഓരോ അക്ഷയ കേന്ദ്രവും 600 മുതല് 700 വരെ കുടുംബങ്ങളെ സഹായിക്കും. ഓരോ കേന്ദ്രത്തിലും ഇന്റര്‍നെറ്റ് കണക്ഷന് നല്കും. ഓരോ കുടുംബത്തിലെയും ഒരംഗത്തെ ഇന്റര്‍നെറ്റ് ഉപയോഗിക്കേണ്ടതെങ്ങിനെയെന്ന് പഠിപ്പിക്കുമെന്ന് ഐടി മിഷന് ബിസിനസ് ഡവലപ്മെന്റ് മേധാവി റോയ് മാത്യു പറഞ്ഞു.\nകമ്പനികള്‍ക്ക് മെച്ചപ്പെട്ട സേവനം നല്കാന് ഒരു ഡാറ്റാപ്രോസസിംഗ് കേന്ദ്രം സര്‍ക്കാര് കൊച്ചിയില് സ്ഥാപിക്കും. കമ്പനികള്‍ക്ക് ആവശ്യമായ ബാന്‍ഡ്വിഡ്ത്ത് ലഭിക്കുമോ എന്ന് ഉറപ്പാക്കാന് ഇത്വഴി കഴിയും.\nകേരളം ഐടി എനേബിള്‍ഡ് സര്‍വീസ് (ഐടിഇഎസ്) രംഗത്ത് ഇന്ത്യയിലെ ഏറ്റവും മികച്ച കേന്ദ്രമായി മാറുമെന്ന് അരുണ സുന്ദര്‍രാജ് പറഞ്ഞു. കേരളത്തിലെ ഓപ്റ്റിക് ഫൈബര് കണക്ടിവിറ്റിയുടെ മുഴുവന് നേട്ടങ്ങളും കേരളം ഇതിനായി ഉപയോഗിക്കുമെന്നും അവര് പറഞ്ഞു. സേഫ്, വാസ്ക്, സാറ്റ്-3, സീ-മി-വി-3 എന്നീ കടലിനടിയിലൂടെയുള്ള ഓപ്റ്റിക് ഫൈബര് കേബിളുകള് എല്ലാം വന്നുകയറുന്ന ഇന്ത്യയിലെ രണ്ട് സ്ഥലങ്ങളില് ഒന്നാണ് കൊച്ചി.- അരുണാസുന്ദര്‍രാജ് പറഞ്ഞു.


ബീജിംഗ്: ചൈനയിലെ മുസ്‌ലിംകളെക്കൊണ്ട് പന്നിയിറച്ചി ബലമായി കഴിപ്പിക്കുന്നതായി വെളിപ്പെടുത്തൽ. ഉയ്ഗുര് മുസ്‌ലിംകൾക്കായി സർക്കാർ നടത്തുന്ന പുനർ വിദ്യാഭ്യാസ ക്യാമ്പുകളിൽ മതനിന്ദയും പീഡനവും നടക്കുന്നുണ്ടെന്നും റിപ്പോര്‍ട്ട്. ഇസ്ലാം മതവിശ്വാസം പ്രകാരം പന്നിയിറച്ചി നിഷിദ്ധമാണ്.\nഉയ്ഗുര് വംശജയായ ഡോ. സെയ്‌രഗുൽ സൗത്ബേ ഒരു ടെലിവിഷന് അഭിമുഖത്തിലാണ് ഈ വിവരങ്ങള് പങ്കുവെച്ചത്. മുസ്ലിംകള് വിശുദ്ധ ദിനമായി ആചരിക്കുന്ന വെള്ളിയാഴ്ചകളിലാണ് സര്‍ക്കാര് പന്നിയിറച്ചി വിളമ്പുന്നതെന്നും, കഴിക്കാന് വിസമ്മതിക്കുന്നവരെ ക്രൂരമായി ശിക്ഷിക്കുമെന്നും പറയുന്നു.\n“സര്‍ക്കാരിന്റെ പീഡനകേന്ദ്രങ്ങളിലായിരിക്കുമ്പോൾ, കഴിക്കണോ വേണ്ടയോ എന്ന് തീരുമാനിക്കാൻ പോലും കഴിയില്ല. നിങ്ങൾക്ക് ജീവനോടെയിരിക്കണമെങ്കിൽ, നിങ്ങൾക്ക് ലഭിക്കുന്നത് നിങ്ങൾ കഴിക്കണം,” പന്നിയിറച്ചി കഴിക്കേണ്ടിവന്നതിനെക്കുറിച്ച് സെയ്‌രഗുൽ സൗത്ബേ പറഞ്ഞു.\nഡോക്ടറും വിദ്യാഭ്യാസ പ്രവര്‍ത്തകയുമായ സെയ്‌രഗുൽ സൗത്ബേ സ്വീഡനിലാണു കഴിയുന്നത്. ഉയ്ഗുര് മുസ്ലിംകള്‍ക്കു നേരേ ചൈനീസ് ഭരണകൂടത്തിന്റെ ക്രൂരപീഡനങ്ങള് വിവരിക്കുന്ന ഒരു പുസ്തകം അവര് അടുത്തിടെ പ്രസിദ്ധീകരിച്ചിരുന്നു.\nചൈനയിലെ ഉയഗുര് സ്വയംഭരണമേഖലയായ ഉറുംബിയില് ചൈനീസ് സര്‍ക്കാരിന്റെ പിടിയിലായ ബിസിനസുകാരി സുമ്രീത് ദാവുത്താണു ഭരണകൂട പീഡനങ്ങളുടെ മറ്റൊരു ഇര. 2018-ല് കസ്റ്റഡിയിലെടുത്ത സുമ്രീതിനെ പാക്കിസ്താന് ബന്ധത്തിന്റെ പേരില് രണ്ടു മാസമാണു തുടര്‍ച്ചയായി ചോദ്യം ചെയ്തത്. സുമ്രീതിന്റെ ഭര്‍ത്താവ് പാക്കിസ്താന്‍കാരനാണ്.\nമക്കള്‍ക്കു മതവിദ്യാഭ്യാസം നല്‍കിയിട്ടുണ്ടോ അവര് ഖുറാന് വായിക്കാറുണ്ടോ തുടങ്ങിയ ചോദ്യങ്ങളാണ് നേരി ടേണ്ടിവന്നതെന്നു സുമീത് പറഞ്ഞു. ശൗചാലയത്തില് പോകുന്നതിനുവരെ പുരുഷന്‍മാരായ ക്യാമ്പ് ഓഫീസര്‍മാരോടു കേണപേക്ഷിക്കേണ്ടിവന്നു. പ്രാഥമികാവശ്യങ്ങള്‍ക്കു പോകുമ്പോള് പോലും കൈവിലങ്ങ് അഴിച്ചു മാറ്റിയിരുന്നില്ല.\nപുരുഷ ഉദ്യോഗസ്ഥര് ടോയ്‌ലറ്റിലേക്ക് അകമ്പടി സേവിക്കും. ജർമ്മൻ നരവംശശാസ്ത്രജ്ഞനായ അഡിയൻ സെൻസ് ചൂണ്ടിക്കാട്ടി. ഉയ്ഗുര് മുസ്ലീംകള് ഏറെയുള്ള സിൻജിയാങ് മേഖലയിലെ പന്നിവളര്‍ത്തല് ഫാമുകളുടെ പ്രചാരണം പോലും ചൈനീസ് സർക്കാരിന്റെ പീഡന നയങ്ങളുടെ ഭാഗമാണെന്ന് അവര് പറഞ്ഞു.\nയു.കെയിലേക്കും തിരിച്ചുമുള്ള എല്ലാ വിമാന സര്‍വ്വീസുകളും ഇന്ത്യ താത്ക്കാലികമായി നിര്‍ത്തി വെച്ചു\nപ്രവാചകനെ നിന്ദിക്കുന്നവരെ കൊല്ലേണ്ടത് മുസ്‌ലിംകളുടെ കടമയാണെന്ന് അൽ-ക്വയ്ദ; വിട്ടുവീഴ്ചയ്ക്കില്ലാതെ ഇമ്മാനുവൽ മാക്രോൺ\nവ്യോമാക്രമണത്തിൽ അൽ ഖ്വയ്ദ തീവ്രവാദികളെ ഫ്രാൻസ് കൊലപ്പെടുത്തി\nവടക്കുകിഴക്കൻ ചൈനയിൽ കത്തി ആക്രമണത്തിൽ ഏഴ് പേർ മരിച്ചു\nതദ്ദേശവാസികളെ തിരിച്ചറിയുന്നതിനായി ഓസ്‌ട്രേലിയൻ ദേശീയഗാനം മാറ്റി\nഇസ്ലാമിക തീവ്രവാദികളോടുള്ള നിലപാട് ഫ്രാൻസ് കടുപ്പിക്കുന്നു, തീവ്ര ദേശീയവാദ ഗ്രൂപ്പിനെ നിരോധിക്കും\nപെഷവാർ ആര്‍മി പബ്ലിക് സ്കൂള് ആക്രമണത്തിന്റെ ആറാം വാർഷികം രാഷ്ട്രം ആചരിക്കുന്നു\nചൈനയെ പ്രതിരോധിക്കാന് ഇന്ത്യക്ക് സഹായവുമായി ജര്‍മ്മന് യുദ്ധക്കപ്പല്\nഅഫ്ഗാനിസ്ഥാനിലെ യുഎസ് വ്യോമതാവളത്തിന് നേരെ റോക്കറ്റ് ആക്രമണം\nജിഹാദി ഭീകരയ്ക്കെതിരെ ഫ്രഞ്ച് സൈന്യം ആക്രമണം ശക്തമാക്കി; മാലിയില് അല് ഖ്വയ്ദ നേതാവിനെ കൊലപ്പെടുത്തി\nനൃത്താഞ്‌ജലി & കലോത്സവം 2020; ഓൺലൈൻ രജിസ്ട്രേഷൻ പുരോഗമിക്കുന്നു\nക്രൊയേഷ്യയിൽ 6.3 തീവ്രത രേഖപ്പെടുത്തിയ ഭൂചലനം;6മരണങ്ങൾ\nപാക്കിസ്താനില് ഹിന്ദു പെണ്‍കുട്ടികളെ വേശ്യകളാക്കി ചൈനയ്ക്ക് വില്‍ക്കുന്നു; ഞെട്ടിക്കുന്ന വെളിപ്പെടുത്തലുമായി യു എസ് നയകാര്യ വിദഗ്ധന്\nന്യൂസിലാന്റിലെ പോലീസ് യൂണിഫോമില് ഹിജാബ് ഉൾപ്പെടുത്തി, കോൺസ്റ്റബിൾ ജീന അലി ആദ്യത്തെ മുസ്ലിം പോലീസ് ഉദ്യോഗസ്ഥ


ഈ ലക്ഷണങ്ങൾ കണ്ടാൽ അവഗണിക്കരുത്... മൂത്രത്തിൽ ഈ കളർ വ്യത്യാസങ്ങൾ കാണുന്നുണ്ടെങ്കിൽ ശ്രദ്ധിക്കണം...\nഈ ലക്ഷണങ്ങൾ കണ്ടാൽ അവഗണിക്കരുത്… മൂത്രത്തിൽ ഈ കളർ വ്യത്യാസങ്ങൾ കാണുന്നുണ്ടെങ്കിൽ ശ്രദ്ധിക്കണം…\nഇന്ന് നമ്മൾ ഡിസ്കസ് ചെയ്യാൻ പോകുന്നത് നമ്മൾ യൂറിൻ പാസ് ചെയ്യുന്ന സമയത്ത് നമ്മുടെ യൂറിൻ കളർ എന്താണെന്ന് നമ്മൾ നോക്കണം. കാരണം ശരീരത്തിൽ നിന്നും പുറത്തു പോകുന്ന അത് മലം ആയാലും മൂത്രം ആയാലും അല്ലെങ്കിൽ കഫം ആയാലും അതിൻറെ ഒരു ഷേപ്പ് എന്താണ് അല്ലെങ്കിൽ അതിൻറെ കളർ എന്താണ് അത് ഏതു രൂപത്തിൽ ആണ് ഉള്ളത് എന്നുള്ളത് നമ്മൾ ഒന്നു മനസ്സിലാക്കിയാൽ തന്നെ നമ്മുടെ പകുതി പ്രശ്നവും കണ്ടു പിടിക്കാൻ പറ്റും. ഇന്ന് നമ്മൾ ഡിസ്കസ് ചെയ്യുന്നത് യൂറിൻ കുറിച്ചാണ്. യൂറിൻ പോകുമ്പോൾ പല രീതിയിലുള്ള കണ്ടീഷൻസ് ഉണ്ട്.\nഅതായത് മൂത്രത്തിലൂടെ പത പോകുന്നത്. എന്ത് കാരണം കൊണ്ടാണ് ഈ പത പോകുന്നത്… പത ഉണ്ടാവുന്നത് എന്നൊക്കെ നോക്കിയാൽ മാത്രം മതി. ഒന്നാമത്തെ കാര്യം പ്രമേഹമുണ്ടെങ്കിൽ മൂത്രത്തിൽ പത പോകും. ബി പി യുടെ അളവ് കൂടിയാലും മൂത്രത്തിൽ പത ഉണ്ടാകും. അതേപോലെ തന്നെ ഡീഹൈഡ്രേഷൻ വെള്ളം കുടിക്കുന്നത് കുറവായാലും മൂത്രത്തിൽ പത ഉണ്ടാകും. അതുപോലെ നമ്മുടെ കിഡ്നി സംബന്ധമായ പ്രശ്നങ്ങൾ അതായത് ശരീരത്തിലെ ക്രിയാറ്റിന് അളവ് കൂടുക ഇങ്ങനെയൊക്കെയാണെങ്കിൽ മൂത്രത്തിൽ പത ഉണ്ടാകും. പിന്നെ ഉള്ള ഒരു കാര്യം പ്രോട്ടീൻ ഭക്ഷണം അമിതമായി കഴിച്ചു കഴിഞ്ഞാൽ അതിൻറെ ഭാഗമായിട്ടും മൂത്രത്തിൽ പത ഉണ്ടാകും. ഇതൊക്കെയാണ് ഇതിൻറെ മെയിൻ കാരണങ്ങൾ.\nഅപ്പോൾ പത എന്നുപറയുമ്പോൾ പേടിക്കാൻ ഉള്ള ഒരു കാര്യമല്ല. മേൽപ്പറഞ്ഞ കാരണങ്ങളിൽ ഏതെങ്കിലും ആണെങ്കിൽ അത് ശരിയായാൽ ഈ പത ശരിയാകും. ഇനി അതേ പോലെ തന്നെ ചില സമയങ്ങളിൽ ഒക്കെ മൂത്രത്തിലെ കളർ ചിലരിൽ നല്ല ഡാർക്ക് എല്ലോ കളർ ആയിരിക്കും. സാധാരണ മൂത്രത്തിന് കളർ വെള്ളം പോലെ തന്നെയാണ് വേണ്ടത്. ലൈറ്റ് എല്ലോ കളർ ആയിരിക്കും അത്രയേ പാടുള്ളൂ. ഈ കളർ അല്ലാതെ മൂത്രത്തിന് കളർ കൂടിക്കൂടി വരികയാണെങ്കിൽ അത് ശ്രദ്ധിക്കണം. ഇനി ചിലരുടെ മൂത്രത്തിൽ ബ്ലൂ കളറും ഗ്രീൻ കളർ ഒക്കെ കാണാറുണ്ട്.ഇത് ബാക്ടീരിയ ഇൻഫക്ഷൻ കാരണമാവാം. ചില സാഹചര്യങ്ങളിൽ ബ്രൗൺ കളർ മൂത്രം പോകാറുണ്ട്.


ഫോർഡിന്‍റെ സാനന്ദ് പ്ലാന്റ് ഏറ്റെടുക്കാൻ ഒരുങ്ങി ടാറ്റ മോട്ടോഴ്സ് | Tata Motors Gets Nod From Gujarat Government To Takeover Ford's Sanand Plant | Madhyamam\nHomechevron_rightHot Wheelschevron_rightAuto Newschevron_rightഫോർഡിന്‍റെ സാനന്ദ്...\ndate_range 29 May 2022 7:26 AM GMT\nഗുജറാത്തിലെ അഹമ്മദാബാദിനടുത്തുള്ള ഫോർഡിന്റെ സാനന്ദ് പ്ലാന്റ് ഏറ്റെടുക്കാൻ ഒരുങ്ങി ടാറ്റ മോട്ടോഴ്സ്. ഗുജറാത്ത് സർക്കാരിൽ നിന്ന് ടാറ്റക്ക് അനുമതി ലഭിച്ചതായാണ് റിപ്പോർട്ട്. കരാർ നിലനിർത്തുന്നതിന് രണ്ട് കമ്പനികളും സമർപ്പിച്ച നിർദേശത്തിന് ഗുജറാത്ത് മന്ത്രിസഭ ഈ ആഴ്ച ആദ്യം അനുമതി നൽകിയിരുന്നു. പ്ലാന്റ് ആരംഭിക്കുന്ന സമയത്ത് ഫോർഡിന് അനുവദിച്ച എല്ലാ ആനുകൂല്യങ്ങളും ടാറ്റ മോട്ടോഴ്‌സിന് ലഭിക്കാനും ഇത് സഹായിക്കും.\nപ്രവർത്തനം തുടരുന്നത് ലാഭകരമല്ലെന്ന് കണ്ടെത്തിയ അമേരിക്കൻ കാർ നിർമ്മാതാക്കളായ ഫോർഡ് കഴിഞ്ഞ വർഷമാണ് ഇന്ത്യ വിട്ടത്. ഇന്ത്യയിൽ ഇനി കാറുകൾ നിർമ്മിക്കില്ലെന്നും കമ്പനി പ്രഖ്യാപിച്ചിരുന്നു. ഇതോടെ ഫോർഡിന്റെ ഇന്ത്യയിലെ രണ്ട് ഫാക്ടറികളും പ്രവർത്തനരഹിതമായി. തുടർന്നാണ് സാനന്ദിലെ പ്ലാന്റ് ഏറ്റെടുക്കാൻ ടാറ്റ മോട്ടോഴ്‌സ് താൽപ്പര്യം പ്രകടിപ്പിച്ചത്. ഫോർഡിലെ ജീവനക്കാരിൽ ആരെയും പിരിച്ചുവിടില്ലെന്ന് ടാറ്റ മോട്ടോഴ്‌സ് ഗുജറാത്ത് സർക്കാരിന് ഉറപ്പ് നൽകിയതായും റിപ്പോർട്ടുണ്ട്.\nപ്ലാന്റിന്റെ ഏറ്റെടുക്കൽ പൂർത്തിയാകുമ്പോൾ പ്രതിവർഷം രണ്ട് ലക്ഷം ഇലക്ട്രോണിക് വാഹനങ്ങൾ സാനന്ദിൽ നിർമ്മിക്കാനാണ് ടാറ്റ മോട്ടോഴ്‌സ് പദ്ധതിയിടുന്നത്. ഇതിലേക്കായി 2000 കോടി രൂപ നിക്ഷേപിക്കാനാണ് കമ്പനിയുടെ ഉദ്ദേശ്യം. വരും വർഷങ്ങളിൽ നിരവധി ഇലക്ട്രിക് കാറുകൾ പുറത്തിറക്കാനാണ് ടാറ്റയുടെ തീരുമാനം.\nഅതേസമയം, മറ്റ് രാജ്യങ്ങളിൽ നിന്ന് വാഹനങ്ങൾ ഇന്ത്യയിലേക്ക് ഇറക്കുമതി ചെയ്യുന്നത് ഫോർഡ് തുടരും. പക്ഷെ, മസ്താങ് മാക്-ഇ പോലുള്ള പ്രീമിയം കാറുകൾ മാത്രമേ ഇതിൽ ഉൾപ്പെടൂ.\nNews Summary - Tata Motors Gets Nod From Gujarat Government To Takeover Ford's Sanand Plant


അതിതീവ്ര കൊവിഡ് മൂന്നാം തരംഗം ജൂലൈ അവസാനം : നേരിടാന് തയ്യാറെടുപ്പുകളുമായി കേന്ദ്രം | India|Covid Third Wave\nJun 11, 2021, 06:57 pm IST\nന്യൂഡല്‍ഹി: രാജ്യത്ത് കോവിഡിന്റെ മൂന്നാം തരംഗം ജൂലൈ അവസാനത്തിലാണെന്ന് മുന്നറിയിപ്പ്. ഇതോടെ വൈറസിനെ നേരിടാനുള്ള തയ്യാറെടുപ്പുകള്‍ക്ക് കേന്ദ്ര ആരോഗ്യ മന്ത്രാലയം വേഗം കൂട്ടി. ഇതിന്റെ ഭാഗമായി കൂടുതല് ആരോഗ്യ പ്രവര്‍ത്തകര്‍ക്ക് പരിശീലനം നല്‍കി അവരെ രാജ്യത്തുടനീളം വ്യാപിപ്പിക്കുവാനാണ് കേന്ദ്ര തീരുമാനം. ഏകദേശം ഒരു ലക്ഷത്തോളം ആരോഗ്യപ്രവര്‍ത്തകര്‍ക്ക് പരിശീലനം നല്‍കാനാണ് സര്‍ക്കാര് ലക്ഷ്യമിടുന്നത്. ഇതിനായി കേന്ദ്ര സര്‍ക്കാരിന്റെ കീഴിലുള്ള കേന്ദ്ര നൈപുണ്യ വികസ സംരംഭക മന്ത്രാലയം പ്രത്യേക പരിശീലന പരിപാടി ആരംഭിക്കും.\nRead Also : ശനി, ഞായർ സംസ്ഥാനത്ത് സമ്പൂർണ ലോക്ക് ഡൗൺ: വാക്സിൻ എടുത്തവരിലൂടെയും രോഗം പടരുന്നുവെന്ന് മുഖ്യമന്ത്രി\nഇതിനായി 28 സംസ്ഥാനങ്ങളിലെ 194 ജില്ലകളില് പരിശീലന കേന്ദ്രങ്ങള് തുടങ്ങും. ആകെ മൊത്തം 300 നൈപുണ്യ കേന്ദ്രങ്ങള് തുടങ്ങാനാണ് കേന്ദ്ര പദ്ധതി. നിലവിലുള്ള ആരോഗ്യപ്രവര്‍ത്തകര്‍ക്ക് കൂടുതല് പരിശീലനം നല്‍കാനും സര്‍ക്കാരിനു പദ്ധതിയുണ്ട്.\nമൂന്ന് മാസത്തെ തൊഴില് പരിശീലനത്തോടുകൂടിയ ഹ്രസ്വകാല കോഴ്‌സാണ് മന്ത്രാലയം നല്‍കുക. എമര്‍ജന്‍സി കെയര് സപ്പോര്‍ട്ട്, ബേസിക് കെയര് സപ്പോര്‍ട്ട്, സാംപിള് ശേഖരണം, ഹോം കെയര് സപ്പോര്‍ട്ട്, അഡ്വന്‍സ് കെയര് സപ്പോര്‍ട്ട്, മെഡിക്കല് എക്യുപ്‌മെന്റ് സപ്പോര്‍ട്ട് എന്നീ ആറ് മേഖലകള് തിരിച്ച് പരിശീലനം നല്‍കും.\nകൊവിഡ് മൂന്നാം തരംഗം ആരംഭിക്കുന്നതിനു മുമ്പായി ഇവരുടെ പരിശീലനം പൂര്‍ത്തിയാക്കാനാണ് സര്‍ക്കാര് ലക്ഷ്യമിടുന്നത്.


What The Feet And Legs Say About Us! | കാല് പറയും മനസ്സിലുള്ളതെല്ലാം!! പെരുവിരലിന് നീളം കൂടിയാൽ ഉത്സാഹശാലികൾ, നിങ്ങൾ അറിയേണ്ടത് - Malayalam Oneindia\nPublished: February 28 2018, 20:00 [IST]\nമുഖം നോക്കി വ്യക്തിയുടെ ലക്ഷണം പറയുന്ന രീതി പണ്ടുകാലം മുതല് തന്നെ നിലവിലുണ്ട്. എന്നാൽ വ്യക്തികളുടെ കാല് നോക്കിയും വ്യക്തിയുടെ സ്വഭാവം നിര്‍ണയിക്കാൻ സാധിക്കും. പാദത്തിന്റെ ആകൃതി, വിരലുകളുടെ വലിപ്പം, രൂപം എന്നിവയുടെ വ്യക്തിയെ സ്വഭാവത്തെ തുറന്ന് കാണിക്കുമെന്നാണ് കണ്ടെത്തലുകൾ. അടുത്തറിയാത്ത വ്യക്തികളെ എളുപ്പത്തിൽ മനസിലാക്കാന് ഇത് സഹായിക്കുമെന്നാണ് പലരും സാക്ഷ്യപ്പെടുത്തുന്നത്.\nതള്ളവിരലിന് നീളം കൂടിയാൽ\nകാലിന്റെ തള്ളവിരലിന് മറ്റ് വിരലുകളെക്കാൾ വലിപ്പം കൂടുതലാണെങ്കില് ഇത്തരക്കാർ ഉത്സാഹ ശീലം കൂടിയവരായിരിക്കും. ചട്ടക്കൂടുകൾക്ക് പുറത്തിറങ്ങി ചിന്തിക്കുന്ന ഇത്തരക്കാർ സർഗ്ഗാത്മക കഴിവുകൾ ഉള്ളവരുമായിരിക്കും. ഒരുകാര്യത്തിൽ മാത്രം ശ്രദ്ധകേന്ദ്രീകരിക്കാൻ കഴിയുന്നവരായിരിക്കും ഇത്തരക്കാർ. തള്ളവിരൽ മറ്റ് വിരലുകളേക്കാൾ ചെറുതായി കാണപ്പെടുന്നവർ ഒരേ സമയം പല കാര്യങ്ങളിൽ വ്യാപൃതരായിരിക്കുന്നവരാണ്. ഒരേ സമയം ഒന്നിലധികം കാര്യങ്ങൾ ഇവർക്ക് അനായാസമായി ചെയ്യാന് സാധിക്കും. തന്റെ ആശയങ്ങള് മറ്റുള്ളവരിലെത്തിക്കാന് കഴിവുള്ള ഇത്തരക്കാർ ഇത് മറ്റുള്ളവരെക്കൊണ്ട് ചെയ്യിക്കാനും ഇവർക്ക് പ്രത്യേക പാടവമുണ്ട്. എല്ലാ കാര്യങ്ങളും സമയാധിഷ്ഠിതമായി പൂർത്തിയാക്കുന്നതിൽ ഇവര്‍ക്ക് പ്രത്യേക കഴിവുതന്നെ ഉണ്ടായിരിക്കും.\nരണ്ടാമത്തെ വിരലാണ് വലുതെങ്കിൽ\nനേതൃത്വഗുണമുള്ളവരായിരിക്കും രണ്ടാമത്തെ വിരൽ വലുതായി കാണപ്പെടുന്നവർ. എടുക്കുന്ന തീരുമാനങ്ങളിൽ ഉറച്ചുവിശ്വസിക്കുന്ന ഇക്കൂട്ടർ തെറ്റായാലും ശരിയായാലും ഇതിൽ നിന്ന് വ്യതിചലിക്കാന് തയ്യാറാവില്ല. രണ്ടാമത്തേത് ചെറിയ വിരൽ ആയിട്ടുള്ളവർ തങ്ങള്‍ക്കുള്ള അവസരങ്ങൾക്ക് വേണ്ടി എത്ര കാലം വേണമെങ്കിലും കാത്തിരിക്കുന്നവരായിരിക്കും. എന്നാൽ സ്വന്തം നിലപാടിൽ ഉറച്ചുനില്‍ക്കാൻ കഴിയാത്തവരായിക്കും ഇത്തരക്കാർ.\nമൂന്നാമത്തെ വിരൽ ബുദ്ധിയെക്കുറിച്ച് പറയും\nമൂന്നാമത്തെ വിരൽ മറ്റ് വിരലുകളെ അപേക്ഷിച്ച് വലുതാണെങ്കിൽ ചെയ്യുന്ന ജോലിയില് അഗ്രഗണ്യനായിരിക്കും. ചെയ്യുന്ന ഓരോ കാര്യങ്ങളോടും 100 ശതമാനം ആത്മാർത്ഥത പുലർത്താൻ കഴിയുന്നവരായിരിക്കും ഇത്തരക്കാർ. ചെയ്യുന്ന ചെറിയ കാര്യങ്ങളിൽ പോലും പൂർണത ആഗ്രഹിക്കുന്നവരായിരിക്കും. മൂന്നാമത്തെ വിരൽ മറ്റ് വിരലുകളെക്കാൾ ചെറുതാണെങ്കിൽ ചെറിയ കാര്യങ്ങളില് സന്തോഷം കണ്ടെത്താൻ ശ്രമിക്കുന്നവരായിരിക്കും.\nനാലാമത്തെ വിരലിന്റെ വലിപ്പം\nനാലാമത്തെ വിരൽ ചെറുതും വളഞ്ഞതുമാണെങ്കിൽ വ്യക്തിജീവിതത്തിൽ പ്രശ്നങ്ങൾ നേരിടുന്നവരായിരിക്കും. ചെറിയ വിരൽ മറ്റ് വിരലുകളേക്കാൾ ചെറുതാണെങ്കിൽ കുടുംബത്തെക്കുറിച്ച് ശ്രദ്ധ ചെലുത്താത്തവരോ ഉത്തരവാദത്വങ്ങളില് നിന്ന് ഒഴിഞ്ഞുമാറുന്നവരോ ആയിരിക്കും. അഞ്ചാമത്തെ വിരല് വലുതാണെങ്കില് ഉത്തരവാദിത്വങ്ങൾ ഏറ്റെടുക്കാൻ വിമുഖത കാണിക്കുന്നവായിരിക്കും.\nകാലിന്റെ ആകൃതി സമചതുരമാണെങ്കിൽ എല്ലാ വിരലുകൾക്കും ഒറേ നീളമായിരിക്കും ഉണ്ടാകുക. പ്രായോഗിക ബുദ്ധി കൂടുതലുള്ളവരായിരിക്കും ഇത്തരത്തിൽ ചതുരാകൃതിയിലുള്ള പാദമുള്ളവര്. ജീവിതത്തിൽ ഓരോ തീരുമാനങ്ങളും എടുക്കുന്നതിന് മുമ്പായി ഏറെ ചിന്തിക്കുന്നവരായിരിക്കും ഇത്തരക്കാർ.\nഎന്താണ് ഗ്രീക്ക് പാദങ്ങള്\nരണ്ടാമത്തെ വിരലിന് മറ്റ് വിരലുകളേക്കാൾ നീളമുള്ളവയായിരിക്കും ഗ്രീക്ക് പാദങ്ങള് എന്ന പേരില് അറിയപ്പെടുന്നത്. നേതൃപാടവം പ്രകടിപ്പിക്കുന്ന ഇവർ നിരവധി ആഗ്രഹങ്ങൾ മനസ്സിൽ സൂക്ഷിക്കുന്നവരായിരിക്കും. കാര്യങ്ങള് ഏറ്റെടുത്ത് ഉത്തരവാദിത്തത്തോടെ പൂർത്തിയാക്കാൻ ത്വരയുള്ളവരായിരിക്കും ഗ്രീക്ക് പാദങ്ങളുള്ളവർ.\nആദ്യത്തെ മൂന്ന് വിരലുകൾ ഒരേ വലിപ്പത്തിലുള്ളതാണ് റോമൻ പാദങ്ങൾ. ഊർജ്ജസ്വലരായിരിക്കുന്ന ഇത്തരക്കാർ ചുറ്റുമുള്ള എല്ലാവരോടും സൗഹൃദ സമീപനം സ്വീകരിക്കുന്നവരായിരിക്കും. നല്ല സുഹൃത് വലയത്തിന് ഉടമകളായിരിക്കും ഇത്തക്കാർ.\nനീളം കൂടിയ പെരുവിരലും മറ്റുവിരൽ അതിനനുസരിച്ച് ചെറുതായും കാണപ്പെടുന്ന കാലുകളാണ് സ്ട്രെച്ച്‍ഡ് ഫൂട്ടുകള് എന്നറിയപ്പെടുന്നത്. എവിടെയും തങ്ങളുടെ സ്ഥാനം ഉറപ്പിക്കാന് വൈദഗ്ധ്യം കാണിക്കുന്ന ഇത്തരക്കാർ വ്യത്യസ്ത സ്വഭാവങ്ങൾ പ്രകടിപ്പിക്കുന്നവരായിരിക്കും. എന്നാൽ ഇവരുടെ പെരുമാറ്റം മുൻകൂട്ടി പ്രവചിക്കുന്നവരായിരിക്കും.\nചെറുവിരൽ നീളം കുറഞ്ഞ പാദങ്ങൾ\nനീളം കുറഞ്ഞ ചെറുവിരലുള്ള പാദങ്ങളുള്ളവർ എപ്പോഴും കലഹപ്രിയരായിക്കും. എത്ര പ്രധാനപ്പെട്ട കാര്യങ്ങളാണെങ്കിലും അവ ഉൾക്കൊള്ളാൻ വിമുഖത കാണിക്കുന്നവരായിരിക്കും ഇത്തരക്കാർ.\nസിറിയയും ഉത്തരകൊറിയയും തമ്മില് അവിശുദ്ധ കൂട്ടുകെട്ട്!! രാസായുധ നിർമാണത്തിന് കൈത്താങ്ങും സാമഗ്രികളും, യുഎന് റിപ്പോർട്ട് പറയുന്നത്!\nമാറ്റം ഉണ്ടാക്കുന്നെങ്കിൽ നല്ലത് തന്നെ; പക്ഷേ, സിന്ദൂരം ഇട്ട മലയാളി തനിമ... ഉടയാത്ത മാറിടം... കുലീനത, നിറം... കുട്ടിയുടെ വിശപ്പല്ല പ്രധാനം? ഗ്രാമ സഞ്ചാരി പറയുന്നത്..\nleg finger face astrology സ്വഭാവം മുഖം ജ്യോതിഷം കാല്


വിഷം ചേര്‍ത്ത മീന് വീണ്ടും :: Janmabhumi Daily\nWednesday 27 June 2018 2:32 am IST\nരണ്ട് വാഹനങ്ങളിലായി വന്ന മത്സ്യങ്ങളാണിവ. 7,000 കിലോ ചെമ്മീനും 2,600 കിലോ മറ്റു മത്സ്യങ്ങളുമാണ് ഉണ്ടായിരുന്നത്. ഇതുവരെ 27,600 കിലോ മത്സ്യമാണ് പിടികൂടിയത്. വാളയാര് ചെക് പോസ്റ്റില് നിന്നുള്ള 6,000 കിലോ ചെമ്മീനിലും അമരവിള ചെക്ക് പോസ്റ്റില്‍നിന്നുള്ള 6,000 കിലോ മത്സ്യത്തിലും ഫോര്‍മാലിന് കണ്ടെത്തിയിരുന്നു. പരിശോധന വരുംദിവസങ്ങളിലും തുടരും.\nതിരുവനന്തപുരം: രാസവസ്തു ചേര്‍ത്ത മീന് സംസ്ഥാനത്തേയ്ക്ക് കടത്തുന്നത് പിടിച്ചെടുക്കല് തുടരുന്നു. ഫോര്‍മാലിന് ചേര്‍ത്ത 9500 കിലോ മീന് ഇന്നലെ ആര്യങ്കാവ് ചെക്്‌പോസ്റ്റില് പിടികൂടി. ഓപ്പറേഷന് സാഗര് റാണിയുടെ ഭാഗമായി നടത്തിയ പരിശോധനയില് ഫോര്‍മാലിന്റെ സാന്നിദ്ധ്യം കൂടിയ അളവില് കണ്ടെത്തിയതിനെ തുടര്‍ന്നാണ് മീന് പിടിച്ചെടുത്തത്.\nസംസ്ഥാനത്തെ ട്രോളിംഗ് നിരോധനം കണക്കിലെടുത്താണ് ഗുജറാത്ത്, കര്‍ണാടക, ആന്ധ്ര, തമിഴ്‌നാട് സംസ്ഥാനങ്ങളില് നിന്ന് മത്സ്യമെത്തുന്നത്. മൃതദേഹങ്ങള് കേടാകാതെ സൂക്ഷിക്കുന്ന ഫോര്‍മാലിന്, അമോണിയം, ബെന്‍സിയം സോയേറ്റ് തുടങ്ങിയ രാസവസ്തുക്കള് ചേര്‍ത്ത് മത്സ്യലോബി കോടികളാണ് കൊയ്യുന്നത്്.\nസംഭവത്തിന്റെ ഗൗരവം കണക്കിലെടുത്ത് ആരോഗ്യ മന്ത്രി കെ.കെ. ശൈലജയുടെ നേതൃത്വത്തില് ഭക്ഷ്യസുരക്ഷാ വകുപ്പ് ഉദ്യോഗസ്ഥരുടെ ഉന്നതതല യോഗം ചേര്‍ന്നു. ഫോര്‍മാലിന് ചേര്‍ത്ത മീന് സംസ്ഥാനത്തേക്ക് കടത്തുന്നവര്‍ക്കെതിരെ ക്രിമിനല് കുറ്റം ചുമത്തി പ്രോസിക്യൂഷന് നടപടികള് സ്വീകരിക്കുമെന്ന് മന്ത്രി പറഞ്ഞു. ചെക്ക് പോസ്റ്റുകളില് പരിശോധനകള് കര്‍ക്കശമാക്കും. വിഷാംശം കണ്ടെത്തിയ മത്സ്യങ്ങള് അതാത് സംസ്ഥാനങ്ങളിലേക്ക് തിരിച്ചയച്ചെന്നും ശൈലജ അറിയിച്ചു.\nരാസവസ്തുക്കള് കലര്‍ത്തിയ മത്സ്യം ചെക്ക് പോസ്റ്റുകളില് പിടികൂടി നശിപ്പിക്കുന്നതിനായി സര്‍ക്കാര് സ്വീകരിക്കുന്ന നടപടികള് മൂന്നാഴ്ചയ്ക്കകം അറിയിക്കണമെന്ന് സംസ്ഥാന മനുഷ്യാവകാശ കമ്മീഷന് ആവശ്യപ്പെട്ടു.\nകര്‍ശന നടപടി സ്വീകരിക്കുമെന്ന് ആരോഗ്യമന്ത്രി പറഞ്ഞെങ്കിലും ഫോര്‍മാലിന് കലര്‍ന്ന മീനുകള് സംസ്ഥാനത്തെത്തിച്ചവര്‍ക്കെതിരെ നിയമനടപടികള് ഉണ്ടാകില്ല. ഫോര്‍മാലിന് കലര്‍ത്തുന്നത് ആരാണെന്ന് ഭക്ഷ്യസുരക്ഷാ വകുപ്പിന് സ്ഥിരീകരിക്കാനായിട്ടില്ല എന്നതാണ് കാരണം. മത്സ്യബന്ധന ബോട്ടിലോ, ഹാര്‍ബറിലോ, ലോഡ് എടുത്ത കമ്പനിക്കാരോ ആരാണ് മത്സ്യത്തില് ഫോര്‍മാലിന് ചേര്‍ത്തതെന്ന് കണ്ടെത്താന് കൂടുതല് പരിശോധനകള് വേണം. തിരിച്ചയയ്ക്കലിനപ്പുറം നടപടി സാധ്യമല്ല എന്നതാണ് യാഥാര്‍ഥ്യം.\nമായം ചേര്‍ത്ത സിമന്റ് വ്യാപകമാവുന്നു


ശബരിമല ജീവനക്കാർക്ക് കോവിഡ് ; സന്നിധാനത്ത് കടുത്ത നിയന്ത്രണം | Sutharya Keralam\nശബരിമല ജീവനക്കാർക്ക് കോവിഡ് ; സന്നിധാനത്ത് കടുത്ത നിയന്ത്രണം\nശബരിമല ജീവനക്കാർക്ക് വീണ്ടും കോവിഡ് സ്ഥിരീകരിച്ച സാഹചര്യത്തിൽ സന്നിധാനത്തും പരിസരത്തും കടുത്ത നിയന്ത്രണം. ഇതോടെ ശ്രീകോവിലിൽ നിന്ന് നേരിട്ട് പ്രസാദം വിതരണം ചെയ്യുന്നത് താൽക്കാലികമായി നിർത്തിവെച്ചു. അഞ്ച് പേർക്കാണ് കഴിഞ്ഞ മൂന്ന് ദിവസത്തിനുള്ളിൽ സന്നിധാനത്ത് മാത്രമായി വൈറസ് ബാധ സ്ഥിരീകരിച്ചത്. നിലയ്ക്കലിൽ നടത്തിയ പരിശോധനയിൽ നിരവധി ഭക്തർക്കും രോഗം കണ്ടെത്തിയിട്ടുണ്ട്.\nഭണ്ഡാരം സുരക്ഷാ ഡ്യൂട്ടിയിലുണ്ടായിരുന്ന പൊലീസുകാരനും പൊലീസ് മെസ്സിലെ ജീവനക്കാരനും രോഗം കണ്ടെത്തിയതിനാൽ ഭണ്ഡാരം താൽക്കാലികമായി അടച്ചു. പൊലീസ് മെസ്സിലും നിയന്ത്രണങ്ങൾ ഏർപ്പെടുത്തിയിട്ടുണ്ട്. കോവിഡ് നെഗറ്റീവ് സർട്ടിഫിക്കറ്റുമായി വരുന്ന ജീവനക്കാർക്കും വൈറസ് ബാധ സ്ഥിരീകരിക്കുന്ന സാഹചര്യമാണ് നിലവിൽ. ഇതോടെ ആരോഗ്യ വകുപ്പ് ആശങ്കയിലാണ്.\nPrevious articleകോവിഡ് വാക്സിൻ വിതരണം ; പദ്ധതിയുമായി കേന്ദ്ര സർക്കാർ\nNext articleകേരള ബാങ്ക് ; സംസ്ഥാനത്തെ നമ്പർ വൺ ബാങ്കായി മാറുമെന്ന് മുഖ്യമന്ത്രി


ഡെല്‍റ്റ വകഭേദത്തിനെതിരേ മികച്ച് പ്രതിരോധം നല്‍കുന്നത് ഈ രണ്ടു വാക്‌സിനുകള് ! ഒറ്റ ഡോസില് പോലും മികച്ച പ്രതിരോധം… - RashtraDeepika\nകോവിഡിന്റെ ഡെല്‍റ്റ (ബി.1.617.2) വകഭേദത്തിനെതിരേ മികച്ച പ്രതിരോധം നല്‍കുന്നത് ആസ്ട്രാസെനക്ക(കോവിഷീല്‍ഡ്),ഫൈസര് വാക്‌സിനുകളെന്ന് പഠനം.\nഇംഗ്ലണ്ട് പബ്ലിക്ക് ഹെല്‍ത്ത് 14,019 പേരില് നടത്തിയ പഠനത്തിലാണ് ഇരു വാക്സിനുകളും ആശുപത്രി പ്രവേശനത്തിനെതിരേ മികച്ച പ്രതിരോധം നല്‍കുമെന്ന് കണ്ടെത്തിയത്.\nഡെല്‍റ്റ വകഭേദം ബാധിച്ച 14,019 പേരില് 166 പേര്‍ക്ക് മാത്രമാണ് ആശുപത്രി പ്രവേശനം വേണ്ടിവന്നത്. ആസ്ട്രാസെനെക്കയുടെ രണ്ട് ഡോസും സ്വീകരിച്ചവരില് ഡെല്‍റ്റ വകഭേദത്തിനെതിരെയുള്ള പ്രതിരോധം 92 ശതമാനം ഫലപ്രദമായിരുന്നു.\nഎന്നാല് ഫൈസറിന്റെ കാര്യത്തില് ഇത് 96 ശതമാനമാണ്. ആസ്ട്രാസെനെക്ക, ഫൈസര് വാക്സിനുകള് ഒരു ഡോസ് വാക്സിന് മാത്രം സ്വീകരിച്ചവരിലും ഡെല്‍റ്റ വകഭേദത്തിനെതിരേ മികച്ച പ്രതിരോധം നല്‍കുന്നുണ്ടെന്ന് പഠനം പറയുന്നു.\nഒറ്റ ഡോസ് ആസ്ട്രാസെനെക വാക്‌സിന് 71 ശതമാനം പ്രതിരോധം നല്‍കുമ്പോള് ഫൈസറിന്റെ കാര്യത്തില് ഇത് 94 ശതമാനമാണ്.\nകോവിഡിന്റെ ഡെല്‍റ്റ (ബി.1.617.2) വകഭേദത്തിനെതിരേ ആസ്ട്രാസെനെക്ക,ഫൈസര് വാക്സിനുകള് ഫലപ്രദമാനെന്ന് പബ്ലിക്ക് ഹെല്‍ത്ത് ഇംഗ്ലണ്ട് നേരത്തെ കണ്ടെത്തിയിരുന്നു.\nരോഗലക്ഷണങ്ങള് പ്രകടമാക്കുന്ന കോവിഡ് രോഗികളിലും ഇരു വാക്സിനുകളും നല്ല പ്രതിരോധം നല്‍കുന്നവെന്നായിരുന്നു കണ്ടെത്തല്.\nരോഗ ലക്ഷണമുള്ളവരില് ആസ്ട്രാസെനെക്ക 67 ശതമാനവും ഫൈസര് 88 ശതമാനവും സംരക്ഷണം നല്‍കുന്നുവെന്നായിരുന്നു പഠനം.\nഇത് ഇന്ത്യയെ സംബന്ധിച്ചിടത്തോളം ആശ്വാസകരമായ പഠനമാണെന്നാണ് വിലയിരുത്തല്.\nAll News, Top Newsalpha version, covishield, pfizer


eco-science: science around us: എന്തുകൊണ്ടാണ് നമ്മുടെ സീലിംഗ് ഫാന്3ന് പകരം4ഉം5ഉം പങ്കകൾ ഇല്ലാത്തത് ?\nഎന്തുകൊണ്ടാണ് നമ്മുടെ സീലിംഗ് ഫാന്3ന് പകരം4ഉം5ഉം പങ്കകൾ ഇല്ലാത്തത് ?\nചിലർ വിചാരിക്കുന്നത് ഫാനിന്‍റെ പങ്കയുടെ എണ്ണം കൂട്ടിയാൽ കൂടുതൽ കാറ്റ് കിട്ടും എന്നാവും. എന്നാൽ സംഗതി അങ്ങനെ അല്ല. കൂടുതൽ പങ്കകൾ ഉണ്ടെങ്കിൽ കൂടുതൽ വായുവിനെ താഴേക്കു തള്ളിവിടും. എന്നാൽ ഫാനിന്‍റെ ഭാരം കൂടും. അതിനാൽ സ്പീഡ് കുറയും.3പങ്കകൾ മാത്രം ആവുമ്പോൾ ഭാരം കുറയും. അതിനാൽ കൂടിയ സ്പീഡിൽ കൂടിയ വേഗത്തിൽ കാറ്റു കിട്ടും. വേഗതയേറിയ കാറ്റിൽ കൂടുതൽ വിയർപ്പ് ബാഷ്പീകരണം കാരണം കൂടുതൽ തണുപ്പും നമുക്ക് അനുഭവപ്പെടും.\nഎന്നാൽ കാനഡ, ഇഗ്ലണ്ട് തുടങ്ങിയ തണുപ്പുള്ള രാജ്യങ്ങളിൽ4ഉം5ഉം പങ്കകൾ ഉള്ള ഫാനുകളാണ് അധികവും ഉപയോഗിക്കുന്നത്. അവിടെ കാറ്റു കൊള്ളുന്നതിന് വേണ്ടിയല്ല ഫാൻ ഉപയോഗിക്കുന്നത്. പകരം എയർ കണ്ടീഷനറിന്‍റെ തണുത്ത വായു മുറിയിൽ എല്ലായിടത്തും എത്തിക്കുന്നതിനായാണ് ചൂടുകാലങ്ങളിൽ ഫാൻ ഉപയോഗിക്കുന്നത്. തണുപ്പ് കാലങ്ങളിൽ ഫാൻ തിരിച്ചു കറക്കും. അപ്പോൾ മുറിയുടെ താഴെ വച്ചിരിക്കുന്ന ഹീറ്ററിൽ നിന്നും പുറത്തു വരുന്ന ചൂട് വായു മുകളിലേക്ക് മെല്ലെ വലിച്ചെടുക്കുവാനും അതേ ഫാൻ കൊണ്ട് സാധിക്കുന്നു. അവിടെ വേഗതയേറിയ കാറ്റിന് പ്രസക്തി ഇല്ല. ചൂടുകാലത്ത് കാറ്റ് മുകളിൽ നിന്നും താഴേക്ക് തള്ളിവിടുവാനും തണുപ്പ് കാലത്ത് ചൂട് വായു മുകളിലേക്ക് വലിച്ചെടുക്കുവാനും മാത്രമാണ് ഫാൻ ഉപയോഗിക്കുന്നത്. അല്ലാതെ കാറ്റ് കൊള്ളുവാൻ അല്ല.\nചുരുക്കിപ്പറഞ്ഞാൽ കുറഞ്ഞ വെദ്യുതി ചിലവിൽ കൂടുതൽ വേഗത്തിൽ കാറ്റ് കിട്ടുവാനാണ് നമ്മുടെ നാട്ടിലെ3പങ്കകൾ ഉള്ള ഫാൻ. വേഗത കുറഞ്ഞതും പക്ഷെ കൂടുതൽ വായു സഞ്ചാരം കിട്ടുവാനും വേണ്ടിയാണ്4ഉം5ഉം പങ്കകൾ ഉള്ള ഫാൻ.


പൃഥ്വിരാജ് സാത്താന്റെ ആളാണോ ? കിടിലം മറുപടി കൊടുത്ത് നടൻ - M Today Online\nപൃഥ്വിരാജ് സാത്താന്റെ ആളാണോ ? ഇതാണ് ഇപ്പോൾ ആരാധകർക്കുള്ള സംശയം. കാരണം ഇപ്പോൾ ഇറങ്ങിയ ചിത്രങ്ങളിലെല്ലാം സാത്താൻ സാന്നിധ്യം വരുന്നു. എസ്രയിലും ആദം ജോണിലും ഇപ്പോൾ ലൂസിഫറിൽ വരെ സാത്താൻ ചിംങ്ങളുടെ സാന്നിധ്യം കാണിക്കുന്നത്കൊണ്ട് പ്രേക്ഷകർക്ക് അതൊരു പേടി. എന്നാൽ ഇതിനുള്ള കിടിലം മറുപടി കൊടുത്ത് പൃഥ്വിരാജ്.പ്രമുഖ മാധ്യമത്തിന് നൽകിയ അഭിമുഖത്തിലാണ് ഇതിനുള്ള മറുപടി പൃഥ്വിരാജ് കൊടുത്തത്.\n‘ഞാൻ ഏതോ രഹസ്യ ഗ്രൂപ്പിന്റെ ഭാഗമാണെന്ന തരത്തിൽ ചില ചർച്ചകൾ നടക്കുന്നതായി കേട്ടിരുന്നു. സംഗതി സീക്രട്ട് ഗ്രൂപ്പ് ആയതു കൊണ്ട് ‘സീക്രട്ട്’ ആയിത്തന്നെ ഇരിക്കട്ടേ (കണ്ണിറുക്കി പൊട്ടിച്ചിരിക്കുന്നു). അടുത്തിടെ പുറത്തിറങ്ങിയ എന്റെ സിനിമകളുടെ കഥകൾ അത്തരമൊരു തീമുമായി ബന്ധപ്പെട്ടു കിടക്കുന്നതാണ്.’\n‘ലൂസിഫറിന്റെ തീം പോലും ‘സ്വർഗത്തിൽ നിന്നു പുറത്താക്കപ്പെട്ട ദൈവത്തിന്റെ പ്രിയങ്കരനായ മാലാഖ’ എന്ന കഥാതന്തുവിൽ അടിസ്ഥാനപ്പെടുത്തിയുള്ളതാണ്. ഒരുപക്ഷേ അതുകൊണ്ടാകാം അത്തരം ചർച്ചകൾ വരുന്നത്. പ്രായം കൂടും തോറും ദൈവങ്ങളിലും ബിംബങ്ങളിലുമൊക്കെയുള്ള വിശ്വാസം നഷ്ടപ്പെടുകയാണ്. മതത്തിൽ തീരെ വിശ്വാസമില്ല. പ്രപഞ്ചത്തെ മുഴുവൻ നിയന്ത്രിക്കുന്ന ഒരു ശക്തിയുണ്ടെന്നാണ് കരുതുന്നത്.’\n‘കുട്ടിക്കാലം മുതൽക്കേ ക്ഷേത്രങ്ങളിൽ പോയി പ്രാർഥിച്ചിരുന്നതിനാൽ ഇപ്പോഴും അതു തുടരുന്നു. അമ്പലങ്ങളിൽ പോകാറുണ്ട്, വീട്ടിൽ പൂജാമുറിയിൽ പ്രാർഥിക്കാറുമുണ്ട്. പള്ളികളിലും പോകും. വിശ്വാസത്തിന്റെ പേരിൽ നടക്കുന്ന വിവാദങ്ങൾ കാണുമ്പോൾ വിഷമം തോന്നാറുണ്ട്. എന്തിലാണോ വിശ്വാസം അതിൽ ഉറച്ചു വിശ്വസിക്കുക. സാത്താനിൽ ആണെങ്കിൽ അതിൽ അടിയുറച്ചു നിൽക്കുക.’– പൃഥ്വി വ്യക്തമാക്കി.


ഒമിക്രോണിനെ നേരിടാൻ ശാസ്ത്രീയ രീതികൾ ആവശ്യമെന്ന് ലോകാരോഗ്യ സംഘടനയുടെ ചീഫ് സയന്റിസ്റ്റ് ഡോ.സൗമ്യ സ്വാമിനാഥൻ – India Vision Media\nകൊറോണയുടെ പുതിയ വകഭേദത്തെ കൂടുതൽ രാജ്യങ്ങളിൽ കണ്ടെത്തിയിട്ടുണ്ട്. തെക്ക്-കിഴക്കൻ ഏഷ്യൻ രാജ്യങ്ങൾക്ക് ലോകാരോഗ്യ സംഘടന മുന്നറിയിപ്പ് നൽകിയിട്ടുണ്ട്. ദക്ഷിണാഫ്രിക്കയ്‌ക്കു പുറമേ ജർമനിയിലും ചെക് റിപ്പബ്ലിക്കിലും ഒമിക്രോൺ സ്ഥിരീകരിച്ച പശ്ചാത്തലത്തിലാണ് ലോകാരോഗ്യ സംഘടനയുടെ മുന്നറിയിപ്പ്. ഏഷ്യൻ രാജ്യങ്ങൾ നിരീക്ഷണം ശക്തമാക്കണമെന്നും ആരോഗ്യ-സാമൂഹിക സുരക്ഷാ നടപടികളെടുക്കണമെന്നും സംഘടന നിർദ്ദേശം നൽകി. വാക്സിനുകൾ നൽകുന്നത് കൂടുതൽ വേഗത്തിലാക്കാനും രാജ്യങ്ങൾക്ക് സംഘടന നിർദ്ദേശം നൽകിയിട്ടുണ്ട്.ഒമിക്രോണിന്. എന്നാൽ ഇതിനെ കുറിച്ച് ആധികാരികമായി പറയാറായിട്ടില്ല. അർഹരായ ഏവരും വാക്‌സിൻ സ്വീകരിക്കണം\nഡൽഹി: കൊറോണയുടെ പുതിയ വകഭേദമായ ഒമിക്രോണിനെ നേരിടാൻ ശാസ്ത്രീയ രീതികൾ ആവശ്യമാണെന്ന് ലോകാരോഗ്യ സംഘടനയുടെ ചീഫ് സയന്റിസ്റ്റ് ഡോ.സൗമ്യ സ്വാമിനാഥൻ പറഞ്ഞു. മഹാമാരി പടരുന്ന കാലത്ത് ഉചിതമായി പെരുമാറാനുള്ള ‘ഉണർത്തുവിളി’യായി പുതിയ വകഭേദത്തെ ഇന്ത്യ കണക്കാക്കണമെന്നും സൗമ്യ സ്വാമിനാഥൻ പ്രതികരിച്ചു.\nനമ്മുടെ പോക്കറ്റുകളിലുള്ള വാക്‌സിനായി മാസ്‌കിനെ കണക്കാക്കണം. ശ്രദ്ധയോട് കൂടി മാസ്‌ക് ധരിച്ചാൽ രോഗ വ്യാപനം ഒരു പരിധി വരെ തടയാൻ സാധിക്കും. ഡെൽറ്റ വകഭേദത്തേക്കാൾ വ്യാപനശേഷി കൂടുതലാണ് ഒമിക്രോണിന്. എന്നാൽ ഇതിനെ കുറിച്ച് ആധികാരികമായി പറയാറായിട്ടില്ല. അർഹരായ ഏവരും വാക്‌സിൻ സ്വീകരിക്കണം, സമൂഹിക അകലം പാലിച്ച് ആൾക്കൂട്ടങ്ങൾ ഒഴിവാക്കി ഇതിനെ പ്രതിരോധിക്കുക. കൊറോണ കേസുകളുടെ കൃത്യമായ കണക്കുകൾ നിരന്തരം നിരീക്ഷിച്ച് ഒമിക്രോൺ വ്യാപനമില്ലെന്ന് അധികാരികളും സമൂഹവും ഉറപ്പ് വരുത്തണമെന്ന് ഡോ. സൗമ്യ സ്വാമിനാഥൻ അറിയിച്ചു.\nഅതേസമയം ലോകാരോഗ്യ സംഘടന അത്യന്തം അപകടകാരിയെന്ന് വിശേഷിപ്പിച്ച കൊവിഡ് വകഭേദം ഒമിക്രോൺ (omicron) കൂടുതൽ യൂറോപ്യൻ രാജ്യങ്ങളിൽ സ്ഥിരീകരിച്ചു. ബെൽജിയത്തിന് പിന്നാലെ ജർമനിയിലും ഇറ്റലിയിലുമായി മൂന്ന് കേസുകളാണ് സ്ഥിരീകരിച്ചത്. രണ്ട് കേസുകൾ സ്ഥിരീകരിച്ച ബ്രിട്ടൻ കടുത്ത നടപടികളുമായി രംഗത്തെത്തി. ഇസ്രയേൽ രാജ്യാതിർത്തികൾ അടച്ചു. ബെൽജിയത്തിന് പിന്നാലെ ജർമനിയിൽ രണ്ടുപേരിലും ഇറ്റലിയിൽ ഒരാളിലും ഒമിക്രോൺ സ്ഥിരീകരിച്ചതോടെ യൂറോപ്യൻ രാജ്യങ്ങളിലും ആശങ്ക ഏറുകയാണ്.\nജർമനിയിൽ സൗത്ത് ആഫ്രിക്കയിൽ നിന്നെത്തിയ രണ്ടുപേരിലും ഇറ്റലിയിൽ മൊസാംബിക്കിൽ നിന്നെത്തിയ യാത്രക്കാരനിലുമാണ് ഒമിക്രോണിന്റെ സാന്നിധ്യം കണ്ടെത്തിയത്. ബ്രിട്ടനിലും രണ്ട് കേസുകൾ സ്ഥിരീകരിച്ചു. ഇതിന് പിന്നാലെ കടകളിലും പൊതുവാഹനങ്ങളിലും ബ്രിട്ടൻ വീണ്ടും മാക്സ് നിർബന്ധമാക്കി. 10 ആഫ്രിക്കൻ രാജ്യങ്ങളിൽ നിന്നുള്ളവർക്ക് ബ്രിട്ടൻ യാത്രാവിലക്കും ഏർപ്പെടുത്തി. ചെക്ക് റിപ്പബ്ലിക്കിൽ ഒരാളിൽ ഒമിക്രോൺ സാന്നിധ്യം സ്ഥിരീകരിച്ചു.\nഇസ്രയേലിൽ നിലവിൽ ഒരു കേസാണ് സ്ഥിരീകരിച്ചിട്ടുള്ളത്. ഒമിക്രോൺ വകഭേദം ബാധിച്ചു എന്ന് സംശയിക്കുന്ന7കേസുകൾ രാജ്യത്തുണ്ടെന്ന് പ്രധാനമന്ത്രി നാഫ്റ്റലി ബെന്നറ്റ് പറഞ്ഞു. രാജ്യാതിർത്തികൾ അടച്ചതോടെ ഒമിക്രോൺ സ്ഥിരീകരണത്തിന് പിന്നാലെ കടുത്ത നടപടികൾ പ്രഖ്യാപിക്കുന്ന ആദ്യ രാജ്യമായി ഇസ്രയേൽ മാറി. ഓസ്ട്രേലിയയിലും ഒമിക്രോൺ സാന്നിധ്യം സംശയിക്കുന്നുണ്ട്. ദക്ഷിണാഫ്രിക്കയിൽ നിന്നെത്തിയ ചിലരിൽ ഒമിക്രോൺ വകഭേദം ഉള്ളതായി സംശയിക്കുന്നുവെന്ന് ഡച്ച് സർക്കാർ വ്യക്തമാക്കി. രാജ്യത്ത് ഇതിനോടകം ഒമിക്രോൺ എത്തിയിട്ടുണ്ടാകാമെന്ന് അമേരിക്കയും പ്രതികരിച്ചു.\nആശങ്ക ഏറിയതോടെ കടുത്ത നടപടികളിലേക്ക് നീങ്ങുകയാണ് പല രാജ്യങ്ങളും. തെക്കൻ കൊറിയ, ശ്രീലങ്ക, തായ്‍ലൻഡ്, ഒമാൻ, ഹംഗറി, ഇന്തോനേഷ്യ, ടുണീഷ്യ എന്നിവർ പുതുതായി യാത്രാ നിരോധനം പ്രഖ്യാപിച്ചു. ഓസ്ട്രിയയും സ്ലോവാക്യയും വീണ്ടും ലോക്ഡൗൺ ഏർപ്പെടുത്തി. അതേസമയം ഒമിക്രോൺ സ്ഥിരീകരിച്ചതിന്റെ പേരിൽ തങ്ങളെ ശിക്ഷിക്കരുതെന്ന് യാത്രാനിരോധനം ഏർപ്പെടുത്തിയ രാജ്യങ്ങളോട് ദക്ഷിണാഫ്രിക്ക അഭ്യർത്ഥിച്ചു. യൂറോപ്യൻ രാജ്യങ്ങളുടെ മാതൃക പിന്തുടർന്ന് വൈറസ് സ്ഥിരീകരിച്ച രാജ്യങ്ങളിൽ നിന്നുള്ള വിമാനസർവ്വീസുകൾ അടിയന്തരമായി നിയന്ത്രിക്കണമെന്ന് ദില്ലി മുഖ്യമന്ത്രി അരവിന്ദ് കെജ്രിവാൾ പ്രധാനമന്ത്രി നരേന്ദ്രമോദിക്ക് കത്തയച്ചു. അപകടകാരിയായ പുതിയ വൈറസ് വകഭേദം ഇന്ത്യയിലെത്താതെ തടയാൻ സാധ്യമായ എല്ലാ നടപടികളും അടിയന്തരമായി സ്വീകരിക്കണമെന്നും അരവിന്ദ് കെജ്രിവാൾ കത്തിൽ ആവശ്യപ്പെട്ടു.


By : Web Desk December 7, 2019 comments\nസാമ്പത്തിക പ്രതിസന്ധി നേരിടാനുള്ള വിഭവ സമാഹരണത്തിന് ജിഎസ്ടി നിരക്കുകള് പരിഷ്‌ക്കരിക്കാന് കേന്ദ്രസര്‍ക്കാര് തീരുമാനം. ഒരു ലക്ഷം കോടി ഇതുവഴി ലഭ്യമാക്കാനാണ് കേന്ദ്രസര്‍ക്കാര് ലക്ഷ്യം. അതേസമയം ജിഎസ്ടി കൗണ്‍സിലില് ഇക്കാര്യത്തില് ഉയര്‍ന്നിട്ടുള്ളത് സമ്മിശ്ര അഭിപ്രായമാണ്.\nനീതി എന്നാൽ പ്രതികാരമല്ലെന്ന് സുപ്രിംകോടതി ചീഫ് ജസ്റ്റിസ് എസ് എ ബോബ്ഡെ. പ്രതികാരമായാൽ നീതിയുടെ സ്വഭാവം നഷ്ടമാകും. നീതി ഉടനടി സംഭവിക്കുന്ന ഒന്നല്ലെന്നും ചീഫ് ജസ്റ്റിസ് പറഞ്ഞു. ജോധ്പൂരിൽ രാജസ്ഥാൻ ഹൈക്കോടതി കെട്ടിടം ഉദ്ഘാടനം ചെയ്ത് സംസാരിക്കുകയായിരുന്നു ജസ്റ്റിസ് ബോബ്ഡെ.\nഏപ്രിൽ ഒന്ന് മുതൽ എല്ലാ വാഹന ഉടമകളും മൊബൈൽ നമ്പർ വാഹൻ ഡേറ്റാബെയ്‌സുമായി ലിങ്ക് ചെയ്യണം. വാഹന രജിസ്‌ട്രേഷൻ, ഉടമസ്ഥാവകാശം എന്നീ സേവനങ്ങൾ ലഭിക്കണമെങ്കിൽ ഉടമയുടെ മൊബൈൽ നമ്പർ ലിങ്ക് ചെയ്യണമെന്ന് ഗതാഗത മന്ത്രാലയം പുറത്തിറക്കിയ കുറിപ്പിൽ പറയുന്നു.\nഇന്നത്തെ പ്രധാന വാർത്തകൾ (14-01-2020)\nഇന്നത്തെ പ്രധാന വാർത്തകൾ (13-01-2020)


ഇന്ത്യയിൽ കോവിഡ് കേസുകൾ 2.7 ലക്ഷം കടന്നു, മരണം 7745\n10 Jun 2020 6:25 AM GMT\nരാജ്യത്ത് കോവിഡ് കേസുകൾ 2.7 ലക്ഷം കടന്നു. 2,76,583 പേർക്കാണ് ഇതുവരെ കോവിഡ് സ്ഥിരീകരിച്ചത്. 7745 പേരാണ് ഇതുവരെ മരിച്ചത്. 1,35,205 പേർക്ക് രോഗം ഭേദമായി. 1,33,602 പേർ ചികിത്സയിൽ തുടരുന്നു. 24 മണിക്കൂറിൽ 9985 കേസുകൾ വന്നു. കഴിഞ്ഞ ഒരാഴ്ചയായി തുടർച്ചയായി എല്ലാ ദിവസവും 9000ൽ പരം പോസിറ്റീവ് കേസുകൾ രാജ്യത്ത് റിപ്പോർട്ട് ചെയ്യുന്നു. രോഗമുക്തിനിരക്ക് 48 ശതമാനത്തിന് മുകളിലാണ്.\nമഹാരാഷ്ട്രയില് 90787 പേര്‍ക്ക് ഇതുവരെ കോവിഡ് സ്ഥിരീകരിച്ചു. ഇതില് 3289 പേര് മരിച്ചു. 42638 പേര്‍ക്ക് രോഗം ഭേദമായി. 44680 പേര് ചികിത്സയില് തുടരുന്നു. മുംബൈയില് മാത്രം കേസുകള് 51000 കടന്നു. കോവിഡ് ആദ്യം വന്ന ചൈനയിലെ വുഹാനെ മുംബയ് മറികടന്നു. ഒരു ദിവസം 1015 പുതിയ കേസുകളാണ് സ്ഥിരീകരിച്ചത്. ഡല്‍ഹിയില് 31309 കേസുകളാണ് ഇതുവരെ സ്ഥിരീകരിച്ചത്. 905 പേര് മരിച്ചു. 11861 പേര് രോഗമുക്തി നേടി. 18543 പേര് ചികിത്സയില് തുടരുന്നു.\n21014 പേര്‍ക്കാണ് ഗുജറാത്തില് ഇതുവരെ കോവിഡ് സ്ഥിരീകരിച്ചത്. 1313 പേര് മരിച്ചപ്പോള് 14365 പേര് രോഗമുക്തി നേടി. 5336 പേര് ചികിത്സയില് തുടരുന്നു. 34914 പേര്‍ക്ക് കോവിഡ് സ്ഥിരീകരിച്ച തമിഴ് നാട്ടില് 18325 പേര്‍ക്ക് രോഗം ഭേദമായി. 307 പേര് മരിച്ചു. 16282 പേര് ചികിത്സയില് തുടരുന്നു.


Climate Change Could Force Over5crore Bangladesh refugees by 2050 | 2050ൽ അഞ്ചുകോടി അഭയാർഥികൾ ബംഗ്ലാദേശിൽ നിന്ന് വരുമ്പോൾ ഇന്ത്യ എന്തുചെയ്യും? 30 വർഷങ്ങൾ കൊണ്ട് കടലെടുക്കാൻ പോകുന്നത് ആ നാടിന്റെ 20 ശതമാനം ഭാഗങ്ങൾ; രാജ്യം അഭിമുഖീകരിക്കാൻ പോവുന്ന എറ്റവും വലിയ അഭയാർഥി പ്രവാഹം പരിഹരിക്കാനുള്ള യാതൊരു നടപടിയും എടുക്കാതെ ബംഗ്ലാദേശ് സർക്കാർ; രാഷ്ട്രീയ-സാമ്പത്തിക അഭയാർഥികളേക്കാൾ ഇന്ത്യ പേടിക്കേണ്ടത് കാലാവസ്ഥാ അഭയാർഥികളെ; ഇന്ത്യയേക്കാൾ സാമ്പത്തികമായി പുരോഗമിച്ച രാജ്യമാണെന്ന ബംഗ്ലാദേശിന്റെ വാദങ്ങളിലെയും വ - MarunadanMalayali.com\nJanuary 13, 2020 | 02:16 PM IST | Permalink\nന്യൂഡൽഹി: 1971ലെ ബംഗ്ലാദേശ് വിമോചനയുദ്ധമാണ് ഫലത്തിൽ എൻആർസിയെന്നും സിഎഎഎന്നും വിളിക്കുന്ന ഇന്ത്യ ഇന്ന് കടന്നുപോകുന്ന ഏറ്റവും ഗുരതരമായ രാഷ്ട്രീയ പ്രതിസന്ധികൾക്ക് ആക്കം കൂട്ടിയത് എന്നത് വ്യക്തമാണ്. ബംഗ്ലാദേശ് യുദ്ധകാലത്ത് ഏതാണ്ട് അരക്കോടിയോളം പേർ ഇന്ത്യയിലേക്ക് അഭയാർഥികളായി എത്തിയെന്നാണ് അനൗദ്യോഗിക കണക്ക്. ഇതിനുമുമ്പ് കുടിയേറിയവർ അടക്കം മൊത്തം 75 ലക്ഷത്തോളം അനധികൃത ബംഗ്ലാദേശി പൗരന്മാർ അസമിൽ ഉണ്ടെന്നാണ് അസം ഗണപരിഷത്ത് അടക്കമുള്ളവർ ആരോപിക്കുന്നത്. ഇതിന്റെ അടിസ്ഥാനത്തിലാണ്, അസമിൽ പലപ്പോഴായി വർഗീയ ലഹളകളും വംശീയവാദവും ഉണ്ടായത്. ആറുമണിക്കൂർ കൊണ്ട് 3000ത്തോളം മുസ്ലീങ്ങളെ കശാപ്പ് ചെയ്ത നെല്ലികൂട്ടക്കൊലയുടെയൊക്കെ അടിസ്ഥാനത്തിലാണ് കുടിയേറ്റക്കാർ ആരെന്ന് കണ്ടെത്താമെന്നുള്ള അസം കരാറിൽ, അന്നത്തെ പ്രധാനമന്ത്രി രാജീവ്ഗാന്ധി ഒപ്പിട്ടത്.\nഈ കരാർ വർഷങ്ങളായി നടപ്പാകാതിരുന്നതിനെ തുടർന്ന് അസം ഗണപരിഷത്ത് കോടതിൽ പോവുകയും തുടർന്ന് സുപ്രീംകോടതി വിധിയുടെ അടിസ്ഥാനത്തിൽ അസം എൻആർസി നടപ്പാവുകയും ചെയ്തത്. ഈ അസംകരാർ പ്രകാരമുള്ള എൻആർസിയിലാണ് നിങ്ങൾ ഇവിടെ ജനിച്ചുവളർന്ന പൗരൻ ആണെങ്കിലും പിതാവ് കുടിയേറ്റക്കാരൻ അല്ല എന്ന് തെളിയിക്കാനുള്ള ബാധ്യത വരുന്നത്. ഇതുപ്രകാരം നടത്തിയ എൻആർസിയിലാണ് 19 ലക്ഷം പേർ പുറത്തായത്.\nഎന്നാൽ ബംഗ്ലാദേശ് ഈ കുടിയേറ്റത്തെ ഇനിയും ഔദ്യോഗികമായി അംഗീകരിച്ചിട്ടില്ല. ഇന്ത്യയേക്കാൾ സാമ്പത്തികമായി പുരോഗമിച്ച രാജ്യമാണെന്നും തങ്ങളുടെ പൗരന്മാർക്ക് ഇന്ത്യയിലേക്ക് കുടിയേറേണ്ട സാഹചര്യം ഇല്ലെന്നുമാണ്, ബംഗ്ലാദേശ വിദേശകാര്യ മന്ത്രിയടക്കമുള്ളവർ പറയുന്നത്. പക്ഷേ ബംഗ്ലാദേശ് ഇനിയും അഭിമുഖീകരിച്ചിട്ടില്ലാത്ത ഒരു പ്രശ്നം ചൂണ്ടിക്കാട്ടുയാണ് കാലവസ്ഥാന വിദഗധ്ര്. ആഗോളതാപനം മൂലം കടൽ കയറി വരുന്നതിനാൽ അടുത്ത 30 വർഷത്തിനുള്ള ബംഗ്ലാദേശിന്റെ 20 ശതമാനം കരയാണ് കടലെടുക്കാൻ പോകുന്നത്. ഇതുവഴി അഞ്ചകോടിയോളം അഭയാർഥികളാണ് ഇന്ത്യയിലെത്തുക എന്നോർക്കം.\n130 കോടിയുമായി വീർപ്പുമുട്ടുന്ന രാജ്യം ഇനിയും എങ്ങനെയാണ് അഭയാർഥികളെ സ്വീകരിക്കുക. ട്രംപ് മെകസിക്കൻ അതിർത്തിയിൽ മതിൽ പണിയുന്നതുപോലെ പണിയാൻ ഇന്ത്യക്ക് ആവുമോ? അല്ലെങ്കിൽ പഴുതുകൾ അടച്ച് അതിർത്തി സംരക്ഷിക്കാനുള്ള രീതിയെങ്കിലും തുടങ്ങണം. അതിനുള്ള യാതൊരു നടപടികളും ഇന്ത്യ സ്വീകരിച്ചിട്ടില്ല. ഇതുസംബന്ധിച്ച് എൻഡിടിവി കഴിഞ്ഞ ദിവസം നടത്തിയ ചർച്ചയിൽ രാഷ്ട്രീയനേതാക്കളിൽ പലരും ഈ വിഷയം കേട്ടിട്ടുപോലുമില്ലായിരുന്നു. രാഷ്ട്രീയ- സാമ്പത്തിക അഭയാർഥികളേക്കാൾ ഇന്ത്യ ഇനി ഭയക്കേണ്ടത് കാലാവസ്ഥാ അഭയാർഥികളെ ആണെന്ന് അമർത്യാസെൻ അടക്കമുള്ള ശാസ്ത്രജ്ഞർ ആവർത്തിച്ച് പറഞ്ഞിട്ടും രാജ്യം ഒരു മുന്നൊരുക്കവും നടത്തിയിട്ടില്ല.\n2050 ആവുമ്പോൾ ബംഗ്ലാദേശിന്റെ 10 മുതൽ 20 ശതമാനം വരെ പ്രദേശങ്ങൾ വെള്ളത്തിന് അടിയിലാവുമെന്ന ഞെട്ടിപ്പിക്കുന്ന മുന്നറിയപ്പ് ശാസത്രലോകം വളരെ നേരത്തെ നൽകിയിട്ടുണ്ട്. 20 ശതമാനം കര വെള്ളത്തിൽ പോവുമ്പോൾ അവർ എങ്ങോട്ടുപോവുമെന്ന ചോദ്യത്തിന് ആർക്കും മറുപടിയില്ല. മൂന്നുമതൽ5കോടി ജനങ്ങളാണ് ബംഗ്ലാദേശിൽ ഇങ്ങനെ അഭയാർഥികൾ ആവുക. ഇവിടെയാണ് ഇന്ത്യക്കുള്ള യാഥാർഥ ഭീഷണിയെന്ന് അമൃത്യസെന്നിനെപ്പോലുള്ള ശാസ്ത്രജ്ഞർ ചൂണ്ടിക്കാട്ടുന്നു.\n2050-2070 കാലഘട്ടത്തിൽ ബംഗ്ലാദേശിൽനിന്നും വരുന്ന അഞ്ചുകോടിയോളം പേരുടെ അഭയാർഥി പ്രവാഹത്തിൽ വലിയൊരു പങ്കും നേരിടേണ്ടി വരിക ഇന്ത്യയായിരിക്കുമെന്ന് സെൻ വിലയിരുത്തുന്നു. കാരണം തൊട്ടടുത്ത പാക്കിസ്ഥാൻ ബംഗ്ലാദേശിന് ശത്രുരാഷ്ട്രമാണ്. റോഹീങ്ക്യകളേപ്പാലും അംഗീകരിക്കാത്ത മ്യാന്മാറിലേക്ക് അവർ പോകില്ല. പിന്നെയുള്ള ആശ്രയം ഇന്ത്യ തന്നെ. അസം എൻആർസി ഉണ്ടാക്കിയതിന്റെ പേരിൽ രാജ്യം കത്തുന്ന സാഹചര്യത്തിൽ ഇനി5കോടിപേർ വന്നാൽ എന്തുചെയ്യും എന്ന വിഷയത്തിൽ ആർക്കും മറുപടിയില്ല.\n20 ശതമാനം കര വെള്ളത്തിലാവുമ്പോൾ അവരെ എങ്ങോട്ട് മാറ്റും എന്ന ചോദ്യം ബംഗ്ലാദേശിൽ ഒരു ചർച്ചപോലും അയിട്ടില്ല. ഇതെല്ലാം വെറും കെട്ടുകഥകൾ മാത്രമാണെന്നാണ് ഷേക്ക് ഹസീനയെപ്പോലുള്ള ഭരണാധികാരികൾ പറയുന്നത്. നമ്മുടെ പ്രധാനമന്ത്രി മോദിയുടെ സ്ഥിതിയും വ്യത്യസ്ഥമല്ല. ഗുജറാത്ത് മുഖ്യമന്ത്രിയായിരുന്നപ്പോൾ, കലാവസ്ഥഥാ വ്യതിയാനെത്തെ അംഗീകരിച്ച മോദി, ഇപ്പോൾ കളം മാറ്റിപ്പിടിക്കയാണ്. അമേരിക്കൻ പ്രസഡിന്റ് ഡൊണാൾഡ് ട്രംപും എതാണ്ട് സമാനമായ ആരോപണം ആണ് ഉന്നിയിക്കുന്നത്.\nലോകത്തെ മുക്കിക്കൊല്ലുന്ന ആഗോള താപനത്തെനെതിരെ കിണഞ്ഞ് പരിശ്രമിക്കയാണ് യൂറോപ്യൻ രാജ്യങ്ങളും ഐക്യരാഷ്ട്ര സഭയും. അതിനുള്ള നടപടികളാണ് ഫോസിൽ ഇന്ധനങ്ങളുടെ ഉപയോഗം പരമാവധി കുറക്കുകയും അതുവഴി ഹരിതഗൃഹ വാതകങ്ങളുടെ ഉൽസർജ്ജനം നിയന്ത്രിക്കുകയും. അതിനായി പെട്രാളിയം ഉൽപ്പന്നങ്ങളുടെ അടക്കം ഉപഭോഗം കുറക്കുന്നതിനുള്ള പാരീസ് ഉടമ്പടിയിൽനിന്ന് ഏകപക്ഷീയമായി പിന്മാറുകയാണ,് ലോകത്തിലെ ഏറ്റവും വലിയ സാമ്പത്തിക ശക്തിയായ അമേരിക്ക ചെയ്തത്. ചൈനയെ വളർത്താനുള്ള തന്ത്രങ്ങളാണ് ഇതെന്നാണ് പ്രസിഡന്റ് ഡൊണാൾഡ് ട്രംപിനെതിരായ ആരോപണം. ആഗോളതാപനം എന്നൊന്ന് ഇല്ലെന്നും ഇത് വെറും കാലാവസ്ഥാ വ്യതിയാനമാണെന്നും അതിനാൽ ഫോസിൽ ഇന്ധനങ്ങളുടെ ഉപയോഗം കുറക്കുന്നതടക്കമുള്ള തീരുമാനങ്ങൾ അമേരിക്കയ്ക്ക് ബാധകമല്ലെന്നുമാണ് ട്രമ്പ് പറയുന്നത്. വളരുന്ന ശക്തിയായ ചൈനയെ കൂടുതൽ സാമ്പത്തിക ശക്തിയാക്കാനുള്ള ചിലരുടെ ഗൂഢാലോചനയാണ് ഇതിന്റെ പിറകിലെന്നും ട്രംപ് ആരോപിക്കുന്നു.\nഇതുതന്നെയാണ് ആഗോള താപനം സംബന്ധിച്ച ചർച്ചകളിലെ പ്രധാന പ്രശ്‌നം. 97 ശതമാനം ശാസ്ത്രജ്ഞരും ആഗോള താപനം ശരിയാണെന്ന് അംഗീകരിക്കുമ്പോൾ രാഷ്ട്രീയനേതാക്കൾ കാര്യമായി എടുക്കുന്നില്ല. യുഎസിൽ റിപ്പബ്ലിക്കൻസ് ആഗോളതാപനത്തെ സംശയിക്കുമ്പോൾ ഡെമോക്രാറ്റുകൾ അംഗീകരിക്കുന്നു. ഈയിടെ ഒരു സർവേയിൽ കണ്ടത് നാൽപ്പതു ശതമാനം അമേരിക്കയിലെ ജനങ്ങൾ ആഗോള താപനത്തെ സംശയിക്കുന്നു എന്നാണ്. അതായത് ഇത് ചൈനയെ സഹായിക്കാനാണ് എന്ന് പറഞ്ഞാൽ അമേരിക്കയിൽ കൈയടി കിട്ടും. അമേരിക്കയുടെ വ്യവസായ വളർച്ചയാണ് താൻ ആഗ്രഹിക്കുന്നത് എന്നാണ് ട്രമ്പ് പറയുന്നത്.ഹരിതഗൃഹ വാതകങ്ങൾ തള്ളുന്നതിൽ ഒന്നാമത് ചൈനയാണ്. 28 ശതമാനം. രണ്ടാം സ്ഥാനം 18 ശതമാനമുള്ള അമേരിക്കക്കാണ്. യൂറോപ്യൻ രാജ്യങ്ങൾ നാമ മാത്രമായ ശതമാനക്കണക്കിലാണ്, കാർബൺ എമിഷൻ നടത്തുന്നത്. പക്ഷേ അവരാണ് ലോകം മുങ്ങാതിരിക്കാനുള്ള നടപടികളിൽ ഏറ്റവും കൂടുതൽ സഹകരിക്കുന്നത്. ഫോസിൽ ഇന്ധനങ്ങൾ പൂർണ്ണമായും നിർത്തലാക്കി വൈദ്യുതി, സൗരോർജം,കാറ്റ് തുടങ്ങിയവയിലേക്ക് മാറാനാണ് ഈ രാജ്യങ്ങൾ ശ്രമിക്കുന്നത്.\nഇന്ത്യ ആറുശതമാനം കാർബൺ എമിഷൻ നടത്തുന്നുണ്ട്. ആഗോള താപനം പെരുപ്പിച്ച് കാട്ടുന്ന പ്രതിഭാസമാണെന്നാണ് നമ്മുടെ പ്രധാനമന്ത്രി നരേന്ദ്ര മോദിയും പറയുന്നത്. അദ്ദേഹത്തിന്റെ അഭിപ്രായത്തിൽ കാലവസ്ഥാവ്യതിയാനം മാത്രമേയുള്ളൂ. 'തണുപ്പുനേരിടാനുള്ള ശേഷി കുറഞ്ഞവരികയാണെന്ന് നമ്മുടെ അപ്പൂപ്പന്മാരൊക്കെ പറയുന്ന അത്രയേ ഇതുള്ളൂ. കാലാവസ്ഥയല്ല മാറിയത് നമ്മളാണ് മാറിയത്. പ്രകൃതിക്കെതിരെ യുദ്ധം ചെയ്യാതെ നാം ഒത്തുപോവണം.' - നരേന്ദ്ര മോദി ഈയിടെ പറഞ്ഞതും ഇതാണ്. പാരീസ് ഉടമ്പടിയുടെ ഒരു കാര്യങ്ങളും ഇന്ത്യ ഇപ്പോൾ ശ്രദ്ധിക്കാറുമില്ല. എന്നാൽ ഗുജറാത്ത് മുഖ്യമന്ത്രിയായിരുന്നു കാലത്ത് ആഗോള താപനത്തെ ശക്തമായ അനുകൂലിച്ച വ്യക്തിയാണ് മോദിയെന്നതും ഓർക്കണം.\nവീടും നാടും നഷ്ടപ്പെടുന്നത് 200 കോടി പേർക്ക്\nപലതരത്തിലുള്ള അഭയാർഥി പ്രവാഹങ്ങൾ ലോകം കണ്ടിട്ടുണ്ട്. യുദ്ധവും മഹാമാരിയും പ്രകൃതി ദുരന്തങ്ങളുമൊക്കെയായി. എന്നാൽ ഇവയെയൊക്കെ കവച്ചുവെക്കുന്ന, വലിയൊരു അഭയാർഥി പ്രവാഹത്തിനാണ് ഒരു നുറ്റാണ്ടിനുള്ളിൽ ലോകം സാക്ഷിയാവാൻ പോകുന്നത്. അവരാണ് കാലാവസ്ഥാ അഭയാർഥികൾ. രാഷ്ട്രീയ നേതൃത്വം ഇനിയും ഗൗരവത്തിൽ എടുത്തിട്ടില്ലെങ്കിലും ക്ലൈമറ്റ് റഫ്യൂജീസിനെ എങ്ങനെ നേരിടണം എന്നതാണ് ഐക്യരാഷ്ട്ര സഭക്ക് മുന്നിലുള്ള ഏറ്റവും വലിയ വെല്ലുവിളി. ആഗോളതാപനം മൂലം ധ്രുവപ്രദേശങ്ങളിലെ മഞ്ഞ് ഉരുകുന്നതിനാൽ സമുദ്രനിരപ്പ് ഉയരുകയും അതിന്റെ ഫലമായി ലോകത്തിലെ മൂന്നിലൊന്ന് ഭാഗങ്ങളും മുങ്ങിപ്പോവുമെന്നുമാണ് പുതിയ കണക്കുകൾ പറയുന്നത്. ഇതോടെ ലോകമെമ്പാടമുള്ള 200 കോടി ജനങ്ങളെലാണ് മാറ്റിപ്പാർപ്പിക്കേണ്ടി വരിക. ലോകം കണ്ട എറ്റവും വലിയ അഭയാർഥി പ്രവാഹം! നാടും വീടും വെള്ളത്തിൽ മുങ്ങിയ 200 കോടി ജനങ്ങൾ.\n2100 ആകുമ്പോൾ രണ്ടുമുതൽ 2.7 മീറ്റർവരെ ജലം കടലിൽ പൊങ്ങൂമെന്നാണ് കണക്ക്. ലണ്ടനും ന്യൂയോർക്കും, ആംസ്റ്ര്ഡാംപോലുള്ള വലിയ നഗരങ്ങൾ തൊട്ട് മാലിദ്വീപും, ഗ്രീൻലാൻഡും, ബംഗ്ലാദേശിന്റെയും, ഓസ്‌ട്രേലിയുടെ പല ഭാഗങ്ങളുമെല്ലാം നൂറ്റാണ്ടിനുള്ളിൽ മുങ്ങുന്ന പ്രദേശങ്ങളുടെ ലിസ്റ്റിലാണ്. ഈജിപ്തിലെ അലക്‌സാണ്ട്രിയ, സോളമൻ ദ്വീപുകൾ, തുവ്വാലു ആ പട്ടിക നീളുകയാണ്.\nഇന്ത്യയിൽ ഗുജറാത്ത് തീരത്തെയാണ് ഇത് ഏറ്റവും കൂടുതൽ ബാധിക്കുക. കേരളത്തിലും കടൽനിരപ്പ് ഗണ്യമായി ഉയരുകയാണ്. നമ്മുടെ ഏറ്റവും സുന്ദരവും വലുതുമായ ബീച്ചുകളിൽ ഒന്നായ ശംഖുമുഖം പാടെ കടലെടുത്ത് പോയിട്ട് വർഷം ഒന്നു കഴിയുന്നു. ശംഖുമുഖത്തും വലിയതുറയിലും കടൽ ഭൂമി തിന്നുന്നതിന്റെ തോത് ലോക ശരാശരിയേക്കാൾ കൂടുതലാണെന്നത് കേരളീയരെയും ഭീതിയിലാക്കുന്നതാണ്. സമുദ്രനിരപ്പിനേക്കാൾ താഴ്ന്ന് കിടക്കുന്ന ആലപ്പുഴക്കും ആഗോള താപനത്തിൽ ഭയക്കാൻ ഏറെയുണ്ട്. കടൽ ഉള്ളോട്ട് കയറിവരുന്ന, ആഗോളവ്യാപകമായ പ്രതിഭാസം ആലപ്പുഴയിൽ എത്രത്തോളം ഉണ്ടാകും എന്നതിന്റെ ശരിയായ പഠനങ്ങളും നടന്നിട്ടില്ല.\nബംഗ്ലാദേശ് ഇന്ത്യയേക്കാൾ പരോഗമിച്ച രാജ്യമോ?\nഈ അഭയാർഥികളെ എങ്ങനെ നേരിടമെന്ന് അറിയില്ലെങ്കിലും സാമ്പത്തിക ശരാശരി കണക്കുകളിലാണ് ബംഗ്ലാദേശ് പിടിച്ചുനിൽക്കുന്നത്. അടുത്ത കാലത്തുവന്ന സാമ്പത്തിക സൂചകങ്ങൾ ചൂണ്ടിക്കാട്ടി തങ്ങൾ ഇന്ത്യയേക്കാൾ വികസിച്ച രാജ്യമാണെന്നാണ് ബംഗ്ലാദേശ് പറയുന്നത്. പക്ഷേ ഇതു ശരിയല്ല. സാമ്പത്തികമായി ബംഗ്ലാദേശിന് നേരിയ വളർച്ചയുണ്ടെങ്കിലും സാമൂഹികമായി അവർ ഇപ്പോഴും പിന്നിലാണ്. മതനിന്ദകുറ്റം അടക്കമുള്ള ഇപ്പോഴും ബംഗ്ലാദേശിൽ വ്യാപകമാണ്. നൂറുകണക്കിന് യുക്തിവാദികളെയും മതിവിർമശകരെയും സ്വതന്ത്രചിന്തകരെയുമാണ് ആ രാജ്യത്തുകൊന്നൊടുക്കിയത്. മതപരമായ പീഡനം നോക്കുമ്പോൾ ഭൂമിയിലെ നരകമാണ് ബംഗ്ലാദേശ്. അതുകൊണ്ടുതന്നെ ഈ നേരിയ സാമ്പത്തിക വളർച്ച ഇതുമൂലം റദ്ദാവുന്നുവെന്നാണ് സാമൂഹിക ശാസ്ത്രജ്ഞന്മാർ ചൂണ്ടിക്കാട്ടുന്നത്.\n2019-20 സാമ്പത്തിക വർഷത്തിൽ ഇന്ത്യയുടെ വളർച്ചാനിരക്ക് ഇത് 5.8 ശതമാനമായി ഉയരുമെന്ന് ലോകബാങ്ക്് പറയുമ്പോൾ, ബംഗ്ലാദേശിന്റെ വളർച്ചാനിരക്ക് ഏഴ് ശതമാനത്തിന് മുകളിലായിരിക്കുമെന്നും പാക്കിസ്ഥാനിൽ ഇത് മൂന്ന് ശതമാനമോ അതിൽ കുറവോ ആയിരിക്കുമെന്നും ലോക ബാങ്ക് പറയുന്നു. ലോക ബാങ്കിന്റെ ആഗോള സാമ്പത്തിക സാധ്യതകളെക്കുറിച്ചുള്ള പുതിയ പതിപ്പിലാണു പ്രവചനം. ലോകത്ത് അതിവേഗം വളർന്നുകൊണ്ടിരിക്കുന്ന 10 സമ്പദ് വ്യവസ്ഥകളിൽ ഏറ്റവും ഉന്നത സ്ഥാനമുള്ള രാജ്യമാണിന്ന് ബംഗ്ലാദേശ്. കഴിഞ്ഞ സാമ്പത്തിക വർഷത്തിൽ 7.28 ശതമാനം വളർച്ചയാണ് ആ രാജ്യം നേടിയത്. ബംഗ്ലാദേശിന്റെ ജിഡിപി വളർച്ച ആറ് ശതമാനം കവിയുന്ന, തുടർച്ചയായ ഏഴാമത്തെ വർഷമാണിത്. ഇത് ഒരു വലിയ നേട്ടം തന്നെയാണ്. പ്രത്യേകിച്ച്, ലോകത്താകമാനമുള്ള മിക്ക വികസ്വര രാഷ്ട്രങ്ങളുടെയും വളർച്ച മന്ദഗതിയിലാകുന്ന കാലമാണിതെന്ന വസ്തുത പരിഗണിക്കുമ്പോൾ.\nവളർന്നു തുടങ്ങിയിരുന്ന ദക്ഷിണ കൊറിയൻ വ്യവസായ മേഖലിൽ നിന്നും ആഭ്യന്തര വ്യവസായ രംഗത്തെ സംരക്ഷിക്കാൻ 1970 കളിൽ അമേരിക്ക ചുമത്തിയ ടെക്‌സ്റ്റൈൽ ക്വാട്ട എന്ന ചരിത്രപരമായ അപകടത്തിൽ നിന്നാണ് ആദ്യത്തെ ഘടകം ഉരുത്തിരിഞ്ഞത്. ക്വാട്ട നിയന്ത്രണങ്ങൾ ഒഴിവാക്കാൻ, കുറഞ്ഞ നിരക്കിലും എളുപ്പത്തിലും തൊഴിലാളികളെ ലഭിക്കുന്ന ബംഗ്ലാദേശിലേക്ക് കൊറിയക്കാർ ഉൽപാദനം മാറ്റി. ബംഗ്ലാദേശിലെ ബിസിനസുകാർ ആവശ്യമായ സാങ്കേതിക വൈദഗ്ധ്യം പെട്ടന്നുതന്നെ ഇവരിൽ നിന്ന് കരസ്ഥമാക്കുകയും തങ്ങളുടേതായ സംരംഭങ്ങൾ സ്ഥാപിക്കുകയും ചെയ്തു. വിഭവങ്ങൾ സ്വരുക്കൂട്ടുന്നതിൽ സർക്കാർ ഇടപെടലിന്റെ അഭാവം ഉണ്ടായിരുന്നിട്ടും സാമൂഹിക സാമ്പത്തിക മേഖലകളിൽ രാജ്യം കൈപ്പിടിയിലാക്കിയ ശ്രദ്ധേയമായ നേട്ടങ്ങളാണ് രണ്ടാമത്തെ ഘടകം വിശദീകരിക്കുന്നത്. താഴേത്തട്ടിൽ സജീവമായി പ്രവർത്തിക്കുന്ന സിവിൽ സൊസൈറ്റികളുടെ സാന്നിധ്യം സമൂഹത്തിലെ ഏറ്റവും താഴ്ന്ന വിഭാഗങ്ങൾക്കിടയിൽ പോലും വിദ്യാഭ്യാസത്തിനും ആരോഗ്യ പരിരക്ഷയ്ക്കുമുള്ള വ്യവസ്ഥ ശക്തമാക്കി.\nഈ രണ്ട് ഘടകങ്ങളും, ബംഗ്ലാദേശിലെ സുസ്ഥിര വളർച്ച സമാനതകളില്ലാത്തതാണെന്നും മറ്റ് പകർപ്പുകളുണ്ടാകുന്നതിന് ഒരു സാധ്യതയുമില്ലെന്നും വിശദീകരിക്കുന്നു. എന്നിരുന്നാലും രാജ്യത്തിന്റെ വളർച്ചാ അനുഭവത്തിൽ ഏതാനും നിർണായകമായ ഉൾകാഴ്ചകൾ നിലനിൽക്കുന്നുണ്ട്. ആദ്യത്തേത്, ലോക വിപണിയിൽ മൽസതക്ഷമത സൃഷ്ടിക്കാൻ തങ്ങളുടെ ശക്തികളിൽ കേന്ദ്രീകരിച്ചു പ്രവർത്തിക്കുന്നതിന്റെ പ്രാധാന്യം ഇത് ഉയർത്തിക്കാട്ടുന്നുവെന്നതാണ്. ദാരിദ്ര്യം കുറയ്ക്കുന്നതിലും എല്ലാവരെയും ഉൾച്ചേർത്തുകൊണ്ടുള്ള വളർച്ച നയിക്കുന്നതിലും ഏറ്റവും താഴത്തെ തട്ടിലുള്ള വളർച്ച ഉറപ്പാക്കുന്നതിലുള്ള കാര്യക്ഷമതയും രണ്ടാമതായി ഇത് ഉയർത്തി കാട്ടുന്നു.\nകഴിഞ്ഞ ഏതാനും വർഷങ്ങളായി കാഴ്ചവയ്ക്കുന്ന, പ്രതീക്ഷയ്ക്കു വകനൽകുന്ന വളർച്ചാഗതി ബംഗ്ലാദേശ് നിലനിർത്തുമോ എന്ന് കാത്തിരുന്നു കാണേണ്ടതുണ്ട്.\nപക്ഷേ ഈ കണക്കുകൾ വെറും സാമ്പത്തിക സൂചകങ്ങൾ മാത്രമാണെന്നും സ്വതന്ത്ര്യം ജനാധിപത്യം തുടങ്ങിയ സാമൂഹിക ഘടകങ്ങൾ കൂടി ചേരുമ്പോഴാണ് അത് വികസന സൂചികയായി മാറുന്നത് എന്നാണ് അമർത്യാസെന്നിനെപ്പോലുള്ള സാമ്പത്തിക ശാസ്്ത്രഞ്ജർ ചൂണ്ടിക്കാട്ടുന്നത്. ആ അർഥത്തിൽ ഇന്ത്യയേക്കാൾ എത്രയോ താഴ്ന്ന രാജ്യം മാത്രമാണിത്. മാത്രമല്ല പോയ വർഷത്തെ ത്ിരിച്ചടി ഇന്ത്യ വൈകാതെ മറികടക്കാൻ സാധ്യതയുണ്ടെന്നും അവർ ചൂണ്ടിക്കാട്ടുന്നു.\nബംഗ്ലാദേശിൽ മതപീഡനം അതിശക്തം\nമതപീഡനം ബംഗ്ലാദേശിൽ അതി ശക്തമാണ്. ന്യുനപക്ഷങ്ങളായ ഹിന്ദുക്കളും ക്രിസ്ത്യാനികളും ബുദ്ധമതക്കാരും മാത്രമല്ല നിരീശ്വരവാദികളും സ്വതന്ത്ര ചിന്തകരും ബ്ലോഗർമാരും ഇവിടെതലയറുക്കപ്പെട്ട് കൊല്ലപ്പെടുന്നത് മുൻ വർഷങ്ങളിൽ പതിവായിരുന്നു. ഒന്നിനുമില്ലാത്ത സൂഫികളെയും ഭിന്നലൈംഗികതയുള്ളവരെയും ഓടിച്ചിട്ട് കൊല്ലുകയാണ് ബംഗ്ലാ തീവ്രാവാദികൾ പലപ്പോഴും ചെയ്തിരുന്നത്.ബംഗ്ലാദേശിലെ ജനസംഖ്യയുടെ 89% മുസ്ലിംകളാണ്. ഭൂരിഭാഗവും സമാധാനകാംക്ഷികൾ ആയിട്ടും മതതീവ്രവാദത്തിന് നല്ലവേരുള്ള ഇവിടെ തുടർച്ചയായ ആക്രമണങ്ങളാണ് ഹിന്ദുക്കൾ ഉൾപ്പെടെയുള്ള ന്യുനപക്ഷങ്ങൾക്ക് നേരിടേണ്ടിവന്നത്. റിപ്പോർട്ടേസ് ബിയോണ്ട് ബോർഡേഴ്സ നൽകുന്ന കണക്കുകൾ ഇങ്ങനെ '2016 ൽ മതനിന്ദ ആരോപണത്തിനെതിരായ അക്രമങ്ങൾ 15 ക്ഷേത്രങ്ങളും 100 വീടുകളും നശിപ്പിക്കുന്നതിലേക്ക് നയിക്കുന്നുവെങ്കിലും 8 ക്ഷേത്രങ്ങളും 22 വീടുകളും മാത്രമാണ് തകർന്നതെന്ന് അധികൃതർ അഭിപ്രായപ്പെടുന്നത്.\n782 ഹിന്ദുക്കൾ രാജ്യം വിടാൻ നിർബന്ധിതരായി. കൂടാതെ 23 പേർ മറ്റ് മതങ്ങളിലേക്ക് പരിവർത്തനം ചെയ്യാൻ നിർബന്ധിതരായി. 25 ഹിന്ദു സ്ത്രീകളെയും കുട്ടികളെയും ബലാത്സംഗം ചെയ്തു. 235 ക്ഷേത്രങ്ങളും പ്രതിമകളും നശിപ്പിച്ചു. 2017 ൽ ഹിന്ദു സമൂഹത്തിൽ നടന്ന മൊത്തം അതിക്രമങ്ങളുടെ എണ്ണം 6474 ആണ്. 2019 ബംഗ്ലാദേശ് തിരഞ്ഞെടുപ്പിൽ താക്കൂർഗാവിൽ മാത്രം ഹിന്ദു കുടുംബങ്ങളിലുള്ള എട്ട് വീടുകൾക്ക് തീവെച്ചു.ക്രിസ്തീയ വിശ്വാസത്തിന്റെ പേരിൽ 2016 ൽ നാല് പേർ കൊല്ലപ്പെട്ടു. വർദ്ധിച്ചുവരുന്ന പീഡനങ്ങളിലൂടെയാണ് ക്രൈസ്തവ ജനസംഖ്യ കടന്നപോകുന്നതെന്ന് പല റിപ്പോർട്ടുകളുമുണ്ട്. അഹമ്മദിയാക്കൾക്കുനേരെയുള്ള പീഡനവും ഇവിടെ പതിവാണ്.മൗലികവാദ ഇസ്ലാമിക ഗ്രൂപ്പുകൾ അഹ്മദികളെ ഔദ്യോഗികമായി കാഫിറുകളായി (അവിശ്വാസികളായി) പ്രഖ്യാപിക്കണമെന്ന് ആവശ്യപ്പെട്ടിട്ടുണ്ട്.'- കാര്യങ്ങൾ വ്യക്തമാണ്. സാമ്പത്തികമായ പുരോഗതി മത വിവേചനം കുറക്കില്ല. പീഡനം അവിടെ ഇപ്പോഴും നിർബാധം തുടരുകയാണ്.\nചോരയിൽ കുളിച്ചുണ്ടായ ഒരു രാഷ്ട്രം. സത്യത്തിൽ ബംഗ്ലാദേശിനെ അങ്ങനെയല്ലാതെ വിശേഷിപ്പിക്കാൻ കഴിയില്ല. പിറവിതൊട്ട് ഇന്നലെവരെ ആ രാഷ്ട്രം മനുഷ്യരുധിരത്തിൽ കുളിച്ചുണ്ടായതു തന്നെയാണ്. വംശീയമായി തുടങ്ങിയ ബംഗ്ലാദേശ് കലാപത്തിൽ അന്ന് കൊല്ലപ്പെട്ടവരിൽ ഹിന്ദുക്കളും ഏറെയുണ്ടായിരുന്നു. 1970ൽ ബംഗ്ലാദേശ് ഉൾപ്പെട്ട അവിഭക്ത പാക്കിസ്ഥാനിൽ ജനാധിപത്യ രീതിയിൽ നടന്ന ഇലക്ഷനിൽ, കിഴക്കൻ പാക്കിസ്ഥാനിൽ അതായത് ഇന്നത്തെ ബംഗ്ലാദേശിൽ നിന്നുള്ള അവാമി ലീഗാണ് ഭൂരിപക്ഷം നേടിയത്. 300 സീറ്റിൽ നടന്ന ഇലക്ഷനിൽ 160 സീറ്റും നേടി ഷേക്ക് മുജീബുറഹ്മാന്റെ അവാമി ലീഗ് ഒറ്റക്ക് ഭൂരിപക്ഷം നേടി . അവാമി ലീഗ് കിഴക്കൻ പാക്കിസ്ഥാനിൽ മാത്രമുള്ള പാർട്ടിയാണ്.\nഇതോടെ കറുത്ത് കുറുകിയ ബംഗാളികൾ ഞങ്ങളെ ഭരിക്കുകയൊ പാക്കിസ്ഥാന്റെ വംശീയ ബോധം ഫണം വിടർത്തി എഴുന്നേറ്റു .ഷേക്ക് മുജീബ് റഹ്മാനു അവർ അധികാരം കൈമാറിയില്ല. തിരഞ്ഞെടുപ്പിൽ ഭൂരിപക്ഷം കിട്ടിയിട്ടും ഭരിക്കാൻ അനുവദിക്കാത്തതുകൊണ്ട് ബംഗ്ലാദേശിൽ ജനങ്ങൾ തെരുവിൽ ഇറങ്ങി. ഇതിനെ അടിച്ചമർത്താൻ 'ഓപ്പറേഷൻ സേർച്ച് ലൈറ്റ് ' എന്ന പേരിൽ പാക്കിസ്ഥാൻ സൈനിക നീക്കം തുടങ്ങി . പാക്കിസ്ഥാനിൽ നിന്ന് യാത്രാവിമാനത്തിൽ ബംഗ്ലാദേശിലേക്ക് സൈനികരെ ഇറക്കി. ഇതറിഞ്ഞ ഇന്ത്യ തങ്ങളുടെ ആകാശത്തിലൂടെ പാക്കിസ്ഥാൻ വിമാനങ്ങൾക്ക് പറക്കാൻ അനുവാദം നിഷേധിച്ച. ബംഗ്ലാദേശ് വിമോചനം ആവശ്യപ്പെട്ട് , ഒരു കൂട്ടർ ഒഴികെ ബംഗ്ലാദേശിലെ ആബാല വൃദ്ധം ജനങ്ങളും തെരുവിൽ ഇറങ്ങി. മാറിനിന്ന ആ ഒരുകൂട്ടർ ജമാഅത്തെ ഇസ്ലാമി ആയിരുന്നു. ഇന്ന് സൗമ്യതയുടെ മൂട് പടം ഇട്ട് കേരളത്തിലെ ജനങ്ങളുടെ മുന്നിലേക്ക് വരുന്ന ജമാഅത്ത് / സോളിഡാരിറ്റി ടീമുകളുടെ ബംഗ്ലാദേശ് വേർഷൻ ആയിരുന്നു അത്. കാരണം പാക്കിസ്ഥാൻകാരനായ സയ്യിദ് അബുൾ അലാ മൗദൂദിയാണ് ജമാഅത്തെ ഇസ്ലാമി സ്ഥാപിച്ചത്.\nമൗദൂദിക്ക് കൂറ് പാക്കിസ്ഥാൻ എന്ന രാഷ്ട്രത്തോട്മാത്രയിരുന്നു. സ്വാഭാവികമായും മൗദൂദിക്ക് മമത ഉള്ളിടത്തേക്ക് ബംഗ്ലാദേശ് ജമാഅത് ഇസ്ലാമിയും കൂറ് കാണിച്ചു. പിന്നീട് ബംഗ്ലാദേശിൽ കണ്ടത് ആധുനിക ലോകം കണ്ടതിൽവെച്ച് ഏറ്റവും വലിയ വംശീയ ഉന്മൂലനമായിരുന്നു. അനൗദ്യോഗികമായി 10 മുതൽ 30 ലക്ഷം വരെ ജനങ്ങൾ കൊല്ലപ്പെട്ടു എന്ന് കരുതപ്പെടുന്നു.5ലക്ഷത്തോളം സ്ത്രീകളാണ് ബലാൽസംഗത്തിന് ഇരയായത്. ഷേക്ക് മുജീബുറഹ്മാന്റെ നേതൃത്വത്തിൽ 'മുക്തിബാഹിനി' എന്ന പേരിൽ രൂപം കോടുത്ത ഗറില്ലാ സേന പാക്കിസ്ഥാൻ സൈന്യത്തോട് പൊരുതുമ്പോൾ, ബംഗ്ലാദേശ് ജമാഅത് ഇസ്ലാമിക്കാർ 'റസാക്കർ '( വളണ്ടിയർ) എന്ന പേരിൽ സംഘടനയുണ്ടാക്കി പാക്കിസ്ഥാൻ സൈനികരെ ബംഗാളികളെ കാണിച്ച് കൊടുത്തുകൊല്ലിക്കയായിരുന്നു. അവർക്ക് ആവുന്ന രീതിയിൽ അവരും കൊന്നു കുറേ പേരെ. അന്ന് തൊട്ട് തുടങ്ങിയതാണ് ബംഗാളിലെ ന്യുനപക്ഷ പീഡനം. ഹിന്ദുക്കൾ അവാമി ലീഗിന് വോട്ടുചെയ്യുന്നവർ കൂടി ആയതിനാൽ അവരെ ബംഗ്ലാദേശ് ജമാഅത്തുകാർ തിരഞ്ഞുപിടിച്ച് കാണിച്ചുകൊടുക്കയായിരുന്നു. നൂറുകണക്കിന് ഹെന്ദവക്ഷേത്രങ്ങളും ഇതോടൊപ്പം തകർക്കപ്പെട്ടു. ബുദ്ധമതക്കാരും വ്യാപകമായി ആക്രമിക്കപ്പെട്ടു.\nഅതോടെ ബംഗ്ലാദേശിൽ നിന്ന് ഇന്ത്യയിലേക്ക് അഭയാർത്ഥി പ്രവാഹം ഉണ്ടായി. അഭയാർത്ഥി പ്രവാഹം നിയന്ത്രിക്കൻ പറ്റാതായതോടെ ഇന്ത്യ, വിഷയത്തിൽ ഇടപെടുകയും പാക്കിസ്ഥാനെ തോൽപിച്ച് ബംഗ്ലാദേശിനെ വിമോചിപ്പിക്കുകയും ചെയ്തു. 1971 ലാണ് യുദ്ധം മൂലം ഇന്ത്യയിലേക്ക് അഭ്യാർത്ഥി പ്രവാഹം ഉണ്ടായത് .അതുകൊണ്ടാണ് എൻആർസി യിൽ 1971 നു മുൻപ് ഇന്ത്യയിൽ താമസിച്ചതായി തെളിയിക്കാൻ ആവശ്യപ്പെടുന്നത്. 71 ൽ അഭയാർത്ഥി ആയി വന്നതാണൊ അല്ലയൊ എന്ന് തെളിയിക്കാൻ ഇന്ന് എൻആർസി ക്ക് എതിരെ പ്രതിഷേധവുമായ് ഇറങ്ങിയട്ടുള്ള ജമാഅത്തെ ഇസ്ലാമിക്കാർ ബംഗ്ലാദേശ് അഭയാർത്ഥികൾ ഉണ്ടാവാൻ കാരണം അവർ കൂടിയാണെന്ന് എല്ലാവരും മറന്നു എന്നാണ് കരുതുന്നത് 2010 ൽ മുജീബുറഹ്മാന്റെ മകൾ ഷേക്ക് ഹസീന ഭരണത്തിൽ വന്നപ്പോൾ രൂപീകരിച്ച ' ഇന്റർനാഷണൽ ക്രൈം ട്രിബ്യൂണൽ ' യുദ്ധകുറ്റവാളി എന്ന് കണ്ടെത്തിയ ജമാഅത് ഇസ്ലാമി നേതാക്കളെ തൂക്കിക്കൊന്നു . അസിസ്ടന്റ്റ് അമീർ, അബ്ദുൽ ഖാദിർ മുല്ല അറിയപ്പെട്ടിരുന്നത് തന്നെ ' മിർപൂരിലെ കശാപ്പ് കാരൻ ' എന്ന പേരിൽ ആയിരുന്നു . മുഹമ്മദ് ഖമർസമാൻ , അബ്ദുൾ ഖാദർ മൊല്ല , അലി അഹ്സൻ മുജാഹിദീൻ എന്നിങ്ങനെ പ്രധനപ്പെട്ട് ജമാഅത് നേതാക്കളെ തൂക്കിലേറ്റി ചരിത്രത്തോട് നീതി പുലർത്തി . (കേരളജമാഅത് ഇസ്ലാമിയും മാധ്യമം പത്രവുമൊക്കെ ഇവരെ ' രക്തസാക്ഷികളായ് 'ഏറ്റെടുത്തു' എന്നതും മറന്നപോകരുത്.)\nപക്ഷേ അവാമിലീഗിന്റെ ഭരണം തുടരുമ്പോഴും അവിടെ ഹിന്ദു- ക്രിസ്ത്യൻ ന്യൂനപക്ഷങ്ങൾക്കും കമ്യൂണിസ്റ്റുകാർക്കും യുക്തിവാദികൾക്കും നേരെ അന്യസ്യൂതം പീഡനം തുടർന്നു. ലോക രാഷ്ട്രങ്ങളുടെ എതിർപ്പനിടയിലെ ബംഗ്ലാദേശിലെ മതമൗലിക വാദികൾ പ്രത്യേകിച്ചും ജമാഅത്തെ ഇസ്ലാമിയും ഐസിസ് അനുഭാവം പുലർത്തുന്ന ഗ്രൂപ്പുകളും ചേർന്ന് ഇവരെ കൊന്നുതള്ളി. ഭരണകക്ഷിയായ അവാമിലീഗും പ്രധാനമന്ത്രി ഷേക്ക് ഹസീനയും പലപ്പോഴും കടുത്ത നടപടി എടുത്തിട്ടും തീവ്രാദികളെ നിയന്ത്രിക്കാനായില്ല. അത്രക്ക് ആഴത്തിൽ വേരോടിയാതായിരുന്നു ബംഗ്ലാദേശിലെ മതതീവ്രവാദം.